text:
ພິທີເປີດ ຝຶກອົບຮົມເຕັກນິກການສ້າງນິຕິກໍາ
ເພື່ອສືບຕໍ່ຈັດຕັ້ງປະຕິບັດການບໍາລຸງ ແລະ ຍົກລະດັບຄວາມຮູ້ ຄວາມສາມາດ ຂອງຜູ້ຮັບຜິດຊອບວຽກງານນິຕິກໍາໃນກະຊວງກະສິກໍາ ແລະ ປ່າໄມ້. ໃນວັນທີ 27 ພະຈິກ 2018 ກົມນະໂຍບາຍ ແລະນິຕິກໍາ, ກະຊວງກະສິກໍາ ແລະ ປ່າໄມ້ ໄດ້ຈັດພິທີເປີດ ຝຶກອົບຮົມເຕັກນິກການສ້າງນິຕິກໍາ ໃຫ້ຜູ້ຮັບຜິດຊອບວຽກງານນິຕິກໍາ ຂອງຫ້ອງການ, ບັນດາກົມ ແລະສະຖາບັນອ້ອມຂ້າງກະຊວງ. ໃຫ້ກຽດເປັນປະທານໂດຍ ທ່ານ ປອ. ລຽນ ທີແກ້ວ ລັດຖະມົນຕີກະຊວງກະສິກໍາ ແລະ ປ່າໄມ້. ມີນັກວິທະຍາກອນຈາກ ກະຊວງຍຸຕິທໍາ ພ້ອມດ້ວຍນັກສຳມະນາກອນ ອ້ອມຂ້າງກະຊວງເຂົ້າຮ່ວມ 50 ກວ່າທ່ານ.
ຈຸດປະສົງຂອງການຝຶກອົບຮົມໃນຄັ້ງນີ້ ເພື່ອສ້າງຄວາມຮັບຮູ້ທີ່ເປັນເອກະພາບພາຍໃນຂະແໜງການຕໍ່ກັບການສ້າງນິຕິກໍາໃນລະດັບຂັ້ນກະຊວງ, ຂັ້ນກົມ ກໍ່ຄືບັນດານິຕິກໍາ ເພື່ອພິຈາລະນາຈາກ ທ່ານ ລັດຖະມົນຕີ, ແລກປ່ຽນບົດຮຽນ ແລະເພີ່ມຄວາມຮູ້ຄວາມສາມາດໃຫ້ແກ່ບັນດາທ່ານ ຜູ້ທີ່ຮັບຜິດຊອບວຽກງານນິຕິກໍາ ຂອງຫ້ອງການ, ບັນດາກົມ ແລະສະຖາບັນອ້ອມຂ້າງກະຊວງ. ຫົວຂໍ້ທີ່ຝຶກອົບຮົມປະກອບມີ: ເຕັກນິກການສ້າງ ແລະປັບປຸງນິຕິກໍາ, ນິຕິກໍາໃຕ້ກົດໝາຍ( ລັດຖະບັນຍັດ, ດໍາລັດ, ຄໍາສັ່ງ, ຂໍ້ຕົກລົງ ແລະຄໍາແນະນໍາ) ລວມທັງວຽກງານປະເມີນຜົນກະທົບຂອງນິຕິກໍາ ແລະວຽກງານຈົດໝາຍເຫດທາງລັດຖະການ. ໂອກາດນີ້, ທ່ານ ປອ. ລຽນ ທີແກ້ວ ລັດຖະມົນຕີກະຊວງກະສິກໍາ ແລະ ປ່າໄມ້ ໄດ້ໃຫ້ກຽດໂອ້ລົມດັ່ງນີ້: ເນື່ອງຈາກຄວາມຮຽກຮ້ອງຕ້ອງການຕໍ່ວຽກງານການສ້າງນິຕິກໍາ ໃນຂະແໜງການກະສິກໍາ, ປ່າໄມ້ ແລະພັດທະນາຊົນນະບົດ ຍັງມີຫຼາຍ ໄດ້ຮຽກຮ້ອງໃຫ້ນັກສໍາມະນາກອນ ຈົ່ງເຊີດຊູຄວາມຮັບຜິດຊອບຂອງຕົນເຂົ້າໃນການຮຽນຮູ້, ຕັ້ງໃຈສຶກສາ, ຄົ້ນຄວ້າຮໍ່າຮຽນ ຈາກຜົນການຝຶກອົບຮົມ, ຍົກສູງຄວາມຮັບຜິດຊອບ ພ້ອມທັງແລກປ່ຽນບົດຮຽນຢ່າງກົງໄປກົງມາ ເພື່ອເຮັດໃຫ້ຊຸດຝຶກອົບຮົມ ໄດ້ຮັບຜົນສໍາເລັດຕາມລະດັບຄາດໝາຍທີ່ວາງໄວ້. ສໍາລັບພິທີຝຶກອົບຮົມ ແມ່ນຈະໄດ້ດໍາເນີນໄປຈົນເຖິງ ວັນທີ 30 ພະຈິກ 2018 ຈຶ່ງຈະສໍາເລັດ.
ຂ່າວໂດຍ: ພະແນກໂຄສະນາ ແລະ ຂ່າວສານ


c: text/html

text:
ຜູ້ປະກອບການອະສັງຫາລິມະຊັບ ແລະ ຜູ້ຊື້ໄດ້ມີຄວາມເຂົ້າໃຈຢ່າງແຈ່ມແຈ້ງກ່ຽວກັບ 5 ຫຼັກການຕົ້ນຕໍຂອງອະສັງຫາລິມະຊັບໃນການປະເມີນເພື່ອການຊື້ – ຂາຍ ຫຼື ບຸກເບີກໃຫ້ມີຜົນປະກອບການ ກໍ່ຄືສ່ວນຕ່າງທີ່ຫຼາຍກວ່າ. ສຳລັບນັກອະສັງຫາມືໃໝ່ທີ່ຈະເຂົ້າມາລອງເຮັດທຸລະກິດໃນຈຸດນີ້ຄວນສຶກສາໄວ້ເພື່ອເປັນອົງປະກອບໃນການຕັດສິນໃຈ. ສູນຄົ້ນຄວ້າ ແລະ ການປະເມີນລາຄາອະສັງຫາລິມະຊັບ, ອົງການສໍາລັບການເຮັດທຸລະກິດອະສັງຫາລິມະຊັບ ( AREA ) ເວົ້າວ່າ:ນັກລົງທຶນກໍາລັງລົງທຶນຫຼາຍຂຶ້ນໃນດ້ານອະສັງຫາລິມະຊັບ; ນັກລົງທຶນໃໝ່ ໂດຍສະເພາະການລົງທຶນດ້ານອະສັງຫາລິມະຊັບ ນັກລົງທຶນຈໍາເປັນຕ້ອງເຂົ້າໃຈຄຸນລັກສະນະຂອງອະສັງຫາລິມະຊັບທີ່ອາດຈະແຕກຕ່າງຈາກຄຸນສົມບັດອື່ນໆເພື່ອໃຫ້ສອດຄ່ອງກັບການວາງແຜນ – ການລົງທຶນ ຫຼື ການພັດທະນາອະສັງຫາລິມະສັບ ເຊັ່ນ: ອະສັງຫາລິມະຊັບຈະເປັນສະຖານທີ່ໆໄດ້ຮັບຄວາມນິຍົມ ແລະ ອີງຕາມ ຄວາມເຂົ້າໃຈຂອງປະຊາຊົນໃນເຂດນັ້ນ, ນັກລົງທຶນມືໃໝ່ຄວນສຶກສາການລົງທຶນ 5 ຫຼັກການກ່ອນທີ່ຈະລົງທຶນ.
ລາຄາ: ຄຸນລັກສະນະພິເສດທີ່ໄດ້ກ່າວມາມີ 5 ລາຍການຕົ້ນຕໍຄື:ລາຄາຂອງຊັບສິນແຕກຕ່າງຈາກຊັບສິນທົ່ວໄປ, ລາຄາປົກກະຕິແລ້ວສູງກວ່າຜະລິດຕະພັນອື່ນໆທີ່ນໍາໃຊ້ສໍາລັບການຢູ່ລອດ ບໍ່ວ່າຈະເປັນອາຫານ, ເຄື່ອງນຸ່ງ, ຢາ ຫຼື ສິນຄ້າອຸປະໂພກອື່ນໆ ເຖິງແມ່ນວ່າສິນຄ້າຕົກແຕ່ງຂະໜາດນ້ອຍກໍ່ລາຄາແພງ, ແຕ່ລາຄາຂອງອະສັງຫາລິມະຊັບ ບໍ່ວ່າຈະເປັນອາຄານ, ເຮືອນແຄມທາງ, ສູນການຄ້າກໍ່ຈະມີລາຄາທີ່ສູງກວ່າ.
ມີຄວາມຍືນຍົງ: ຊັບສິນນີ້ແມ່ນມີ ຄວາມຍືນຍາວ ແລະ ມູນຄ່າສູງ, ອາຍຸຂອງການກໍ່ສ້າງທາງດ້ານໂຄງສ້າງແມ່ນປະມານ 100 ປີ ແລະ ອາຍຸເສດຖະກິດອາດຈະມີຈໍາກັດ ໂດຍທົ່ວໄປມັນມີອາຍຸປະມານ 50 ປີ, ຖ້າຫາກມີຫຼາຍກວ່ານີ້ຈະມີການເສື່ອມໂຊມທາງດ້ານເສດຖະກິດ ( Economic Obsolescence ). ດັ່ງນັ້ນ, ມັນຈຶ່ງສົມເຫດສົມຜົນທີ່ຈະທໍາລາຍຊັບສິນໃນການຊອກຫາວິທີໃໝ່ເພື່ອພັດທະນາ.
ຈຸດປ່ຽນດ້ານເສດຖະກິດ: ໃນກໍລະນີອະນາຄົດ ຫຼື ທ່າອ່ຽງຂອງຕະຫຼາດອະສັງຫາລິມະຊັບຈະດີ ຫຼື ບໍ່ນັ້ນມັນຂຶ້ນກັບເສດຖະກິດ, ສັງຄົມ, ທິດທາງການບໍລິຫານປະເທດຂອງລັດຖະບານ ແລະ ອື່ນໆ. ມັນບໍ່ແມ່ນຂຶ້ນກັບຊັບສິນຂອງຕົວມັນເອງວ່າຈະເປັນແນວໃດໃນປີຕໍ່ໄປ?, ມັນຈະຖືກກໍານົດໂດຍປັດໄຈເສດຖະກິດ ແລະ ສັງຄົມ ເຊິ່ງແມ່ນຕົວປ່ຽນແປງທີ່ກໍານົດສະພາບຂອງຊັບສິນທີ່ມີຄວາມສໍາຄັນພຽງພໍ. ລາຄາສືບຕໍ່ເພີ່ມຂຶ້ນ: ສິ່ງຕໍ່ໄປທີ່ຈະພິຈາລະນາລາຄາອະສັງຫາລິມະຊັບໄດ້ສືບຕໍ່ເພີ່ມຂຶ້ນໃນໄລຍະຍາວ ເຊັ່ນ: 30 ຫຼື 50 ປີຂຶ້ນໄປລາຄາຊັບສິນໄດ້ເພີ່ມຂຶ້ນ, ແຕ່ໃນໄລຍະສັ້ນບາງຄັ້ງກໍ່ມີການປ່ຽນແປງ. ການເໜັງຕີງຂອງລາຄາກໍ່ຂຶ້ນຢູ່ກັບສະພາບເສດຖະກິດ ແລະ ສັງຄົມ ເຊິ່ງອາດຈະປະກອບມີການປ່ຽນແປງທາງທໍາມະຊາດ ແລະ ໄພພິບັດທາງທໍາມະຊາດ ເຊັ່ນ: ໄພນໍ້າຖ້ວມ, ພາຍຸທີ່ສາມາດເຮັດໃຫ້ລາຄາຢຸດເຊົາຢ່າງໄວວາ, ແຕ່ມັນກໍ່ເປັນການຢຸດພຽງຊົ່ວຄາວ
ສະຖານທີ່: ລູກຄ້າເປົ້າໝາຍແມ່ນຜູ້ທີ່ຢູ່ໃນບໍລິເວນໃກ້ຄຽງ ແທນທີ່ຈະເປັນບຸກຄົນຈາກເຂດອື່ນໆ, ການໂຄສະນາແມ່ນຖືກຈໍາກັດຢູ່ໃນເຂດພື້ນທີ່ເພື່ອໃຫ້ມີປະສິດທິພາບດ້ານຄ່າໃຊ້ຈ່າຍ. ສຳລັບທ່ານໃດທີ່ກຳລັງຈະລົງທຶນທາງດ້ານອະສັງຫາລິມະຊັບກໍ່ລອງເອົາ 5 ຫຼັກການນີ້ໄປປະກອບໃນການພິຈາລະນາຊື້ – ຂາຍອະສັງຫາລິມະຊັບ ບໍ່ແນ່ທ່ານອາດຈະເປັນອີກໜຶ່ງທ່ານທີ່ມີລາຍໄດ້ມະຫາສານຈາກອະສັງຫາລິມະຊັບນີ້ກໍ່ເປັນໄດ້ ເພາະນັກອະສັງຫາລິມະຊັບທີ່ເກັ່ງລະດັບໂລກ ຫຼື ລິກາຊິງ ນັກອະສັງຫາລິມະຊັບຈາກປະເທດຈີນ ທີ່ມີລາຍໄດ້ຕິດອັນດັບຄົນທີ່ຮັ່ງມີທີ່ສຸດຂອງໂລກຫຼາຍປີຕິດຕໍ່ກັນທີ່ຮຽນບໍ່ຈົບມໍປາຍກໍ່ເລີ່ມຕົ້ນຈາກການຮຽນຮູ້. ທັງນັ້ນ, ສິ່ງທີ່ ລິກາຊິງ ຢືດໝັ້ນກໍ່ຄືການຮຽນຮູ້ ແລະ ໝັ່ນສຶກສາຈຶ່ງເຮັດໃຫ້ເຂົາກາຍເປັນຄົນເກັ່ງ ແລະ ຮັ່ງມີຈົນເຖິງປັດຈຸບັນ.
ແຫຼ່ງທີ່ມາຈາກ: ເສດຖະກິດການຄ້າ

robotstxt: allowed

filter: keep


text:
ວັນທີ 1 ກໍລະກົດນີ້, ທ່ານສີຈິ້ນຜິງ ເລຂາທິການໃຫຍ່ຄະນະກຳມະການສູນກາງພັກກອມມູນິດຈີນ, ປະທານປະເທດ, ປະທານຄະນະກຳມະການການທະຫານສູນກາງຈີນ ໄດ້ກ່າວປາໄສສຳຄັນໃນພິທີສະເຫຼີມສະຫຼອງວັນຄົບຮອບ 25 ປີຂອງຮົງກົງກັບຄືນສູ່ປະເທດຊາດ ແລະ ພິທີສາບານຕົວຂຶ້ນຮັບຕຳແໜ່ງຂອງຄະນະອຳນາດການປົກຄອງເຂດບໍລິຫານພິເສດຮົງກົງສະໄໝທີ 6 ເຊິ່ງໄດ້ຮັບການຕອບສະໜອງຈາກວົງການຕ່າງໆຂອງຮົງກົງຢ່າງກະຕືລືລົ້ນ.
ສະຫະພັນບັນດິດເຂດອ່າວໃຫຍ່ກວາງຕຸ້ງ-ຮົງກົງ-ມາກາວ ໄດ້ອອກຖະແຫຼງການ ໂດຍໄດ້ສະແດງຄວາມເຫັນດີເຫັນພ້ອມຄຳປາໄສສຳຄັນຂອງທ່ານປະທານສີຈິ້ນຜິງ ແລະ ໄດ້ຮັບກຳລັງໃຈເປັນຢ່າງຍິ່ງ.
ທ່ານນາງ ລຽງເໝີຍເຟີ່ນ ສະມາຊິກສະພານິຕິບັນຍັດຮົງກົງ ໄດ້ໃຫ້ຄວາມເຫັນດ້ວຍການມີຄວາມຮູ້ສຶກຢ່າງດູດດື່ມວ່າ: ເນື່ອງໃນໂອກາດຮົງກົງກັບຄືນສູ່ປະເທດຊາດໄດ້ຄົບຮອບ 25 ປີ, ທ່ານປະທານສີຈິ້ນຜິງ ໄດ້ເດີນທາງເຖິງຮົງກົງ ເຊິ່ງເປັນການສະແດງໃຫ້ເຫັນວ່າ ລັດຖະບານໄດ້ທະນຸຖະໜອມ “ປະເທດດຽວສອງລະບອບ” ແລະ ເຫັນໄປໃນແງ່ດີຕໍ່ອະນາຄົດຂອງ “ປະເທດດຽວສອງລະບອບ”.
ທ່ານ ໂຮ້ສີຊ່ານ ກຳມະການປະຈຳສະພາປຶກສາການເມືອງປະຊາຊົນແຂວງກວາງຕຸ້ງ, ປະທານສະຫະສະມາຄົມຊາວໜຸ່ມກວາງຕຸ້ງຢູ່ຮົງກົງ ໄດ້ກ່າວວ່າ: ທ່ານປະທານສີຈິ້ນຜິງໄດ້ຢືນຢັນຜົນງານການພັດທະນາທີ່ຮົງກົງຍາດມາໄດ້ ພາຍໃຕ້ທິດທາງນະໂຍບາຍ “ປະເທດດຽວສອງລະບອບ” ຫຼັງຈາກຮົງກົງກັບຄືນສູ່ປະເທດຊາດຕະຫຼອດໄລຍະ 25 ປີຜ່ານມາ.


text:
ວັນທີ 13 ກັນຍາ 2022 ທີ່ຫໍປະຊຸມວັດທະນຳແຂວງລາຍເຈົ່າ ສສ ຫວຽດນາມ ຄະນະຜູ້ແທນ ແນວລາວສ້າງຊາດ ແຂວງຫຼວງພະບາງ, ແຂວງຜົ້ງສາລີ ແລະແຂວງອຸດົມໄຊ, ໄດ້ເຂົ້າຮ່ວມ ກອງປະຊຸມພົບປະ ແລກປ່ຽນບົດຮຽນລະຫວ່າງ ຄະນະຜູ້ແທນ ຄະນະກຳມະການ ແນວໂຮມແຫ່ງຊາດ ຫວຽດນາມ ແຂວງ ລາຍເຈົາ ແຫ່ງ ສສ ຫວຽດນາມ ໂດຍເປັນປະທານຂອງ ທ່ານ ສູງອາໂຮ ປະທານຄະນະກໍາມະການ ແນວໂຮມແຫ່ງຊາດຫວຽດນາມ ແຂວງລາຍເຈົາ. ສຳລັບຄະນະຜູ້ແທນແນວລາວສ້າງຊາດ ແຂວງຫຼວງພະບາງ, ນຳພາໂດຍ ທ່ານ ສຸກັນ ບຸນຍົງ ປະທານແນວລາວສ້າງຊາດແຂວງ ພ້ອມດ້ວຍຄະນະ. ພິທີ ທ່ານປະທານຄະນະກໍາມະການ ແນວໂຮມແຫ່ງຊາດຫວຽດນາແຂວງລາຍເຈົາ ໄດ້ກ່າວຕ້ອນຮັບ ແລະລາຍງານໂດຍຫໍ້ຍ ກ່ຽວກັບການຈັດຕັ້ງປະຕິບັດ ພາລະບົດບາດ, ໜ້າທີ່ ຂອງຄະນະກໍາມະການແນວໂຮມແຫ່ງຊາດຫວຽດນາມ ແຂວງລາຍເຈົາ ໃນໄລຍະຜ່ານມາ, ພ້ອມດຽວກັນນີ້ ທ່ານປະທານແນວລາວສ້າງຊາດແຂວງຫຼວງພະບາງ ໄດ້ໃຫ້ກຽດມີຄໍາເຫັນບາງຕອນວ່າ: ການພົບປະແລກປ່ຽນບົດຮຽນຂອງພວກເຮົາໃນຄັ້ງນີ້ ຈະເປັນການປະກອບສ່ວນອັນສໍາຄັນ ເຂົ້າໃນການເພີ່ມທະວີສາຍພົວພັນມິດຕະພາບອັນເປັນມູນເຊື້ອ, ຄວາມສາມັກ ຄີແບບພິເສດ ແລະການຮ່ວມມືຮອບດ້ານລະຫວ່າງ ສອງພັກ, ສອງລັດ ແລະປະຊາຊົນສອງຊາດລາວ-ຫວຽດນາມ ເວົ້າລວມ, ເວົ້າສະເພາະ ກໍ່ຄືເປັນການທົບທວນຄືນໃນການພົວພັນຮ່ວມມື, ການຈັດຕັ້ງປະຕິບັດວຽກງານແນວ ໂຮມຂອງ 4 ແຂວງ, ຂອງ 2 ປະເທດ ຕາມບົດບັນທຶກຊ່ວຍຈໍາໃນວັນທີ 9 ກໍລະກົດ 2019, ທ່ານກ່າວຕື່ມວ່າ: ລາວ-ຫວຽດນາມ ແມ່ນ 2 ປະເທດອ້າຍນ້ອງ, ເຊິ່ງມີຊາຍແດນຮ່ວມສາຍພູຫຼວງ, ຮ່ວມຊົມໃຊ້ແມ່ນໍ້າຂອງ ແລະມີຄວາມສໍາພັນ ທີ່ເປັນມູນເຊື້ອອັນດີງາມ ມາເປັນເວລາອັນຍາວນານ; ໂດຍມີ ປະທານ ໂຮ່ຈິມິນ ຜູ້ຍິ່ງໃຫຍ່, ປະທານໄກສອນ ພົມ ວິຫານ ແລະປະທານ ສຸພານຸວົງ ທີ່ເຄົາລົບຮັກເປັນຜູ້ກໍ່ສ້າງ ແລະໄດ້ຮັບການ ຖະນຸຖະໜອມ ເສີມຂະຫຍາຍ ໂດຍການນໍາຂອງສອງປະເທດ ນັບມື້ໜັກແໜ້ນ, ເລິກເຊິ່ງ, ເກີດດອກອອກຜົນຍິ່ງໆຂຶ້ນ. ເຊີ່ງຄະນະກຳມະການແນວໂຮມແຫ່ງຊາດຫວຽດນາມ ແຂວງລາຍເຈົາ ແລະຄະນະກຳມະການແນວລາວສ້າງຊາດແຂວງຜົ້ງສາລີ, ອຸດົມໄຊ, ຫຼວງພະບາງ ຈະສືບຕໍ່ພ້ອມກັນເປີດກວ້າງ ແລະຍົກສູງຄຸນນະພາບ, ປະສິດທິພາບການຮ່ວມມືໃນຂົງເຂດວຽກງານແນວໂຮມ, ສືບຕໍ່ຈັດຕັ້ງ ພົບປະແລກປ່ຽນບົດຮຽນ-ເພີ່ມທະວີແລກ ປ່ຽນມິດຕະພາບ, ສືບຕໍ່ສ້າງສາຍພົວພັນຮ່ວມມືອັນແທ້ຈິງ ແລະມີປະສິດທິຜົນ. ເພີ່ມທະວີການໂຄສະນາອົບຮົມ ໃຫ້ພະ ນັກງານ, ສະມະຊິກພັກ, ປະຊາຊົນບັນດາເຜົ່າ, ຊັ້ນຄົນ, ສາສະໜາ, ເພດໄວ ໂດຍສະເພາະແມ່ນຄົນ ຮຸ່ນໜຸ່ມໃຫ້ມີຄວາມຮູ້ ແລະເຂົ້າໃຈເລິກເຊີ່ງກ່ຽວກັບສາຍພົວພັນມິດຕະພາບ ອັນເປັນມູນເຊື້ອຍາວນານ, ຄວາມສາມັກຄີແບບພິເສດ-ການຮ່ວມມືຮອບດ້ານລະຫວ່າງສອງຊາດ; ຍົກສູງໜ້າທີ່ຮັກສາ-ເພີ່ມພູນຄູນສ້າງ ແລະພັດທະນາສາຍພົວພັນຫວຽດນາມ-ລາວ ລາວ-ຫວຽດນາມ ໃຫ້ໝັ້ນຄົງທະນົງແກນ, ຕະຫຼອດກະລານານ.
ຂ່າວ: ພິພາພອນ


text:
ເມືອງສຸຂຸມາ ຈັດພິທີປາຖະກະຖາປີສະມັກຄີ ລາວ-ຫວຽດນາມ
ໂດຍອີງຕາມແຈ້ງການແນະນໍາ ຂອງຄະນະໂຄສະນາອົບຮົມສູນກາງພັກ ສະບັບເລກທີ 23/ຄອສພ, ລົງວັນທີ 30 ມີນາ 2022 ແລະ ປະຕິບັດຕາມແຈ້ງການຂອງຄະນະປະຈໍາພັກແຂວງຈໍາປາສັກ ສະບັບເລກທີ 17 ມີນາ 2022, ແຜນເຄື່ອນໄຫວຂອງຄະນະປະຈໍາພັກແຂວງ ເລກທີ 559/ຄອຂ.ຈສ, ລົງວັນທີ 7 ກໍລະກິດ 2022.
ໃນຕອນເຊົ້າຂອງວັນທີ 25 ກໍລະກົດ 2022 ເມືອງສຸຂຸມາ ໄດ້ຈັດພິທີປາຖະກະຖາ ປີສາມັກຄີມິດຕະພາບ ລາວ-ຫວຽດນາມ ປີ 2022 ຄື: ວັນເຊັນສັນຍາມິດຕະພາບ ແລະ ຮ່ວມມື ລາວ - ຫວຽດນາມ ຄົບຮອບ 45 ປີ(18/7/1977 - 18/7/2022) ແລະ ວັນສ້າງຕັ້ງສາຍພົວພັນການທູດລາວ - ຫວຽດນາມ ຄົບຮອບ 60 ປິ(5/9/1962 - 5/9/2022), ພາຍໃຕ້ການໃຫ້ກຽດເປັນປະທານຂອງ ສະຫາຍ ປະດິດ ວັນນະລັດສະໝີ ຄະນະປະຈຳພັກແຂວງ ປະທານກວດກາພັກ ແຂວງ, ໂດຍມີ ສະຫາຍ ພັນໂທ ສົມເພັດ ບຸດສະດີ ກຳມະການພັກແຂວງ ເລຂາຄະນະພັກເມືອງ, ເຈົ້າເມືອງສຸຂຸມາ, ສະຫາຍ ຄໍາໃສ ອຸ່ນແກ້ວ ກໍາມະການພັກເມືອງ ຫົວໜ້າຄະນະໂຄສະນາອົບຮົມເມືອງ, ມີສະຫາຍຮອງເລຂາພັກເມືອງ, ສະຫາຍໃນຄະນະປະຈຳພັກເມືອງ, ກຳມະການພັກເມືອງ, ຫົວໜ້າຫ້ອງການ, ອົງການທຽບເທົ່າ, ອົງຄະນະພັກ ປກຊ-ປກສ, ນັກທຸລະກິດຊາວຫວຽດນາມ, ພະນັກງານຫຼັກແຫຼ່ງ ໃນທົ່ວເມືອງເຂົ້າຮ່ວມຢ່າງພ້ອມພຽງ.
ພິທີໃນຄັ້ງນີ້ ແມ່ນເພື່ອໂຄສະນາ-ສຶກສາອົບຮົມ ໃຫ້ພະນັກງານ - ລັດຖະກອນ, ທະຫານ, ຕຳຫຼວດ ໃນທົ່ວເມືອງ ໂດຍສະເພາະແມ່ນຄົນຮຸ່ນໜຸ່ມ ໃຫ້ມີຄວາມຮັບຮູ້ເຂົ້າໃຈທີ່ຖືກຕ້ອງ, ເລິກເຊິ່ງ, ໜັກແໜ້ນ ແລະ ສຶບຕໍ່ປົກປັກຮັກສາ ແລະ ເສີມຂະຫຍາຍມູນເຊື້ອອັນດີງາມ ລະຫວ່າງ ລາວ-ຫວຽດນາມໃຫ້ຫມັ້ນຄົງຂະຫນົງແກ່ນຕະຫລອດໄປ.
ເຊິ່ງສະຫາຍປະດິດ ວັນນະລັດສະໝີ ຄະນະປະຈຳພັກແຂວງ ປະທານກວດກາພັກແຂວງ ໃຫ້ກຽດປາຖະກະຖາ ແລະ ໄດ້ຍົກໃຫ້ເຫັນເຖີງຄວາມໝາຍສຳຄັນໃນການສ້າງຕັ້ງສາຍພົວພັນການທູດລາວ-ຫວຽດນາມ (05 ກັນຍາ 1962) ແລະ ວັນເຊັນສົນທິສັນຍາມິດຕະພາບ ແລະ ການຮ່ວມມື ລາວ-ຫວຽດນາມ (18 ກໍລະກົດ 1977)ໄດ້ກາຍເປັນສອງ ປະເທດອ້າຍນ້ອງ ທີ່ມີຄວາມໃກ້ຊິດສະໜິດສະໜົົມ ມີຄວາມສາມັກຄີຮັກແພງ ເປັນຈິດໜຶ່ງໃຈດຽວ ແລະ ມີມູນເຊື້ອອັນດີງາມ ມາຕັ້ງແຕ່ດົນນານແລ້ວ ຜ່ານໄລຍະປະຫວັດສາດອັນລະອິດລະອ້ຽວ ການພົວພັນແບບພິເສດ ຕະຫລອດໄລຍະຜ່ານມາຈົນເຖິງປັດຈຸບັນ, ພັກ, ລັດຖະບານ ແລະ ປະຊາ ຊົນທັງສອງປະເທດ ມີຄວາມໄວ້ເນື້ອເຊື່ອໃຈ, ມີຄວາມຈິງໃຈໃນການຮ່ວມມືຊ່ວຍເຫລືອ ເຊິ່ງກັນ ແລະ ກັນ ຢ່າງສະເໝີ ຕົ້ນສະເໝີປາຍ, ການເສີມຂະຫຍາຍ ສາຍພົວພັນ ມິດຕະພາບ ທີ່ເປັນມູນເຊື້ອອັນດີງາມ, ບໍລິສຸດຜຸດຜ່ອງ, ຄວາມສາມັກຄີແບບພິເສດ ແລະ ການຮ່ວມມືຮອບດ້ານ ລະຫວ່າງ ລາວ-ຫວຽດນາມ, ຫວຽດນາມ-ລາວ ໄດ້ສືບຕໍ່ໄດ້ຮັບການປົກປັກຮັກສາ, ເສີມຂະຫຍາຍມູນເຊື້ອ ຄວາມສາມັກຄີຮັກແພງ ໃນທາງທີ່ດີ ແລະ ບໍ່ຢຸດຢັ້ງເພື່ອສົ່ງຕໍ່ຈາກຄົນຮຸ່ນກ່ອນສູ່ຄົນຮຸ່ນຫລັງ ແລະ ຮຸ່ນຕໍ່ໆໄປ ເພື່ອຄວາມສົມບູນພູນສຸກຂອງປະຊາຊົນທັງສອງປະເທດລາວ-ຫວຽດນາມ.


text:
ນາໂຕ້ - ກອງປະຊຸມສຸດຍອດ: ພວກຜູ້ນຳ ຂອງອົງການນາໂຕ້ ກຳລັງ ໄປເຕົ້າໂຮມກັນ ໃນບໍຣິເວນ ຊາຍແດນຝຣັ່ງ ທີ່ຕິດກັບ ເຢັຽຣະມັນ ເພື່ອເຂົ້າຮ່ວມ ກອງປະຊຸມສຸດຍອດ ໃນວັນເສົາ ມື້ນີ້ ເນື່ອງໃນໂອກາດ ວັນຄົບຮອບ 60 ປີ ໃນການສ້າງຕັ້ງ ກຸ່ມພັນທະມິດ ດັ່ງກ່າວ. ໃນພິທີ ຊຶ່ງຈັດຂຶ້ນ ໃນຕອນເລີ້ມຕົ້ນ ກອງປະຊຸມນັ້ນ ປະທານາທິບໍດີ ສະຫະ ຣັດທ່ານ BARACK OBAMA ພ້ອມກັບ ນາຍົກຣັຖມຸນຕຣີ ເຢັຽຣະມັນ ທ່ານນາງ ANGELA MERKEL ແລະປະມຸກ ຂອງປະເທດອື່ນໆ ທີ່ຢູ່ອີກຝັ່ງນຶ່ງ ຂອງແມ່ນ້ຳ RHINE ໃນດິນເຢັຽຣະມັນ ໄດ້ພາກັນຍ່າງຂ້າມຂົວ ເພື່ອເປັນສັນຍາລັກ ໄປຍັງປະເທດຝຣັ່ງ. ສ່ວນປະທານາທິບໍດີຝຣັ່ງ ທ່ານ NICOLAS SARKOZY ທີ່ມາຈາກຝັ່ງ ຂອງຝຣັ່ງ ກໍເຂົ້າຮ່ວມ ຄະນະຜູ້ນຳ ຂອງປະເທດຕ່າງໆ ຢູ່ທີ່ກາງຂົວ. ການເຈຣະຈາ ໃນມື້ນີ້ ແມ່ນຈັດຂຶ້ນ ທີ່ເມືອງ STRASBOURG ຂອງຝຣັ່ງ. ເປັນທີີ່ ຄາດກັນວ່າ ການສົນທະນາ ຫາຣືກັນ ໃນມື້ນີ້ ແມ່ນຈະເພັ່ງເລັງ ໃສ່ຍຸທສາດໃໝ່ ໃນການຮັບມື ກັບພັຍຂົ່ມຂູ່ ຂອງກຸ່ມກໍ່ການຮ້າຍ AL-QAIDA ໃນອັຟການິສຖານ ແລະປາກິສຖານ ຕລອດທັງ ການເລືອກເອົາ ເລຂາທິການ ຄົນໃໝ່ ຂອງອົງການນາໂຕ້.
ເກົາຫລີເໜືອ - ລູກສອນໄຟ: ສື່ມວນຊົນ ເກົາຫລີໃຕ້ ລາຍງານວ່າ ເປັນທີ່ປາກົດວ່າ ເກົາຫລີເໜືອ ໄດ້ພາດໂອກາດ ອັນທຳອິດ ກ່ຽວກັບການສົ່ງ ທີ່ເປັນບັນຫາໂຕ້ແຍ້ງ ໃນອັນທີ່ເກົາຫລີເໜືອເອີ້ນວ່າ ເປັນດາວທຽມ ສື່ສານຄົມມະນາຄົມນັ້ນ. ລາຍງານຂ່າວ ຈາກກຸງໂຊລ ທີ່ອ້າງຄຳເວົ້າ ຂອງພວກເຈົ້າໜ້າທີ່ ແລະພວກນັກພະຍາກອນອາກາດ ທີ່ກ່າວວ່າ ສະພາບລົມແຮງ ແລະອາກາດປັ່ນປ່ວນ ເຊື່ອວ່າ ເຮັດໃຫ້ເກົາຫລີເໜືອ ບໍ່ສາມາດດຳເນີນການໄດ້ ໃນການສົ່ງ ຕາມທີ່ ໄດ້ວາງແຜນໄວ້. ແຕ່ແນວໃດກໍຕາມ ພຽງຢາງ ຍັງມີເວລາອີກ 4 ມື້ ທີ່ຈະດຳເນີນການ ຕາມທີ່ໄດ້ ປະກາດໄປ ກ່ຽວກັບ ການສົ່ງລູກສອນໄຟ ຂຶ້ນສູ່ຫ້ວງອະວະກາດ. ເກົາຫລີເໜືອ ເວົ້າວ່າ ຕົນຈະສົ່ງ ລູກສອນໄຟ ໃນຣະຫວ່າງວັນເສົາມື້ນີ້ ຫາວັນພຸດຈະມາ ໃນຣະຫວ່າງ ຕອນເຊົ້າໄປ ຫາຕອນບ່າຍ. ເກົາຫລີເໜືອກ່າວວ່າ ຕົນໄດ້ເສັດສິ້ນ ການກະກຽມແລ້ວ ແລະການສົ່ງ ຈະມີຂຶ້ນ ໃນໄວໆນີ້. ບັນດາ ປະເທດເພື່ອນບ້ານ ຂອງເກົາຫຼີເໜືອ ແລະສະຫະຣັດ ເຊື່ອວ່າ ການສົ່ງ ດາວທຽມທີ່ວ່ານີ້ ທີ່ຈິງແລ້ວ ແມ່ນເປັນພຽງ ສາກບັງໜ້າ ເພື່ອໃຊ້ ສຳລັບທົດລອງ ຄວາມອາດສາມາດ ທາງດ້ານລູກສອນໄຟ ຂີປະນາວຸດ ໄລຍະໄກ ຂອງເກົາຫລີເໜືອ ໃນເມື່ອວ່າ ເທັກໂນໂລຈີ ກ່ຽວກັບວຽກງານ ທັງສອງນີ້ ແມ່ນຄ້າຍຄືກັນ.
ປາກິສຖານ - ຄວາມວຸ້ນວາຍ: ເຈົ້າໜ້າທີ່ ຮັກສາຄວາມສະງົບ ປາກິສຖານ ກ່າວວ່າ ການໂຈມຕີ ດ້ວຍລູກສອນໄຟ ທີ່ສົງສັຍວ່າ ເປັນຂອງສະຫະຣັດ ໃນເຂດ ພາກຕາເວັນຕົກສຽງເໜືອ ຂອງປາກິສຖານ ເຮັດໃຫ້ມີ ຜູ້ເສັຽຊີວິດ ຢ່າງນ້ອຍ 13 ຄົນ ຮວມທັງ ພວກຫົວຮຸນແຮງ ຕ່າງດ້າວ ຈຳນວນນຶ່ງ. ເຈົ້າໜ້າທີ່ເວົ້າວ່າ ການໂຈມຕີ ໃນວັນເສົາມື້ນີ້ ແມ່ນຍິງມາຈາກ ອັນທີ່ສົງສັຍວ່າ ເປັນເຮືອບິນ ທີ່ບໍ່ມີຄົນຂັບ ຂອງສະຫະຣັດ ໃນເຂດຊົນເຜົ່າ WAZIRISTAN ເໜືອໃກ້ໆ ຊາຍແດນ ອັຟການິສຖານ. ເປົ້າໝາຍ ໃນການໂຈມຕີຄັ້ງນີ້ ແມ່ນເຮືອນຫລັງນຶ່ງ ໃນເຂດດັ່ງກ່າວ ຊຶ່ງຮູ້ກັນວ່າ ເປັນບ່ອນຫລົບລີ້ ຂອງພວກຫົວຮຸນແຮງ ທາລີບານ ແລະກຸ່ມກໍ່ການຮ້າຍ AL-QAIDA. ເຈົ້າໜ້າທີ່ເວົ້າວ່າ ນອກນັ້ນແລ້ວ ໃນມື້ນີ້ ຍັງມີການໂຈມຕີ ດ້ວຍຣະເບີດສະລະຊີບ ໃສ່ດ່ານກວດແຫ່ງນຶ່ງ ຂອງເຈົ້າໜ້າທີ່ ຮັກສາຄວາມສະງົບ ທີ່ເມືອງ MIRAN SHAH. ສື່ມວນຊົນ ລາຍງານວ່າ ມີທະຫານ ຢ່າງນ້ອຍ 3 ຄົນ ໄດ້ຮັບບາດເຈັບ ໃນການໂຈມຕີ ທີ່ວ່ານີ້. ເຈົ້າໜ້າທີ່ ກ່າວວ່າ ການບໍ່ມີກົດໝາຍ ຄຸ້ມຄອງ ເຮັດໃຫ້ເຂດຊົນເຜົ່າ ໃນພາກຕາເວັນຕົກ ຂອງປາກິສຖານ ກາຍເປັນບ່ອນ ຫລົບລີ້ ຂອງພວກກໍ່ການຮ້າຍ AL-QAIDA ແລະພວກຫົວຮຸນແຮງ ທາລີບານ ທີ່ຮັບຜິດຊອບ ໃນການໂຈມຕີ ຢູ່ໃນອັຟການິສຖານ ແລະປາກິສຖານ.
ອັຟການິສຖານ - ຄວາມຮຸນແຮງ: ກອງທັບ ສະຫະຣັດ ກ່າວວ່າ ທະຫານ ອັຟການິສຖານ ແລະກຳລັງປະສົມ ພາຍໃຕ້ ການນຳພາ ຂອງສະຫະຣັດ ໄດ້ສັງຫານ ພວກກະບົດ 20 ຄົນ ໃນການສູ້ຣົບ ທາງພາກພື້ນດິນ ແລະການໂຈມຕີ ທາງອາກາດ ຢູ່ທີ່ແຂວງ HELMAND ຊຶ່ງເປັນແຂວງ ທີ່ມີຄວາມວຸ້ນວາຍ ໃນພາກໃຕ້ອັຟການິສຖານ. ຖແລງຂ່າວ ຂອງກອງທັບ ສະຫະຣັດ ແຈ້ງວ່າ ການປະທະກັນ ໄດ້ເກີດຂຶ້ນ ໃນມື້ວານນີ້ ເວລາກຳລັງ ລາຕເວນຮ່ວມ ໄດ້ຖືກດັກສະກັດ ໂຈມຕີ ຢູ່ໃນເຂດເມືອງ KAJAKI. ຖແລງຂ່າວ ເວົ້າວ່າ ພວກກະບົດ ໄດ້ຖືກຂ້າຕາຍ ຫລັງຈາກ ທະຫານ ອັຟການິສຖານ ແລະກຳລັງປະສົມ ໄດ້ຍິງຕອບໂຕ້ ແລະຮ້ອງຂໍ ການສນັບສນຸນ ທາງອາກາດ. ຖແລງຂ່າວ ເວົ້າວ່າ ເປັນທີ່ຮູ້ກັນດີວ່າ ພວກກະບົດ ໃນເຂດເມືອງ KAJAKI ຍັງມີການພົວພັນ ນຳການເຮັດຣະເບີດ ການລັກລອບອາວຸດ ການຄ້າຢາເສບຕິດ ແລະການໂຈມຕີ ທະຫານຣັຖບານ ແລະກຳລັງປະສົມ. ການສູ້ຣົບກັນ ຢ່າງດຸເດືອດ ໃນມື້ວານນີ້ ແມ່ນນຶ່ງ ໃນການສູ້ຣົບກັນ ຫລາຍໆຄັ້ງ ຢູ່ໃນແຂວງ HELMAND ທີ່ກອງທັບ ສະຫະຣັດ ໄດ້ແຈ້ງໃຫ້ຊາບ ໃນຮອບສັບປະດາ ຜ່ານມາ.
ສະໂລວາເກັຽ - ເລືອກຕັ້ງ: ຊາວສະໂລວາເກັຽ ກຳລັງ ພາກັນໄປປ່ອນບັດ ໃນການເລືອກຕັ້ງ ປະທານາທິບໍດີ ຮອບສອງ ໃນວັນເສົາມື້ນີ້ ຊຶ່ງເປັນການແຂ່ງຂັນ ຣະຫວ່າງ ປະທານາທິບໍດີ ຄົນປັດຈຸບັນ ທີ່ມີຄວາມນິຍົມສູງ ແລະຜູ້ທ້າທາຍ ທີ່ເຂັ້ມແຂງ ຈາກພັກຝ່າຍຄ້ານ. ປະທານາທິບໍດີ IVAN GASPAROVIC ໄດ້ຮັບຄະແນນເກືອບ 47% ໃນການເລືອກຕັ້ງ ຮອບທຳອິດ ໃນເດືອນແລ້ວ. ທ່ານກຳລັງ ປະເຊີນໜ້າ ກັບຜູ້ສະມັກ ຂອງພັກຝ່າຍຄ້ານ ທີ່ໄດ້ຮັບຄະແນນ ຫຼາຍກວ່າໝູ່ ຄືນັກສັງຄົມສາດ ແລະອະດີດ ຣັຖມຸນຕຣີ ສັງຄົມສົງເຄາະ ທ່ານນາງ IVETA RADICOVA ທີ່ໄດ້ຮັບ ຄະແນນທັງໝົດ 38%. ທ່ານ GASPAROVIC ເປັນຜູ້ທີ່ໄດ້ປຽບ ຍ້ອນໄດ້ຮັບການສນັບສນຸນ ຈາກນາຍົກຣັຖມຸນຕຣີ ROBERT FICO ທີ່ໄດ້ຮັບ ຄະແນນສຽງນິຍົມ ຈາກປະຊາຊົນສູງ ແລະພັກຂວາຈັດ ຄືພັກແຫ່ງຊາດສະໂລວັກ ກໍໃຫ້ການສນັບສນຸນທ່ານ. ບົດບາດ ສ່ວນໃຫຍ່ ຂອງປະທານາທິບໍດີ ສະໂລວັກວາເກັຽ ແມ່ນໃນທາງພິທີການ ເທົ່ານັ້ນ ຢູ່ໃນປະເທດ ທີ່ປົກຄອງໂດຍ ຣະບອບ ປະຊາທິປະໄຕ ພາຍໃຕ້ສະພາແຫ່ງຊາດ ຊຶ່ງໄດ້ຕັ້ງຂຶ້ນ ໃນປີ 1993 ຫລັງຈາກ ໄດ້ມີການແຍກ ເຊັກໂກສະໂລວາເກັຽ ອອກເປັນ 2 ປະເທດ.
ສະຫະຣັດ - ຄິວບາ: ສະມາຊິກ ສະພາຕ່ຳ ສະຫະຣັດ 7 ຄົນ ໄດ້ເດີນທາງ ໄປເຖິງ ນະຄອນຫລວງ ຮາວານາ ໃນມື້ວານນີ້ ເພື່ອພົບປະ ກັບພວກເຈົ້າໜ້າທີ່ ຄິວບາ. ສະມາຊິກ ສະພາຕ່ຳ BARBARA LEE ຫົວໜ້າ ຄະນະນຳພາ ໃນການຢ້ຽມຢາມ ຄັ້ງນີ້ ກ່າວວ່າ ຫົວຂໍ້ ໃນການສົນທະນາຣື ຂອງຄະນະ ຂອງທ່ານນາງ ຍັງບໍ່ທັນ ໄດ້ມີການກຳນົດ ຢ່າງຄົບຖ້ວນເທື່ອ ແຕ່ພວກທ່ານ ໄດ້ເດີນທາງ ໄປຄິວບາ ເພື່ອຮຽນຮູ້ ແລະເຈຣະຈາຫາຣື ກ່ຽວກັບບັນຫາຕ່າງໆ ຮວມທັງການຄ້າ ການພານິດ ການທ່ອງທ່ຽວ ແລະການກະສິກັມ. ສະມາຊິກ ສະພາຕ່ຳ ສັງກັດພັກເດໂມແຄຣັທ ທ່ານນີ້ ເຄີຍເປັນຜູ້ຮ່ວມສເນີ ຮ່າງກົດໝາຍ ທີ່ຈະຍົກເລີກ ການຈຳກັດ ການເດີນທາງ ໄປຄິວບາ ຂອງປະຊາຊົນ ອະເມຣິກັນ. ໃນຕົ້ນອາທິດນີ້ ສະມາຊິກ ສະພາສະຫະຣັດ ໄດ້ນຳສເນີ ຮ່າງກົດໝາຍ ແບບດຽວກັນນີ້ ຢູ່ໃນສະພາສູງ ຂອງສະຫະຣັດ. ໜັງສືພິມ WALL STREET JOURNAL ລາຍງານ ໃນມື້ນີ້ວ່າ ປະທານາທິບໍດີ BARACK OBAMA ຕັ້ງໃຈ ທີ່ຈະຍົກເລີກ ການຫ້າມ ບໍ່ໃຫ້ຄອບຄົວ ເດີນທາງ ແລະສົ່ງເງິນ ກັບຄືນໄປຍັງ ປະເທດຄອບມູນິສ ຄິວບາ.
ໄທ - ກຳປູເຈັຽ: ໄທ ກ່າວວ່າ ທະຫານຂອງຕົນ 2 ຄົນ ໄດ້ເສັຽຊີວິດ ໃນການສູ້ຣົບກັນ ຢ່າງໜັກ ກັບທະຫານ ກຳປູເຈັຽ ໃນບໍຣິເວນຊາຍແດນ ທີ່ມີການຂັດແຍ້ງກັນ. ທະຫານ ໄດ້ຍິງປືນກົນ ຈະຣວດ ແລະປືນໃຫຍ່ ໂຈມຕີກັນ ໃນມື້ວານນີ້ ໃກ້ໆບໍຣິເວນ ວັດເຂົາພຣະວິຫານ ຊຶ່ງເປັນຈຸດສູນກາງ ໃນການປະເຊີນໜ້າ ທີ່ດຳເນີນມາ ເປັນເວລານຶ່ງເດືອນ ທີ່ພາໃຫ້ມີການ ເປີດການເຈຣະຈາ ທາງດ້ານການທູດ ຣະດັບສູງ. ທັງສອງຝ່າຍ ຕ່າງກໍຖິ້ມໂທດ ໃສ່ອີກຝ່າຍນຶ່ງວ່າ ເປັນຜູ້ຍິງໂຈມຕີກ່ອນ ໃນມື້ວານນີ້. ແຫຼ່ງຂ່າວ ທາງທະຫານ ຂອງກຳປູເຈັຽ ອ້າງວ່າ ມີທະຫານໄທ ຢ່າງນ້ອຍ 4 ຄົນ ໄດ້ເສັຽຊີວິດ ແຕ່ສະຖານທູດໄທ ທີ່ນະຄອນຫລວງ ພະນົມເປັນ ໃຫ້ການຢືນຢັນວ່າ ມີແຕ່ 2 ຄົນ ເທົ່ານັ້ນຕາຍ. ເຈົ້າໜ້າທີ່ກຳປູເຈັຽ ກໍລາຍງານ ແບບມີການຂັດແຍ້ງກັນ ກ່ຽວກັບການ ບາດເຈັບລົ້ມຕາຍ ຂອງຝ່າຍຕົນ. ທ່ານຂຽວ ຄັນນະຣິດ ໂຄສົກ ຂອງຣັຖບານ ກຳປູເຈັຽ ກ່າວຕໍ່ VOA ວ່າ ບໍ່ມີທະຫານກຳປູເຈັຽ ບາດເຈັບລົ້ມຕາຍ. ແຕ່ຜູ້ບັນຊາການ ກອງທັບບົກ ກຳປູເຈັຽ ນາຍພົນ POL SAREOUN ເວົ້າວ່າ ມີທະຫານກຳປູເຈັຽ 2 ຄົນ ເສັຽຊີວິດ.
ເຮົາຍັງມີຂ່າວອື່ນໆອີກ ເຊີນຟັງລາຍລະອຽດໄດ້ໂດຍຄລິກບ່ອນສຽງ.


text:
ກົມອຸຕຸນິຍົມ ແລະ ອຸທົກກະສາດ ລາຍງານວ່າ: ຄາດຄະເນສະພາບໃນໄລຍະຕົ້ນອາທິດ ວັນທີ 22 ຫາ 23 ພະຈິກ 2021 ຄວາມກົດດັນສູງຂອງອາກາດໜາວເຢັນຈາກປະເທດ ຈີນຈະມີກໍາລັງອ່ອນ ຫາ ປານກາງ ແຜ່ລົງມາປົກຄຸມຢູ່ທຸກພາກຂອງປະເທດລາວ, ສົມທົບກັບກະແສລົມຕາເວັນ ອອກສ່ຽງເໜືອ ພັດປົກຄຸມ, ຊຶ່ງຈະເຮັດໃຫ້ອາກາດເຢັນ ຫາ ໜາວເຢັນ ພ້ອມມີຫມອກບາງປົກຫຸ້ມໃນຕອນກາງຄືນ ຫາ ຕອນເຊົ້າ ແລະ ມີຝົນຕົກເລັກນ້ອຍພ້ອມມີລົມພັດແຮງເປັນບາງໂອກາດ ຢູ່ບາງທ້ອງຖິ່ນໃນແຕ່ລະພາກ, ຈາກນັ້ນ ໃນວັນທີ 24 ຫາ 28 ພະຈິກ 2021 ມວນອາກາດໜາວເຢັນຈາກປະເທດຈີນຈະມີກໍາລັງແຮງເພີ້ມຂຶ້ນແຜ່ລົງມາປົກ ຄຸມຢູ່ທຸກພາກຂອງປະເທດລາວອີກເທື່ອໃໝ່, ສົມທົບກັບລົມມໍລະສູມຕາເວັນອອກສຽງເຫມືອທີ່ມີກໍາລັງແຮງພັດປົກຄຸມເປັນສ່ວນໃຫ່ຍ, ຊຶ່ງຈະເຮັດໃຫ້ອຸນຫະພູມອາກາດເຢັນ ຫາ ໜາວເຢັນ ລົງ 2 ຫາ 4 ອົງສາ ພ້ອມມີຫມອກບາງປົກຫຸ້ມໃນຕອນກາງຄືນ ຫາ ຕອນເຊົ້າຢູ່ໃນແຕ່ລະພາກ.
ສະເພາະຢູ່ແຂວງພາກເໜືອ, ແຂວງໄຊສົມບູນ ແລະ ເຂດພູພຽງບໍລະເວນ ອາກາດຈະໜາວເປັນ ຫາ ໜາວຫລາຍ ພ້ອມມີຫມອກຫນາປົກຫຸ້ມໃນຕອນເຊົ້າ ແລະ ມີຝົນຕົກຄ່ອຍຢູ່ບາງ ທ້ອງຖິ່ນ.
ຄໍາເຕືອນເຝົ້າລະວັງ ສະພາບອາກາດໜາວ:ໃນວັນທີ 24 ຫາ 28 ພະຈິກ 2021 ມວນອາກາດໜາວເຢັນຈາກປະເທດຈີນ ຈະມີກໍາລັງແຮງເພີ້ມຂື້ນແຜ່ລົງມາປົກຄຸມຢູ່ທຸກພາກຂອງປະເທດລາວອີກເທື່ອໃໝ່, ສົມທົບກັບກະແສລົມມໍລະສູມຕາເວັນ ອອກສຽງເຫມືອທີ່ມີກໍາລັງແຮງພັດປົກຄຸມເປັນສ່ວນໃຫ່ຍ, ຊຶ່ງຈະເຮັດໃຫ້ອຸນຫະພູມອາກາດເຢັນ ຫາ ໜາວເຢັນ ລົງ 2 ຫາ 4 ອົງສາ ຢູ່ແຂວງ ພາກເໜືອ, ໂດຍສະເພາະຢູ່ເຂດພູດອຍບັນດາແຂວງ ພາກເໜືອ, ແຂວງໄຊສົມບູນ ແລະ ເຂດພູພຽງບໍ ລະເວນອາກາດຈະໜາວເປັນ ຫາ ໜາວຫລາຍ,
ດັ່ງນັ້ນ, ຈຶ່ງແຈ້ງເຕືອນເຖິງປະຊາຊົນບັນດາເຜົ່າ, ອໍານາດການປົກຄອງ ແລະ ອົງການຈັດຕັ້ງທຸກພາກສ່ວນ, ຈົ່ງມີສະຕິກຽມພ້ອມຮັບມືກັບສະພາບການປ່ຽນແປງໄວຂອງອຸນຫະພູມ, ອາກາດໜາວເຢັນຫລາຍ, ຊຶ່ງອາດຈະມີຜົນກະທົບຕໍ່ສຸກຂະພາບໂດຍສະເພາະແມ່ນເດັກນ້ອຍ ແລະ ຜູ້ເຖົ້າ ຂໍໃຫ້ນຸ່ງຫົ່ມໃຫ້ຮ່າງກາຍອົບອຸ່ນຢູ່ສະເໝີ, ພ້ອມທັງໃຫ້ຕິດຕາມຂ່າວພະຍາກອນອາກາດ ຈາກກົມອຸຕຸນິຍົມ ແລະ ອຸທົກກະສາດ ເປັນປະຈໍາ.


text:
ຕອນຄໍ່າວັນທີ 1 ກັນຍາ 2022 ທີ່ນະຄອນປາກເຊ ແຂວງຈໍາປາສັກ, ກົງສູນໃຫຍ່ ສສ ຫວຽດນາມປະຈຳພາກໃຕ້ລາວ ທີ່ປາກເຊ ໄດ້ຈັດງານລ້ຽງສະເຫຼີມສະຫຼອງ ວັນຊາດ ສສ ຫວຽດນາມ ຄົບຮອບ 77 ປີ ( 2/9/1945-2/9/2022) ດ້ວຍບັນຍາກາດອັນຄຶກຄື້ນ.
ທ່ານ ຫງວຽນ ວັນ ຈຸງ ກົງສູນໃຫຍ່ ສສ ຫວຽດນາມ ປະຈໍາພາກໃຕ້ ທີ່ປາກເຊ ໄດ້ກ່າວປາໄສ ຫວນຄືນມູນເຊື້ອວັນຊາດ ທີ 2 ກັນຍາ ຕະຫຼອດໄລຍະ 77 ປີ, ໂດຍຍົກໃຫ້ເຫັນຄວາມອົງອາດກ້າຫານ,ສູ້ຮົບມີໄຊ ຄຽງບ່າຄຽງໄລ່ຮ່ວມຂຸມຄອງດຽວກັນ ລະຫວ່າງກອງທັບປະຊາຊົນຫວຽດນາມ ແລະ ກອງທັບປະຊາຊົນລາວ ໃນການຕໍ່ສູ້ຕ້ານຈັກກະພັດລ່າເມືອງຂຶ້ນທັງເກົ່າ ແລະ ໃໝ່, ຊຶ່ງພາຍໃຕ້ການນຳພາອັນສະຫຼາດສ່ອງໃສຂອງພັກກອມມຸນິດຫວຽດນາມ ທີ່ມີປະທານ ໂຮ່ຈິມິນ ຜູ້ນຳທີ່ຫຍິ່ງໃຫຍ່ເປັນຜູ້ກໍ່ຕັ້ງ ແລະ ນຳພາ ສາມາດປົດປ່ອຍປະເທດຊາດ ຫວຽດນາມ ໃນວັນທີ 2 ກັນຍາ ປີ 1945 .ປະທານ ໂຮ່ຈິມິນ ໄດ້ອ່ານຖະແຫຼງການເອກະລາດ ໃນລະດູໃບໄມ້ຫຼົ່ນ ປີ 1945 ຊຶ່ງໄດ້ຖືກກໍາເນີດ ປະເທດ ສສ ຫວຽດນາມ ພາຍໃຕ້ການນຳພາຂອງພັກຄອມມູນິດຫວຽດນາມ ເຊິ່ງປະຊາຊົນຫວຽດນາມ ໄດ້ຈາລຶກ ໄວ້ວ່າ: ບໍ່ມີສິ່ງໃດປະເສີດກ່ວາເອກະລາດ ແລະ ເສລິພາບ, ໄດ້ເຕົ້າໂຮມຄວາມສາມັກຄີ ເປັນຈິດໜຶ່ງໃຈດຽວ, ເດັດດ່ຽວຜ່ານຜ່າຄວາມຫຍຸ້ງຍາກ ເພື່ອປົກປັກຮັກສາປະເທດຊາດ, ປົກປັກຮັກສາຄວາມເປັນເອກະລາດ ແລະ ເສລີພາບ ຂອງ ປະເທດຊາດ ໄວ້ຢ່າງໜຽວແໜ້ນ, ສ້າງສາ ແລະ ພັດທະນາປະເທດ ນັບມື້ນັບສະຫງ່າຜ່າເຜີຍ, ຫຍິ່ງໃຫຍ່ ແລະ ສວຍງາມ, ຄຽງຄູ່ກັບການປະກອບສ່ວນຢ່າງຕັ້ງໜ້າ, ເຂົ້າໃນການຮັກສາສັນຕິພາບ, ການຮ່ວມມື ແລະ ການພັດທະນາໃນພາກພື້ນ ແລະ ສາກົນ.
ທ່ານ ວິໄລວົງ ບຸດດາຄໍາ ເຈົ້າແຂວງຈໍາປາສັກ ກ່າວວ່າ: ຕະຫຼອດໄລຍະ 77 ປີ ຜ່ານມາ ພວກຂ້າພະເຈົ້າ ສຸດທີ່ມີຄວາມຮູ້ສຶກເບີກບານມ່ວນຊື່ນ ແລະ ມີຄວາມເອກອ້າງທະນົງໃຈ ທີ່ໄດ້ເຫັນວ່າ: ສາຍພົວພັນມິດຕະພາບອັນຍິ່ງໃຫຍ່, ຄວາມສາມັກຄີພິເສດ ລະຫ່ວາງ ສອງຊາດ ລາວ-ຫວຽດນາມ, ຫວຽດນາມ-ລາວ ຍາມໃດກໍ່ສວຍສົດງົດງາມ, ມີຄວາມບໍລິສຸດສັດຊື່, ສະໜິດສະໜົມ ຈິງໃຈ ແລະ ຫາຍາກ ໃນການພົວພັນສາກົນໃນໂລກ ມີນຶ່ງບໍ່ມີສອງ ນອກຈາກສອງຊາດ ລາວ-ຫວຽດນາມ ຂອງພວກເຮົາ ທີ່ມີມາ ແຕ່ຄັ້ງປະຫັວດສາດ, ເຊີ່ງໄດ້ຮັບການລິເລີ້ມກໍ່ສ້າງໂດຍ ປະທານ ໂຮ່ຈິມິນ ທີ່ຍິ່ງໃຫ່ຍ ແລະ ປະທານ ໄກສອນ ພົມວິຫານ ທີ່ແສນເຄົາລົບຮັກ ທີ່ໄດ້ຮ່ວມສ້າງເປັນພື້ນຖານໜັກແໜ້ນ, ແບບຢ່າງ ທີ່ດີ ແລະ ໄດ້ຮັບການສືບທອດຮັກສາຖະນຸຖະໜອມ ຈາກບັນດາຮຸ້ນການນໍາ ກາຍເປັນຊັບສົມບັດອັນລ້ຳຄ່າມາເຖິງປັດຈຸບັນນີ້.
ກ່ອນເຂົ້າສູ່ພິທີໃນງານລ້ຽງຍັງໄດ້ມີການສະແດງສິລະປະວັນນະຄະດີ ທີ່ສ່ອງແສງເຖິງສາຍພົວພັນມິດຕະພາບອັນຫຍິ່ງໃຫຍ່ລາວ -ຫວຽດນາມ, ຂະບວນການຕໍ່ສູ້ອັນອົງອາດກ້າຫານ,ຄວາມອຸດົມສົມບູນ,ສວຍສົດງົດງາມ, ການພັດທະນາເສດຖະກິດ – ສັງຄົມ ຂອງປະເທດຫວຽດນາມ ຕະຫຼອດໄລຍະ 77 ປີ.
ເປັນກຽດຮ່ວມງານລ້ຽງສະເຫຼີມສະຫຼອງວັນຊາດ ຫວຽດນາມໃນຄັ້ງນີ້ ມີ ທ່ານ ຫງວຽນ ວັນ ຈຸງ ກົງສູນໃຫຍ່ ສສ ຫວຽດນາມປະຈຳພາກໃຕ້ ທີ່ປາກເຊ, ທ່ານ ວິໄລວົງ ບຸດດາຄຳ ເຈົ້າແຂວງຈຳປາສັກພ້ອມດ້ວຍຄະນະ ແລະ ບັນດາເຈົ້າແຂວງພາກໃຕ້ຄື: ເຈົ້າແຂວງ ສາລະວັນ, ເຊກອງແລະເຈົ້າແຂວງອັດຕະປື, ຈາກນີ້ຍັງມີບັນດາການນຳຈາກ 6 ແຂວງ ຂອງຫວຽດນາມຄື: ແຂວງກວາງນາມ, ກວາງບິ້ງ, ບິ້ງເຢືອງ, ກວາງຈິ້, ກອນຕູມ ແລະ ເລິ່ມດົງ, ມີຕາງໜ້າອົງການຈັດຕັ້ງຕ່າງໆ ຂອງລາວ ແລະ ຫວຽດນາມ, ນັກທຸລະກິດ, ຊາວຄ້າຂາຍ ຕະຫຼອດຮອດປະຊາຊົນຊາວຫວຽດນາມທີ່ດຳລົງຊີວິດຢູ່ແຂວງຈຳປາສັກເຂົ້າຮ່ວມຢ່າງຫຼວງຫຼາຍ.
ໂດຍ: ເກດສະໜາ ແກ້ວສຸວັນນະແສງ


text:
by somchan
ພັທ ສິງຄຳ ລໍວັນໄຊ ຫົວໜ້າກອງບັນຊາການ ປກສ ເມືອງປາກງື່ມ ນະຄອນຫຼວງວຽງຈັນ ໄດ້ໃຫ້ສຳພາດຕໍ່ສື່ມວນຊົນປ້ອງກັນຄວາມສະຫງົບ ໃນວ່າງບໍ່ດົນນີ້ວ່າ: ໂດຍຈັດຕັ້ງປະຕິບັດວ່າລະແຫ່ງຊາດ ວ່າດ້ວຍການແກ້ໄຂບັນຫາຢາເສບຕິດ. ໃນໄລຍະຜ່ານມາ ກອງບັນຊາການ ປກສ ເມືອງປາກງື່ມ ໄດ້ຈັດຕັ້ງຜັນຂະຫຍາຍຕາມ 6 ວຽກງານຈຸດສຸມຂອງວາລະແຫ່ງຊາດ (more…)
by somchan
ກົມສື່ສານ ກະຊວງປ້ອງກັນຄວາມສະຫງົບ ໄດ້ຈັດຕັ້ງປາຖະກະຖາ ວັນເຊັນສົນທິສັນຍາມິດຕະພາບ ແລະ ການຮ່ວມມື ຄົບຮອບ 45 ປີ ແລະ ວັນສ້າງຕັ້ງສາຍພົວພັນການທູດລາວ-ຫວຽດນາມ ຄົບຮອບ 60 ປີ. ໃນວັນທີ 12 ກໍລະກົດ 2022 ນີ້ ໂດຍການເປັນກຽດເຂົ້າຮ່ວມ ແລະ ປາຖະກະຖາ ຂອງ ພັອ ບົວພັນ ສີສະຫວັດ (more…)
by somda phoneor
ກອງປະຊຸມໃຫຍ່ຄັ້ງທີ V ຂອງໜ່ວຍພັກພະແນກຍຸຕິທໍາແຂວງອຸດົມໄຊໄດ້ຈັດ ໃນວັນທີ 7 ກໍລະກົດ 2022 ນີ້. ພາຍໃຕ້ການເປັນປະທານຂອງ ທ່ານ ສອນສຸວັນ ປັນຍາວົງ ກຳມະການພັກແຂວງ ເລຂາໜ່ວຍພັກຫົວໜ້າພະແນກຍຸຕິທຳແຂວງ, ເປັນກຽດເຂົ້າຮ່ວມມີ ທ່ານ ສຸວັດ ມະຫາວົງສະນັນ ກຳມະການປະຈຳພັກແຂວງ ຫົວໜ້າຄະນະຈັດຕັ້ງແຂວງອຸດົມໄຊ, ມີຄະນະໜ່ວຍພັກ, ບັນດາພະແນກການ, ອົງການປົກຄອງບ້ານທີ່ກ່ຽວຂ້ອງ ຕະຫຼອດຮອດພະນັກງານ-ສະມາຊິກພັກ ພາຍໃນພະແນກເຂົ້າຮ່ວມ. (more…)
by somda phoneor
ພິທີເປີດທົດລອງການເສຍຄ່າທຳນຽມ ແລະ ຄ່າບໍລິການ (Easy Pass) ຜ່ານທະນາຄານ ຢູ່ດ່ານສາກົນຂົວມິດຕະພາບ II ສະຫວັນນະເຂດ-ມຸກດາຫານໄດ້ຈັດໃນທ້າຍອາທິດຜ່ານມານີ້ໂດຍມີທ່ານ ສົມບູນ ອິນຖະປັດຖາ ຫົວໜ້າຫ້ອງການກະຊວງການເງິນ, ທ່ານ ສິດທິສອນ ເທບພາສີ ປະທານສະພາບໍລິຫານທະນາຄານພັດທະນາລາວຈຳກັດ,ມີຮອງຫົວໜ້າຫ້ອງວ່າການປົກຄອງແຂວງ,ຫົວໜ້າຄະນະຄຸ້ມຄອງ ດ່ານສາກົນຂົວມິດຕະພາບII, ພ້ອມດ້ວຍພາກສ່ວນກ່ຽວຂ້ອງເຂົ້າຮ່ວມ. (more…)
by somda phoneor
ໃນວັນທີ 11 ກໍລະກົດ 2022 ນີ້, ທ່ານ ພອຍຄໍາ ຮຸ່ງບຸນຍວງ ເຈົ້າ ແຂວງໄຊສົມບູນ ພ້ອມດ້ວຍຄະນະ ໄດ້ນຳກະຕ່າດອກໄມ້ ເຂົ້າອວຍພອນທ່ານ ຫງວຽນ ບາຮຸ່ງ ເອກອັກຄະລັດຖະທູດວິສາມັນ ຜູ້ມີອໍານາດເຕັມແຫ່ງ ສສ ຫວຽດນາມ ປະຈໍາ ສປປ ລາວ ທີ່ນະຄອນຫລວງວຽງຈັນ ເນື່ອງໃນໂອກາດການສະເຫລີມ ສະ ຫລອງສອງວັນປະຫວັດສາດ ຄື: ວັນເຊັນສົນທິສັນຍາ ມິດຕະ ພາບ ແລະ ການຮ່ວມມື ລາວ-ຫວຽດນາມ ຄົບຮອບ 45 ປີ ແລະ ວັນສ້າງຕັ້ງສາຍພົວພັນ ການທູດລາວ-ຫວຽດນາມ ຄົບຮອບ 60 ປີ. (more…)


text:
ຄະນະ ກະເສດສາດ ແລະສິ່ງແວດລ້ອມ
ວິທະຍາສາດພືດ
ເນັ້ນສ້າງໃຫ້ນັກສຶກສາເປັນນັກວິຊາການ ທີ່ສາມາດວິນິດໄສ – ປ້ອງກັນກໍາຈັດສັນຕູພືດ ແລະ ພະຍາດພືດ, ວາງແຜນຈັດການຟາມ, ຄົ້ນຄວ້າທົດລອງ ແລະ ຈັດການດ້ານການຕະຫຼາດທາງການກະສິກຳ.
ວິທະຍາສາດສັດ ເນັ້ນສ້າງໃຫ້ນັກສຶກເປັນນັກວິຊາການດ້ານການລ້ຽງສັດ, ການຈັດການຟາມ, ມີຄວາມຊໍານານທາງດ້ານເຕັກນິກກວດສຸຂະພາບສັດລ້ຽງ, ການວິນິໄສພະຍາດທີ່ເກີດກັບສັດ ແລະ ການກວດກາຄຸນະພາບຜະລິດຕະພັນສັດ.
ວິທະຍາສາດສິ່ງແວດລ້ອມ
ສ້າງໃຫ້ນັກສຶກສາໃຫ້ເປັນນັກວິຊາການ ດ້ານການຈັດການສິ່ງແວດລ້ອມ, ສາມາດປະເມີນຜົນກະທົບທີ່ເກີດຂຶ້ນ, ການແກ້ໄຂມົນລະພິດ ແລະ ນຳໃຊ້ຊັບພະຍາກອນທີ່ມີຢູ່ໃຫ້ເກີດປະໂຫຍດສູງສຸດ.
ທ່ອງທ່ຽວແບບອະນຸລັກທຳມະຊາດ
ເນັ້ນການສ້າງໃຫ້ນັກສຶກສາໃຫ້ມີຄວາມຮູ້ຄວາມສາມາດ ທາງດ້ານການວາງແຜນ, ການຈັດ ການ, ຕິດຕາມ – ຄຸ້ມຄອງ ເປັນນັກວິຊາການດ້ານການທ່ອງທ່ຽວ, ການຈັດສັນ – ຄຸ້ມຄອງແຫຼ່ງທ່ອງທ່ຽວຢູ່ໃນເຂດປ່າສະຫງວນ.
ຈັດສັນແຫຼ່ງນ້ຳ
ເນັ້ນສ້າງໃຫ້ນັກສຶກສາໃຫ້ເປັນນັກວິຊາການກ່ຽວກັບການຈັດສັນແຫຼ່ງນ້ຳ, ການວາງແຜນນຳໃຊ້ທີ່ດິນ, ການຄຸ້ມຄອງ – ຈັດສັນປ່າໄມ້ ແລະ ຊັບພະຍາກອນປ່າໄມ້
ຈັດສັນທີ່ດິນ
ເນັ້ນໃຫ້ນັກສຶກສາເປັນນັກວິຊາການ ສາມາດແກ້ໄຂຂໍ້ຂັດແຍ່ງ ແລະ ການຈັດສັນຄຸ້ມຄອງທີ່ດິນ, ການວິໄຈດິນ, ຮູ້ເຕັກນິກການສຳຫຼວດດິນ, ຄວາມອຸດົມສົມບູນຂອງດິນ, ການເຊື່ອມໂຊມຂອງດິນ, ການປັບປຸງດິນ, ການອອກແບບພື້ນທີ່ ແລະ ການອະນຸລັກດິນ.
ຄະນະ ບໍລິຫານທຸລະກິດ
ບໍລິຫານການຄ້າ
ຫຼັກສູດນີ້ເນັ້ນການຮຽນ – ການສອນໃນເລື່ອງຂອງການຄ້າ, ລະບົບການບໍລິຫານຄຸ້ມຄອງທຸລະກິດ, ແນວຄວາມຄິດເສດຖະສາດ, ການເຮັດການຄ້າ – ການຊໍາລະເງິນລະຫວ່າງປະເທດ, ການເປັນຜູ້ປະກອບການ ແລະ ອື່ນໆ.
ບໍລິຫານການທ່ອງທ່ຽວ
ເນັ້ນສ້າງນັກສຶກສາໃຫ້ມີຄວາມຮູ້ ແລະ ຄວາມສາ ມາດ ດ້ານການບໍລິຫານການທ່ອງທ່ຽວໃນຂົງເຂດທົ່ວປະເທດ ແລະ ສາກົນ, ສາມາດຈັດຕັ້ງບໍລິສັດ ນໍາທ່ຽວ ແລະ ເປັນຜູ້ນໍາທ່ຽວໄດ້.
ບໍລິຫານການໂຮງແຮມ
ເນັ້ນສຶກສາກ່ຽວກັບການບໍລິຫານການໂຮງແຮມ ໂດຍເລັ່ງສ້າງໃຫ້ເປັນຜູ້ບໍລິຫານດ້ານທຸລະກິດໂຮງແຮມ, ການໃຫ້ບໍລິການດ້ານໂຮງແຮມ – ບ້ານພັກ ແລະ ສາມາດວິໄຈດ້ານການຕະຫຼາດໄດ້.
ບໍລິຫານການຂົ່ນສົ່ງ
ສ້າງນັກສຶກສາໃຫ້ເປັນນັກວິຊາການ ທີ່ມີຄວາມຮູ້ – ຄວາມສາມາດໃນດ້ານການບໍລິຫານການຂົນສົ່ງ ແລະ ການບໍລິການເຊັ່ນ: ສາມາດເປັນຜູ້ບໍລິຫານທຸລະກິດປະເພດການຂົນສົ່ງ, ຮູ້ເຖິງວິທີການຂົນສົ່ງ, ສາມາດຈໍາລອງແບບການຂົນສົ່ງໄດ້.
ການເງິນ
ເນັ້ນສ້າງນັກສຶກສາໃຫ້ມີຄວາມຮູ້ທາງດ້ານການຄຸ້ມຄອງທາງດ້ານການເງິນ,ດ້ານກົດໝາຍເສດຖະກິດການເງິນ,ຄຸ້ມຄອງພາສີອາກອນລາຍຮັບ-ລາຍຈ່າຍແຫ່ງຊາດ.
ການທະນາຄານ
ເນັ້ນການສຶກສາເພື່ອເລັ່ງໃສ່ໃຫ້ຜູ້ຮຽນໄດ້ຮຽນຮູ້ກ່ຽວກັບ ລະບົບທະນາຄານ, ແຫຼ່ງເງິນທຶນ, ການບໍລິຫານທຶນໃຫ້ເກີດຜົນກໍາໄລສູງສຸດ, ໂດຍສ້າງ ບຸກຄະລາກອນເພື່ອຕອບສະໜອງກັບການຂະຫຍາຍຕົວຢ່າງໄວວາຂອງທະນາຄານ.
ການບັນຊີ
ເນັ້ນການສ້າງນັກສຶກສາ ໃຫ້ເປັນນັກບັນຊີທຸລະກິດທຸກປະເພດ, ສາມາດບໍລິຫານຄຸ້ມຄອງໂຄງການໃນຂະແໜງການເສດຖະກິດທີ່ພົ້ນເດັ່ນພາຍໃນປະເທດ, ສາມາດວິ ເຄາະ, ວາງແຜນ ແລະ ສ້າງນະໂຍບາຍການຄ້າໄດ້.
ບໍລິຫານທຸລະກິດທົ່ວໄປ
ເນັ້ນສ້າງນັກວິຊາການທາງດ້ານການບໍລິຫານທຸລະກິດ ໃຫ້ມີຄວາມຮູ້ – ຄວາມສາມາດຮອບດ້ານ ສາມາດຮັບໃຊ້ການບໍລິຫານ ແລະ ການບໍລິຫານວຽກງານພາຍໃນອົງກອນຂອງຕົນໃນໄລຍະໃໝ່ໃຫ້ຖືກຕ້ອງຕາມແນວທາງການປ່ຽນແປງໃຮອບດ້ານຢ່າງມີຫຼັກການ
ຄະນະ ພາສາ ແລະມະນຸດສາດ
ພາສາຝຣັ່ງ
ສຶກສາກ່ຽວກັບທັກສະໃນການຟັງ, ການເວົ້າ, ການອ່ານ ແລະ ການຂຽນພາສາຝຣັ່ງ; ເນັ້ນການນໍາໃຊ້ພາສາຝຣັ່ງເຂົ້າໃຊ້ໃນຂົງເຂດວຽກງານຕ່າງໆ. ຜູ້ສຳເລັດການສຶກສາສາມາດເຮັດວຽກທີ່ສະຖານທູດ, ຫ້ອງການພົວພັນຕ່າງປະເທດ, ອົງການຮ່ວມມືສາ ກົນຕ່າງໆ, ຫ້ອງການທ່ອງທ່ຽວ, ນັກແປພາສາ, ພະ ແນກການ ແລະ ອົງການເອກະຊົນແຫ່ງຕ່າງໆໄດ້
ພາສາອັງກິດ
ສຶກສາກ່ຽວກັບທັກສະພື້ນຖານພາສາອັງກິດເຊັ່ນ: ການຟັງ, ການເວົ້າ, ການອ່ານ ແລະ ການຂຽນພາສາອັງກິດ; ເນັ້ນການນໍາໃຊ້ພາສາອັງກິດເຂົ້າໃຊ້ໃນໜ້າວຽກເຊັ່ນ: ນັກແປພາສາ, ພະນັກງານຕ້ອນຮັບໃນເຮືອບິນ, ພະນັກງານຕ້ອນຮັບໃນໂຮງແຮມ ແລະ ພະນັກ ງານນຳທ່ຽວ.
ສື່ສານມວນຊົນ
ເນັ້ນສຶກສາກ່ຽວກັບ ທັກສະໃນການເປັນນັກສື່ສານມວນຊົນເຊັ່ນ: ການຂຽນບົດຄວາມ, ສາລະຄະດີ, ໜັງສືພິມ, ຕັດຕໍ່ວີດີໂອ, ຕັດຕໍ່ຟາຍສຽງ…ຜູ້ສຳເລັດການສຶກສາ ສາມາດປະກອບອາຊີບໄດ້ຫຼາກຫຼາຍເຊັ່ນ: ເປັນນັກຂ່າວ, ພິທີກອນ, ນັກໜັງສືພິມ, ນັກຈັດລາຍການໂທລະພາບ ແລະ ວິທະຍຸທັງຢູ່ເບື້ອງໜ້າ ແລະ ເບື້ອງຫຼັງລາຍການ, ນັກບັນນາທິການ, ພະນັກງານປະຊາສໍາພັນ, ຊ່າງພາບ, ພະນັກງານສັງກັດໃນຂົງເຂດວຽກຖະແຫຼ່ງຂ່າວ – ວັດທະທໍາສັງຄົມ ແລະ ອື່ນໆ.
ພາສາຫວຽດນາມ
ເນັ້ນສຶກສາກ່ຽວກັບໄວຍະກອນພາສາຫວຽດນາມ, ມູນເຊື້ອວັດທະນະທໍາລາວ-ຫວຽດນາມ, ການແປພາສາຫວຽດນາມ, ການປະຍຸກໃຊ້ເຂົ້າໃນໜ້າວຽກຕ່າງໆເຊັ່ນ: ຄູສອນພາສາຫວຽດ, ພະນັກງານນໍາທ່ຽວ, ນັກແປພາສາ, ພະນັກງານສັງກັດພາກລັດ ແລະ ເອກະຊົນ.
ພາສາຍີ່ປຸ່ນ
ເນັ້ນສຶກສາກ່ຽວກັບໄວຍະກອນພາສາຍີ່ປຸ່ນ, ສັງຄົມ – ວັດທະນະທໍາລາວ – ຍີ່ປຸ່ນ, ການນໍາໃຊ້ພາສາຍີ່ປຸ່ນເຂົ້າໃນຂົງເຂດວຽກງານຕ່າງໆເຊັ່ນ: ນັກແປພາສາ, ພະນັກງານນໍາທ່ຽວ, ພະນັກງານສັງກັດພາກລັດ ແລະ ເອກະຊົນ.
ຄະນະສຶກສາສາດ
ຄູຄະນິດສາດ ສຶກສາກ່ຽວກັບ ICT, ກຸ່ມວິຊາວິທະຍາສາດ, ກຸ່ມວິຊາຄູ, ຄະນິດສາດມໍຕົ້ນ – ມໍປາຍ, ປະຫວັດຄະນິດສາດ, ພຶດຊະຄະນິດ, ເລຂາວິເຄາະ, ແຄລຄູລັສ໌, ສະຖິຕິ, ສົມຜົນຈຸນລະຄະນິດ, ວິເຄາະຈໍານວນຈິງ, ຄະນິດສາດເຕັມໜ່ວຍ.
ຄູຟີຊິກສາດ
ສຶກສາກ່ຽວກັບ ICT, ກຸ່ມວິຊາວິທະຍາສາດ, ກຸ່ມວິຊາຄູ, ກົນລະສາດ, ໄຟຟ້າເຕັກນິກ, ໄຟຟ້າສະຖິດ, ຄວາມຮ້ອນ, ເລຂາແສງ, ແສງຄື້ນ, ນິວເຄຼຍ, ອາຕອມ, ດາລາສາດ, ກົນລະສາດກວາງຕອມ, ອີເລັກໂຕຣນິກ, ເທັກໂນໂລຊີອຸດສາຫະກໍາ…
ຄູປະຫວັດສາດ
ສຶກສາກ່ຽວກັບ ICT, ກຸ່ມວິຊາວິທະຍາສາດ, ກຸ່ມວິຊາຄູ, ກຸ່ມວິຊາປະຫວັດສາດເຊັ່ນ: ສັງຄົມປະຖົມບູຮານ, ເຜົ່າພັນວິທະຍາ, ພົວພັນສາກົນ, ອາເມລິກາ, ອາຊີຕາເວັນອອກສ່ຽງໃຕ້, ອາຟຣິກກາ, ປະເທດຈີນ, ອິນເດຍ, ຍີ່ປຸ່ນ, ລັດເຊຍ, ລາວບູຮານ – ອານາຈັກລາວລ້ານຊ້າງ, ປະຫວັດ ສາດລາວສະໄໝຕົກເປັນຫົວເມືອງຂຶ້ນ ແລະ ປະ ຫວັດສາດລາວສະໄໝປັດຈຸບັນ…
ຄູການເມືອງ
ສຶກສາກ່ຽວກັບ ICT, ກຸ່ມວິຊາວິທະຍາສາດ, ກຸ່ມວິຊາຄູ, ປະຫວັດວິທະຍາ, ປັດຊະຍາມາກ – ເລນິນ, ປັດຊະຍາການເມືອງ, ການເມືອງລາວ, ຈັນຍາສາດ, ປະຫວັດເສດຖະສາດ, ລະບົບການເມືອງໂລກ, ກົດໝາຍ, ສັງຄົມວິທະຍາການເມືອງ, ການພົວພັນລະຫວ່າງປະເທດ, ລັດທິສັງຄົມນິຍົມວິທະຍາສາດ, ເສດຖະສາດການເມືອງ, ປະຫວັດພັກປະຊາຊົນປະຕິວັດລາວ, ຄວາມຮູ້ພັກການເມືອງ.
ຄູພູມສາດ
ສຶກສາກ່ຽວກັບ ICT, ກຸ່ມວິຊາວິທະຍາສາດ, ກຸ່ມວິຊາຄູ, ພູມສາດກາຍຍະພາບທົ່ວໄປ, ພູມສາດອາກາດ ແລະ ອຸຕຸວິທະຍາ, ພູມສາດທະວີບອາຊີ, ອາເມລິກາ, ເອີຣົບ, ພູມສາດການທ່ອງທ່ຽວ, ພູມສາດເສດຖະກິດສັງຄົມລາວ, ພູມສາດຕົວເມືອງ ແລະ ຊົນນະບົດ, ພູມສາດປະຊາກອນກັບການພັດທະນາເສດຖະກິດສັງຄົມ, ທໍລະນີສັນຖານວິທະຍາ, ປັດຖະພີວິທະຍາ, ອຸທົກວິທະຍາ, ການແຕ້ມແຜ່ນທີ່, ແຜ່ນທີ່ວິທະຍາ ແລະ ເທັກນິກຮູບສາຍ…
ຄະນະວິທະຍາສາດອາຫານ
ທຸລະກິດກະເສດ ແລະ ການຕະຫຼາດ
ເນັ້ນສ້າງໃຫ້ນັກສຶກສາກ່ຽວກັບການດໍາເນີນທຸລະກິດ ແລະ ການວາງແຜນການຕະຫຼາດໃນດ້ານການກະເສດ. ເມື່ອສໍາເລັດການສຶກສາສາມາດປະກອບອາຊີບໄດ້ເຊັ່ນ: ພະນັກງານໃນກົມການວາງແຜນ, ພະແນກອຸດສະຫະກໍຳ – ການຄ້າ, ນັກວິໄຈດ້ານການຕະຫຼາດ ແລະ ຍັງສາມາດດໍາເນີນທຸລະກິດດ້ານກະເສດສ່ວນຕົວໄດ້.
ເຕັກໂນໂລຊີການປຸງແຕ່ງ
ເປັນສາຂາທີ່ ເນັ້ນສຶກສາກ່ຽວກັບ ອຸດສະຫະກຳການຜະ ລິດ – ການປຸງແຕ່ງອາຫານ ໂດຍການສົ່ງເສີມຜົນຜະລິດທາງການກະເສດໃຫ້ກາຍເປັນສິນຄ້າ. ເມື່ອຮຽນຈົບແລ້ວ ສາມາດປະກອບອາຊີບໄດ້ຫຼາກຫຼາຍເຊັ່ນ: ເປັນພະນັກ ງານສັງກັດໃນກົມອາຫານ ແລະ ຢາ, ນັກວິໄຈແປຮູບຜະ ລິດຕະພັນ, ຜູ້ຊ່ຽວຊານການກວດສອບ ແລະ ຮັບປະກັນຄຸນະພາບຂອງຜະລິດຕະພັນ, ນອກນັ້ນຍັງດໍາເນີນທຸລະກິດສ່ວນຕົວດ້ານການປຸງແຕ່ງອາຫານໄດ້
ວິທະຍາສາດຫຼັງການຜະລິດ ແລະການສົ່ງເສີ່ມຜະລິດຕະພັນ
ເນັ້ນການສຶກສາກ່ຽວກັບ ການນໍາໃຊ້ເຕັກໂນໂລຊີເຂົ້າມາຈັດການຜົນຜະລິດທາງການກະເສດຫຼັງການເກັບກ່ຽວ ແລະ ລະບົບການບັນຈຸຫຸ້ມຫໍ່ຜະລິດຕະພັນ. ຜູ້ສຳເລັດການສຶກສາ ສາມາດປະກອບອາຊີບໄດ້ຫຼາຍຂົງເຂດເຊັ່ນ: ກະຊວງວິທະຍາສາດ – ເຕັກໂນໂລຊີ, ນັກພັດທະນາຜະລິດຕະພັນ – ສົ່ງເສີມໂພສະນາການຂອງສິນຄ້າ ແລະ ດໍາເນີນທຸລະກິດສ່ວນຕົວໄດ້.
ເສດຖະກິດເພື່ອການພັດທະນາຊົນນະບົດ
ເນັ້ນການສຶກສາກ່ຽວກັບຄວາມຮູ້ພື້ນຖານກ່ຽວກັບການວາງແຜນປະກອບການທຸລະກິດໃນດ້ານຕ່າງໆໂດຍຫັນປ່ຽນທຸລະກິດຂະໜາດນ້ອຍໃຫ້ກາຍເປັນອຸດສະຫະກຳທີ່ທັນສະໄໝ. ຜູ້ສຳເລັດການສຶກສາໃນສາຂາວິຊານີ້ສາມາດປະກອບອາຊີບໄດ້ໃນພາກລັດ ແລະ ເອກະຊົນ ເຊັ່ນ: ພະແນກອຸດສະຫະກຳ ແລະ ການຄ້າ, ພະແນກແຜນການ ແລະ ການລົງທຶນ, ການວາງແຜນການຕະຫຼາດ, ນັກພັດທະນາຊົນນະ ບົດ, ນັກວິເຄາະເສດຖະກິດ, ນັກວິໄຈດ້ານການຕະຫຼາດ ແລະ ອື່ນໆ .
ຄະນະວິທະຍາສາດທຳມະຊາດ
ເຄມີສາດ
ເປັນສາຂາທີ່ສຶກສາ ກ່ຽວກັບວິທະຍາສາດເຄມີສາດ, ເຕັກໂນໂລຊີ ທີ່ທັນສະໄໝ ສ້າງນັກວິຊາການໃຫ້ມີຄວາມຮູ້ – ຄວາມສາມາດ, ມີທັກສະໃນການປະຕິບັດ ແລະ ການຈັດການວິຊາຊີບໄດ້ຕາມຄວາມຮຽກຮ້ອງຕ້ອງການຂອງສັງຄົມ
ຊີວະວິທະຍາ
ສ້າງນັກວິຊາການດ້ານການຄົ້ນຄວ້າ ກ່ຽວກັບສິ່ງທີ່ມີຊີວິດ ແລະ ບໍ່ມີຊີວິດ, ເຕັກໂນໂລຊີທີ່ທັນສະໄໝ, ວິທະຍາສາດສິ່ງແວດລ້ອມ, ຊັບພະຍາ ກອນທໍາມະຊາດຂອງຊາດ ໃຫ້ມີການນໍາໃຊ້ຢ່າງມີປະສິດທິຜົນ ແລະ ຍືນຍົງ ມີຄວາມຮູ້, ຄວາມສາມາດ ໃນການປະຕິບັດໜ້າທີ່ວຽກງານ ໂດຍສະເພາະແມ່ນການພັດທະນາເສດຖະກິດ -ສັງຄົມ, ຊຸມຊົນ, ປົກປັກຮັກສາສິ່ງແວດລ້ອມ
ຄະນິດສາດ
ເປັນວິຊາທີ່ສຶກສາ ກ່ຽວກັບ ຄະນິດສາດ, ເຕັກໂນໂລຊີທີ່ທັນສະໄໝ, ມີຄວາມຮູ້, ຄວາມສາມາດ ໃນການນໍາໃຊ້ຄອມພິວເຕີ, ການນໍາໃຊ້ສະຖິຕິ ທີ່ເປັນພື້ນຖານໃນການຄົ້ນຄວ້າວິໄຈທາງວິທະຍາສາດ ທີ່ມີຄຸນະພາບສູງ ເພື່ອຕອບສະໜອງກັບຄວາມຮຽກຮ້ອງ, ຕ້ອງການ ຂອງການພັດທະນາເສດຖະກິດ – ສັງຄົມ, ຕະຫຼາດແຮງງານ ໃນຂອບເຂດທົ່ວປະເທດ ແລະ ພາກພື້ນ.
ຟີຊິກສາດ
ເປັນວິຊາທີ່ສຶກສາ ກ່ຽວກັບວິທະຍາສາດສາຂາຟີຊິກສາດ, ປາກົດການທາງທໍາມະຊາດ, ເຕັກໂນໂລຊີທີ່ທັນສະໄໝ, ວິທະຍາສາດສິ່ງແວດລ້ອມ, ຊັບພະຍາກອນທໍາມະຊາດເພື່ອມາຮັບໃຊ້ສັງຄົມ, ແກ້ໄຂບັນຫາຕ່າງໆຢ່າງມີເຫດຜົນ ແບບວິທະຍາສາດທີ່ຕອບສະໜອງໄດ້ໂຄງປະ ກອບທາງດ້ານການພັດທະນາເສດຖະກິດ – ສັງຄົມ ແລະ ຕະຫຼາດແຮງງານ.
ຄະນະເຕັກໂນໂລຊີຂໍ້ມູນຂ່າວສານ
ຄະນະເຕັກໂນໂລຊີຂໍ້ມູນຂ່າວສານ, ຂຽນຊື່ຫຍໍ້ວ່າ “ຄຕຂ” (ພາສາອັງກິດ: Faculty of Information Technology ຂຽນຫຍໍ້ວ່າ: “FIT”) ເປັນສູນການສຶກສາຫາຄວາມຮູ້ດ້ານວິທະຍາສາດເຕັກໂນໂລຊີ ແລະ ຂໍ້ມູນຂ່າວສານ ເຊິ່ງ ຢູ່ພາຍໃນກົງຈັກການຈັດຕັ້ງ ຂອງ ມະຫາວິທະຍາໄລສະຫວັນນະເຂດ ແລະ ໃຕ້ການຊີ້ນຳ ຂອງ ທ່ານອະທິການບໍດີ ມະຫາວິທະຍາໄລສະຫວັນນະເຂດ. ມີພາລະບົດບາດຈັດຕັ້ງການຮຽນ-ການສອນເພື່ອກໍ່ສ້າງນັກວິຊາການ, ນັກຄົ້ນຄວ້າ ແລະ ນັກວິທະຍາສາດດ້ານວິຊາເຕັກໂນໂລຊີ ແລະ ຂໍ້ມູນຂ່າວສານ. ພ້ອມນັ້ນກໍຍັງໃຫ້ບໍລິການດ້ານວິຊາການແກ່ສັງຄົມ.
ພາກວິຊາ
ຄະນະເຕັກໂນໂລຊີຂໍ້ມູນຂ່າວສານປະກອບດ້ວຍ 3 ພາກວິຊາຄື: ພາກວິຊາເຕັກໂນໂລຊີຂໍ້ມູນຂ່າວສານ, ພາກວິຊາເຕັກໂນໂລຊີສື່ປະສົມ-ພາບເຄື່ອນໄຫວ ແລະ ພາກວິຊາເຕັກໂນໂລຊີເຄືອຂ່າຍ
ພາກວິຊາເຕັກໂນໂລຊີຂໍ້ມູນຂ່າວສານ
ປະກອບມີ 1 ສາຂາວິຊາຄື:
ສາຂາ ເຕັກໂນໂລຊີຂໍ້ມູນຂ່າວສານ
ສ້າງນັກສຶກສາ ໃຫ້ມີຄວາມສາມາດ ໃນການພັດທະນາ ໂປຣແກຣມ , ພັດທະນາເວັບໄຊທ’, ນັກວິຊາການ ຄອມພິວເຕີ, ອອກແບບລະບົບຖານຂໍ້ມູນ , ຜູ້ເບິ່ງແຍງລະບົບເຄືອຂ່າຍ ຄອມພິວເຕີ ແລະ ຜູ້ປະກອບການ ດ້ານໄອທີ.
ພາກວິຊາເຕັກໂນໂລຊີສື່ປະສົມ-ພາບເຄື່ອນໄຫວ
ປະກອບມີ 1 ສາຂາວິຊາຄື:
ສາຂາເຕັກໂນໂລຊີສື່ປະສົມ ແລະ ພາບເຄື່ອນໄຫວ
ສ້າງນັກສຶກສາ ໃຫ້ມີຄວາມຮູ້ທາງທິດສະດີ ແລະ ພາກປະຕິບັດໃນການອອກແບບ ແລະ ສ້າງສັນສື່ ມັນຕິມີເດຍ ແລະ ສ້າງພາບເຄື່ອນໄຫວປະເພດຕ່າງໆ, ຜະລິດສື່ມັນຕິມີເດຍ ການພັດທະນາ ແລະ ອອກແບບ ເວັບໄຊທ໌ນັກວິຊາການ ຄອມພິວເຕີ, ອອກແບບ ກຣາຟິກ, ການສ້າງພາບເຄື່ອນໄຫວ 2 ມິຕິ, 3 ມິຕິ.
ພາກວິຊາເຕັກໂນໂລຊີເຄືອຂ່າຍ
ປະກອບມີ 1 ສາຂາວິຊາຄື:
ສາຂາ ເຕັກໂນໂລຊີເຄືອຂ່າຍ
ສ້າງນັກວິຊາການດ້ານເຕັກໂນໂລຊີຂໍ້ມູນຂ່າວສານ ໃຫ້ມີຄວາມຮູ້, ຄວາມສາມດໃນການນຳໃຊ້ເຂົ້າໃນຊີວິດປະຈຳວັນ, ຄວາມຊຳນານໃນອອກແບບລະບົບເຄືອຂ່າຍຄອມພິວເຕີ, ລະບົບຖານຂໍ້ມູນຂັ້ນສູງ, ການພັດທະນາໂປຣແກຣມ, ການສ້າງເວັບໄຊ, ເນັດເວີກລະດັບອົງກອນ, ສຳນັກງານ ແລະ ທ້ອງຖິ່ນ
ຄະນະວິສະວະກຳສາດ
ວິສະວະກຳໄຟຟ້າ
ເນັ້ນສ້າງນັກວິຊາການ ໃນຂະແໜງການວິສະວະກໍາກົນຈັກທີ່ມີຄຸນນະພາບ ໃນວຽກງານການຄຸ້ມຄອງ – ບໍລິ ຫານ, ການວາງແຜນການຜະລິດ, ການອອກແບບ, ການນໍາໃຊ້ໃນວຽກງານວິສະວະກໍາກົນຈັກ, ສາມາດເຮັດວຽກຢູ່ກັບໂຮງງານກົນຈັກຕ່າງໆ ແລະ ອົງການຈັດຕັ້ງຕ່າງໆທັງພາຍໃນ ແລະ ສາກົນ.
ວິສະວະກຳຂົນສົ່ງ
ສ້າງນັກສຶກສາໃຫ້ເປັນນັກວິຊາການ ທີ່ມີຄວາມຮູ້ – ຄວາມສາມາດໃນດ້ານການວາງແຜນ, ອອກແບບການກກໍ່ສ້າງ ແລະ ປະເມີນຄວາມຕ້ອງການດ້ານການຂົນສົ່ງການວິເຄາະ ແລະ ພັດທະນາຂະບວນການຂົນສົ່ງມວນຊົນ ຫຼັງຈາກຮຽນຈົບຫຼັກສູດແລ້ວສາມາດເຮັດວຽກຢູ່ກັບ ອົງການຈັດຕັ້ງຕ່າງໆທັງພາຍໃນ ແລະ ສາກົນທີ່ກ່ຽວຂ້ອງກັບການຂົນສົ່ງ
[accordions id=’863′]


text:
ຜົນການປະເມີນຂະໜາດໃຫຍ່ຫລາຍຄັ້ງ ກ່ຽວກັບຜົນການຮຽນຂອງນັກຮຽນ ຢູ່ ສປປ ລາວ ໄດ້ສະແດງໃຫ້ເຫັນວ່າ ນັກຮຽນຂັ້ນ ປ3, ປ5 ແລະ ມ4 ມີຜົນການຮຽນຮູ້ພາສາລາວ ແລະ ຄະນິດສາດຂ້ອນຂ້າງຕໍ່າ, ເຊິ່ງໄດ້ສະແດງໃຫ້ເຫັນເຖິງຄວາມຈຳເປັນຢ່າງຮີບດ່ວນ ເພື່ອຮັບປະກັນວ່າ ພວກເຮົາຈະມີງົບປະມານພຽງພໍ ໃນການປັບປຸງຄຸນນະພາບການສຶກສາໃນຕໍ່ໜ້າ, ຂໍ້ມູນດັ່ງກ່າວໄດ້ລາຍງານໃນພິທີ ມອບ-ຮັບ ປຶ້ມຮຽນ, ປຶ້ມຄູ່ມືຄູ ແລະ ອຸປະກອນສຳລັບການຮຽນຮູ້ອື່ນໆ ໃຫ້ແກ່ກະ ຊວງສຶກສາທິການ
ແລະ ກິລາ ໃນວັນທີ 22 ກຸມພາ 2021 ທີ່ນະຄອນຫລວງວຽງຈັນ.ທ່ານ ພຸດ ສິມມະລາວົງ ຮອງລັດຖະມົນຕີ ກະຊວງສຶກສາທິການ ແລະ ກິລາ ແຈ້ງໃຫ້ຮູ້ວ່າ: ການລະບາດຂອງພະຍາດໂຄວິດ-19 ໄດ້ສະແດງໃຫ້ພວກເຮົາເຫັນວ່າ ໃນໂລກທີ່ປະເຊີນກັບວິກິດການໃນການຮຽນຮູ້ນີ້, ການຮຽນຮູ້ແບບດິຈິຕອນ ຄວນຈະເປັນການບໍລິການທີ່ຈຳເປັນໃນສປປ ລາວ, ອົງການຢູນິເຊັບ ຮ່ວມກັບ ສະຫະພາບເອີຣົບ ແລະ ກອງທຶນສາກົນເພື່ອການສຶກສາ ພວມສະໜັບສະໜູນກະຊວງສຶກສາທິການ ແລະ ກິລາ ສ້າງຕັ້ງ
ແພລັດຟອມການສອນ ແລະ ການຮຽນຮູ້ແບບດິຈິຕອນ ເພື່ອໃຫ້ນັກຮຽນ, ຄູອາຈານ, ຄູສຶກສານິເທດ ແລະ ພະນັກງານການສຶກສາ ໄດ້ນຳໃຊ້, ໄດ້ສ້າງແອັບພລິເຄຊັນເທິງມືຖື ແລະ ປັດຈຸບັນພວມທົດ.ທ່ານ ພຸດ ສິມມະລາວົງ ກ່າວຕື່ມວ່າ: ການຊ່ວຍເຫລືອໄລຍະພະຍາດໂຄວິດ-19 ໃນຄັ້ງນີ້, ຖືວ່າໄດ້ທັນເວລາທີ່ສຸດ ຍ້ອນວ່າການໃຫ້ທຶນສະໜັບສະໜູນ ແມ່ນເປັນການຊ່ວຍຕື່ມເຕັມຊ່ອງຫວ່າງງົບປະມານຂອງການສຶກສາ, ຊຶ່ງງົບປະມານດັ່ງກ່າວ ໄດ້ຫລຸດລົງເນື່ອງຈາກຂໍ້ຈຳກັດດ້ານງົບປະມານ ແລະ ຄາດວ່າຈະ
ຍັງຄົງສືບຕໍ່ ເນື່ອງຈາກຜົນກະທົບຂອງພະຍາດໂຄວິດ-19 ຕໍ່ດ້ານເສດຖະກິດ-ສັງ ຄົມຂອງປະເທດ. ການສະໜັບສະໜູນ ຈາກອົງການຮ່ວມມືສາກົນເພື່ອການສຶກສາ (GPE) ພ້ອມທັງການສະໜັບສະໜູນເພີ່ມເຕີມ ຈາກບັນດາຄູ່ຮ່ວມງານ ເຊັ່ນ: ອົດສະຕາລີ, ສະຫະພາບເອີຣົບ ແລະ ທະນາຄານໂລກ ແມ່ນມີຄວາມຈຳເປັນ ແລະ ສຳຄັນຫລາຍ ເພື່ອຫລຸດຜ່ອນຜົນກະທົບຂອງພະຍາດໂຄວິດ-19 ຕໍ່ຂະແໜງການສຶກສາ ແລະ ກິລາ. ໂອກາດນີ້, ທ່ານ ນາງ Alice Albright ຜູ້ບໍລິຫານສູງສຸດຂອງ GPE
ໄດ້ກ່າວວ່າ: ການສະໜັບສະໜູນຈາກກອງທຶນ GPE ເຮັດໃຫ້ເດັກນ້ອຍໄດ້ສືບຕໍ່ການຮຽນໃນລາວນັ້ນ ມີຄວາມສໍາຄັນຫລາຍໃນຕອນນີ້ເມື່ອທຽບກັບແຕ່ກ່ອນ. ຄອບຄົວ, ໂຮງຮຽນ ແລະ ລັດຖະບານ ກໍາລັງປະເຊີນກັບຄວາມຫຍຸ້ງຍາກ ໃນການຮັບມືກັບຜົນກະທົບຈາກການລະບາດຂອງພະຍາດ, ທຶນສະໜັບສະໜູນດັ່ງກ່າວ, ຈະຊ່ວຍຮັບປະກັນວ່າເດັກທຸກໆຄົນ ຈະກັບໄປຮຽນໄດ້ຢ່າງປອດໄພ.


text:
ປີ 2019 ພົບເຫັນການສໍ້ລາດບັງຫຼວງ ຫຼາຍກ່ວາ 1.5 ຕື້ກີບ
ກອງປະຊຸມວຽກງານກວດກາທົ່ວປະເທດປະຈຳປີ 2019 ໄດ້ເປີດຂຶ້ນຢ່າງເປັນທາງການໃນວັນທີ 8 ມັງກອນຜ່ານມາ ແລະ ປິດລົງດ້ວຍຜົນສໍາເລັດຢ່າງສະຫງ່າງາມໃນວັນທີ 10 ມັງກອນນີ້ ທີ່ສະໂມສອນຄະນະກວດກາສູນກາງພັກ (ຫຼັກ6) ພາຍໃຕ້ການເປັນປະ ທານຂອງສະຫາຍ ບຸນທອງ ຈິດມະນີ ກຳມະການກົມ ການເມືອງສູນກາງພັກ ເລຂາ ທິການສູນກາງພັກ ຮອງນາຍົກ ລັດຖະມົນຕີ ປະທານຄະນະກວດກາສູນກາງພັກ ປະທານອົງການກວດກາລັດຖະບານ ຫົວໜ້າອົງການຕ້ານການສໍ້ລາດບັງຫຼວງຂັ້ນສູນກາງ, ມີບັນດາສະຫາຍຮອງປະທານ, ຄະນະພັກຄະນະກວດກາສູນກາງພັກ, ຄະນະພັກ, ຄະນະປະຈຳ, ບັນດາປະທານ, ຮອງປະທານຄະນະກວດກາບັນດາກະຊວງ, ອົງການ, ແຂວງ-ນະຄອນຫຼວງ, ຫົວໜ້າ, ຮອງ ຫົວໜ້າກົມ ພ້ອມດ້ວຍສະມາ ຊິກພັກ-ພະນັກງານທົ່ວຄະນະກວດກາສູນກາງພັກ ແລະ ອົງການກວດກາລັດຖະບານ ເຂົ້າຮ່ວມທັງໝົດ 300 ກວ່າ ສະຫາຍ.
ກອງປະຊຸມຄັ້ງນີ້, ສະຫາຍ ສີໃນ ມຽງລາວັນ ຮອງເລຂາຄະນະພັກ ຮອງປະທານຄະນະກວດກາສູນກາງພັກ ອົງການກວດກາລັດຖະບານ ໄດ້ຂຶ້ນຜ່ານຮ່າງບົດສະຫຼຸບຕີລາຄາ ການເຄື່ອນໄຫວວຽກງານຕິດຕາມ-ກວດກາ ແລະ ສະກັດກັ້ນ-ຕ້ານການສໍ້ລາດບັງຫຼວງໃນປີ 2019, ທິດທາງແຜນການວຽກງານກວດກາປີ 2020.
ຊຶ່ງໄລຍະ 1 ປີຜ່ານມາຄະນະພັກ, ອົງການປົກຄອງຄະນະກວດກາ ພັກ-ອົງການກວດກາລັດແຕ່ລະຂັ້ນໄດ້ສຸມໃສ່ຈັດຕັ້ງປະຕິບັດວຽກງານກວດກາຕາມພາລະບົດບາດ, ໜ້າທີ່, ຂອບເຂດສິດຂອງຕົນ. ເປັນຕົ້ນແມ່ນການຄົ້ນຄວ້າສ້າງ ແລະ ເຜີຍແຜ່-ໂຄສະນານິຕິກໍາຕ່າງໆທີ່ກ່ຽວຂ້ອງ, ການເຄື່ອນໄຫວວຽກງານຕິດຕາມ-ກວດກາພັກ, ການຕິດຕາມ-ກວດກາການບໍລິຫານລັດ ໂດຍອົງການກວດກາລັດແຕ່ລະຂັ້ນໄດ້ຕິດຕາມ, ກວດກາຕາມພາລະບົດບາດຂອງຕົນ ແລະ ຕາມການລາຍງານຈາກ 21 ກະຊວງ-ອົງການ, 17 ແຂວງ-ນະຄອນຫຼວງ ໄດ້ກວດກາທັງໝົດ 945 ເປົ້າໝາຍ, ໃນນີ້ ຕິດຕາມ, ກວດກາປົກກະຕິ 333 ເປົ້າໝາຍ, ສືບຕໍ່ຕິດຕາມ, ກວດກາໂຄງການລົງທຶນຂອງລັດເລີ່ມແຕ່ຫົວທີ 140 ໂຄງການ, ກວດກາຕາມຜົນການກວດສອບ 307 ເປົ້າໝາຍ. ຜ່ານການຕິດຕາມ, ກວດກາ ພົບເຫັນຜົນເສຍຫາຍທັງໝົດ 1.477,64 ຕື້ກີບ, 10,08 ລ້ານບາດ, 24,68 ລ້ານໂດລາ, ລົດໃຫຍ່ 5 ຄັນ, ເກັບກູ້ຄືນ 35,95 ຕື້ກີບ, 10 ລ້ານບາດ, 200.000 ໂດລາ ແລະ ລົດໃຫຍ່ 4 ຄັນ.
ຂ່າວ: ກວດກາສູນກາງ


text:
ໂຮງງານຜະລິດເຄື່ອງພິມ Hapond ຂອງຈີນແມ່ນຫນຶ່ງໃນຜູ້ຜະລິດເຄື່ອງພິມ Wood Board ຊັ້ນນໍາ, ມີລາຄາທີ່ເຫມາະສົມ, ຄຸນນະພາບດີ, ແລະຄວາມປອດໄພສູງ.ຍິນດີຕ້ອນຮັບເລືອກໂຮງງານພິມ China Hapond, ຂອບໃຈ.
ໂຮງງານຜະລິດເຄື່ອງພິມ Hapond ຂອງປະເທດຈີນແມ່ນຫນຶ່ງໃນຜູ້ຜະລິດແລະຜູ້ສະຫນອງເຄື່ອງພິມໂທລະສັບຊັ້ນນໍາ, ດ້ວຍລາຄາທີ່ເຫມາະສົມ, ຄຸນນະພາບດີ, ແລະຄວາມປອດໄພສູງ.ຍິນດີຕ້ອນຮັບເລືອກໂຮງງານພິມ China Hapond, ຂອບໃຈ.
ໂຮງງານຜະລິດເຄື່ອງພິມ Hapond ຂອງຈີນແມ່ນຫນຶ່ງໃນບັນດາຜູ້ຜະລິດເຄື່ອງພິມ UV ຊັ້ນນໍາຂອງ Konida Print Head Industrial ທີ່ມີລາຄາທີ່ເຫມາະສົມ, ຄຸນນະພາບດີ, ແລະຄວາມປອດໄພສູງ.ຍິນດີຕ້ອນຮັບເລືອກໂຮງງານພິມ China Hapond, ຂອບໃຈ.
ໂຮງງານຜະລິດເຄື່ອງພິມ Hapond ຂອງຈີນແມ່ນຫນຶ່ງໃນຜູ້ຜະລິດເຄື່ອງພິມຜ້າຊັ້ນນໍາແລະຜູ້ສະຫນອງ, ດ້ວຍລາຄາທີ່ເຫມາະສົມ, ຄຸນນະພາບດີ, ແລະຄວາມປອດໄພສູງ.ຍິນດີຕ້ອນຮັບເລືອກໂຮງງານພິມ China Hapond, ຂອບໃຈ.
ໂຮງງານຜະລິດເຄື່ອງພິມ Hapond ຂອງຈີນແມ່ນຫນຶ່ງໃນຜູ້ຜະລິດເຄື່ອງພິມ Direct To Wood ຊັ້ນນໍາ, ດ້ວຍລາຄາທີ່ເຫມາະສົມ, ຄຸນນະພາບດີ, ແລະຄວາມປອດໄພສູງ.ຍິນດີຕ້ອນຮັບເລືອກໂຮງງານພິມ China Hapond, ຂອບໃຈ.
ໂຮງງານຜະລິດເຄື່ອງພິມ Hapond ຂອງຈີນແມ່ນຫນຶ່ງໃນຜູ້ຜະລິດເຄື່ອງພິມ Direct To Garment ຊັ້ນນໍາ, ທີ່ມີລາຄາທີ່ເຫມາະສົມ, ຄຸນນະພາບດີ, ແລະຄວາມປອດໄພສູງ.ຍິນດີຕ້ອນຮັບເລືອກໂຮງງານພິມ China Hapond, ຂອບໃຈ.
ເຄື່ອງພິມ uv ອຸດສາຫະກໍາຂະຫນາດໃຫຍ່ທີ່ຜະລິດໂດຍບໍລິສັດ Hapond, ວິສາຫະກິດທີ່ມີຄຸນນະພາບຂອງຈີນ, ມີອຸປະກອນການສະຫນອງຫມຶກອັດຕະໂນມັດທີ່ກ້າວຫນ້າແລະລະບົບເຕືອນໄພການຂາດແຄນຫມຶກອັດຕະໂນມັດ, ລະບົບປ້ອງກັນການປະທະກັນສໍາລັບຫົວສີດ, ລະບົບຄວບຄຸມອຸນຫະພູມເອກະລາດສໍາລັບວົງຈອນຫມຶກ., ລະບົບຄວາມກົດດັນທາງລົບທີ່ມີຄວາມອ່ອນໄຫວສູງສຸດທີ່ພັດທະນາຕົນເອງ, ແລະການພິມອຸນຫະພູມຄົງທີ່ທີ່ມີຄວາມແມ່ນຍໍາສູງ.
ເຄື່ອງພິມ Hapond ອຸດສາຫະກໍາ uv ໄດ້ຖືກຕິດຕັ້ງດ້ວຍການສະຫນອງຫມຶກອັດຕະໂນມັດແລະລະບົບເຕືອນໄພການຂາດແຄນຫມຶກອັດຕະໂນມັດ, ລະບົບປ້ອງກັນການປະທະກັນຂອງ nozzle, ລະບົບຄວບຄຸມອຸນຫະພູມເອກະລາດສໍາລັບເສັ້ນທາງຫມຶກ, ລະບົບຄວາມກົດດັນທາງລົບທີ່ມີຄວາມອ່ອນໄຫວສູງສຸດທີ່ພັດທະນາຕົນເອງ, ແລະອຸນຫະພູມຄົງທີ່ທີ່ມີຄວາມແມ່ນຍໍາສູງ.ເວທີການພິມ.


text:
ຂ່າວສານ
ກອງທັບ ມຽນມາ ໃຫ້ຄຳໝັ້ນສັນຍາ ຈະມອບໂອນສິດອຳນາດໂດຍໄວ
ວັນທີ 16 ກຸມພາ, ກອງທັບ ມຽນມາ ໄດ້ໃຫ້ຄຳໝັ້ນສັນຍາຈະດຳເນີນການເລືອກຕັ້ງ ແລະ ມອບໂອນສິດ, ອຳນາດ, ພ້ອມທັງປະຕິເສດເລື່ອງດຳເນີນການກໍ່ລັດຖະປະຫານ, ກໍ່ຄືກ່າວຫາກະແສຟອງເດີນຂະບວນປະທ້ວງຢູ່ພາຍໃນປະເທດໃນປັດຈຸບັນແມ່ນມີການກະທຳໃຊ້ຄວາມຮຸນແຮງ. ທີ່ກອງປະຊຸມຖະແຫຼງຂ່າວຄັ້ງທຳອິດ ນັບແຕ່ວັນທີ 1 ກຸມພາ, ເມື່ອສິດອຳນາດແຫ່ງລັດ ຢູ່ ມຽນມາ ໄດ້ຮັບການມອບໂອນໃຫ້ແກ່ສະພາບໍລິຫານແຫ່ງລັດ, ທ່ານ ພົນຈັດຕະວາ Zaw Min Tun ຜູ້ບັນຊາການກຳລັງປະກອບອາວຸດ ໃຫ້ຮູ້ວ່າ ກອງທັບປະເທດນີ້ ຈະບໍ່ກຳອຳນາດໃນໄລຍະຍາວນານ ແລະ ເປົ້າໝາຍແມ່ນຈັດຕັ້ງການເລືອກຕັ້ງເພື່ອມອບໂອນສິດອຳນາດໃຫ້ແກ່ຝ່າຍໄຊຊະນະ. ໃນໄລຍະນັ້ນ, ນະໂຍບາຍພົວພັນຕ່າງປະເທດຂອງ ມຽນມາ ບໍ່ໄດ້ຮັບການປ່ຽນແປງ. ມຽນມາ ຍັງຮັກສາລັກສະນະເປີດອົກເປີດໃຈກັບວິສາຫະກິດ ແລະ ປະຕິບັດຕາມບັນດາຂໍ້ຕົກລົງສາກົນ. ເຖິງຢ່າງໃດກໍຕາມ, ໄລ່ມາຮອດປັດຈຸບັນ, ຈຸດເວລາຈັດຕັ້ງການເລືອກຕັ້ງ ບໍ່ທັນໄດ້ຮັບການປະກາດເທື່ອ.ທ່ານພົນຈັດຕະວາ Zaw Min Tun ກໍໃຫ້ຮູ້ວ່າ ວິວັດການດຳເນີນຄະດີທ່ານປະທານາທະບໍດີ Win Myint ແລະ ທີ່ປຶກສາແຫ່ງລັດ Aung San Suu Kyi ຈະດຳເນີນຖືກຕາມຂໍ້ກຳນົດຂອງກົດໝາຍ. ປັດຈຸບັນ, ການນຳທັງສອງທ່ານດັ່ງກ່າວ ລ້ວນແຕ່ຖືກກັກຕົວຢ່າງປອດໄພ ແລະ ມີອາການສຸຂະພາບເປັນປົກກະຕິ.
(ແຫຼ່ງຄັດຈາກ VOV)


text:
ຂ່າວສານ
ຄະນະຜູ້ແທນການເມືອງຂັ້ນສູງ ກອງທັບ ປະຊາຊົນ ລາວ ຢ້ຽມຢາມ ຫວຽດນາມ ຢ່າງເປັນທາງການ
ໂດຍຕອບສະໜອງຕາມຄຳເຊື້ອເຊີນ ຂອງ ສະຫາຍພົນເອກ ເລືອງເກື່ອງ ເລຂາສູນກາງພັກ, ກຳມະການຜູ້ປະຈຳການ ຄະນະພັກ ການທະຫານສູນກາງ, ຫົວໜ້າກົມໃຫຍ່ການເມືອງ ກອງທັບປະຊາຊົນ ຫວຽດນາມ, ຄະນະຜູ້ແທນການເມືອງ ຂັ້ນສູງ ກອງທັບປະຊາຊົນລາວ ນຳໂດຍສະຫາຍພົນໂທ ທອງລອຍ ສີລິວົງ, ກຳມະການສູນກາງພັກ, ຮອງລັດຖະມົນຕີ ກະຊວງປ້ອງກັນປະເທດ, ຫົວໜ້າກົມໃຫຍ່ການເມືອງກອງທັບ ປະຊາຊົນລາວ ໄດ້ເດີນທາງມາຢ້ຽມຢາມປະເທດ ຫວຽດນາມ ຢ່າງເປັນທາງການ ແຕ່ວັນທີ 18-22 ມີນາ 2019.
ຕອນເຊົ້າວັນທີ 19 ມີນາ, ທີ່ສະນັກງານກະຊວງ ປ້ອງກັນປະະເທດ ສະຫາຍພົນເອກ ເລືອງເກື່ອງ ໄດ້ເປັນເຈົ້າພາບ ໃນພິທີຕ້ອນຮັບ ສະຫາຍພົນໂທ ທອງລອຍ ສີລິວົງ ແລະ ບັນດາສະມາຊິກ ຄະນະຜູ້ແທນການເມືອງຂັ້ນສູງ ກອງທັບປະຊາຊົນລາວ.
ຫຼັງຈາກພິທີຕ້ອນຮັບ, ຄະນະຜູ້ແທນຂັ້ນສູງ ກອງທັບປະຊາຊົນ ຫວຽດນາມ ໂດຍ ສະຫາຍພົນເອກ ເລືອງເກື່ອງ ເປັນຫົວໜ້າຄະນະ ແລະ ຄະນະຜູ້ແທນຂັ້ນສູງ ກອງທັບປະຊາຊົນ ລາວ ໂດຍສະຫາຍພົນໂທ ທອງລອຍ ສີລິວົງ ເປັນຫົວໜ້າຄະນະ ໄດ້ດຳເນີນການພົບປະເຈລະຈາ.
ທີ່ການພົບປະເຈລະຈາ, ສະຫາຍພົນເອກ ເລືອງເກື່ອງ ແລະ ສະຫາຍພົນໂທ ທອງລອຍ ສີລິວົງ ໄດ້ເປັນເອກະພາບກັນ ກັບການຕີລາຄາລວມ ກ່ຽວກັບ ການຮ່ວມມື ລະຫວ່າງ ກົມໃຫຍ່ການເມືອງ ກອງທັບປະຊາຊົນ ຫວຽດນາມ ແລະ ກົມໃຫຍ່ການມເມືອງ ກອງທັບປະຊາຊົນ ລາວ ໃນໄລຍະຜ່ານມາ.
ສະຫາຍພົນໂທ ທອງລອຍ ສີລິວົງ ໄດ້ຢືນຢັນ ການພົວພັນ ຮ່ວມມືດ້ານປ້ອງກັນປະເທດ ລະຫວ່າງສອງປະເທດ ເປັນໜຶ່ງ ໃນບັນດາການເຄື່ອນໄຫວອັນສຳຄັນ ຊຶ່ງ ໄດ້ການນຳຂັ້ນສູງ ແລະ ກະຊວງປ້ອງກັນປະເທດ ຂອງສອງປະເທດ ເອົາໃຈໃສ່ຊຸກຍູ້.
ສະຫາຍພົນໂທ ທອງລອຍ ສີລິວົງ ໄດ້ສະແດງ ຄວາມໄວ້ເນື້ອເຊື່ອໃຈ ຕໍ່ການພົວພັນອັນດີງາມລະຫວ່າງ ກອງທັບສອງປະເທດ ຈະປະກອບສ່ວນປັບປຸງ ຮັດແໜ້ນ ຍິ່ງຂຶ້ນ ຄວາມໄວ້ວາງໃຈ, ການຮ່ວມມືຮອບດ້ານລະຫວ່າງ ສອງພັກ, ສອງລັດ ແລະ ປະຊາຊົນສອງປະເທດ; ຮັບປະກັນ ສະຖຽນລະພາບດ້ານປ້ອງກັນຄວາມສະຫງົບ, ການເມືອງ, ປະກອບສ່ວນຮັກສາສັນຕິພາບ, ສະຖຽນລະພາບ ແລະ ການພັດທະນາຢູ່ແຕ່ລະປະເທດ.
ໂດຍ: VNA/VNP


text:
ຂ່າວສານ
ທ່ານນາຍົກລັດຖະມົນຕີ ຫງວຽນຊວນຟຸກ: ຍົກສູງຄຸນນະພາບ, ກຳລັງແຮງໃນການສູ້ຮົບຂອງກອງທັບປະຊາຊົນຫວຽດນາມ
ທ່ານນາຍົກລັດຖະມົນຕີຫວຽດນາມ ຫງວຽນຊວນຟຸກເຂົ້າຮ່ວມກອງປະຊຸມການທະຫານ-ການເມືອງທົ່ວກອງທັບ
(ພາບ:Thong Nhat – TTXVN)
ເຂົ້າຮ່ວມ ແລະ ກ່າວຄຳເຫັນຊີ້ນຳກອງປະຊຸມ, ທ່ານນາຍົກລັດຖະມົນຕີຫວຽດນາມ ຫງວຽນຊວນຟຸກ ຕີລາຄາສູງບັນດາໝາກຜົນຮອບດ້ານ ເຊິ່ງພະນັກງານ, ນັກຮົບທົ່ວກອງທັບ ປະຕິບັດໄດ້ໃນ 6 ເດືອນຕົ້ນປີ 2018. ໃນໄລຍະຜ່ານມາ, ກອງທັບປະຊາຊົນຫວຽດນາມ ໄດ້ສຸມໃສ່ຍົກສູງຄຸນນະພາບ, ກຳລັງແຮງສູ້ຮົບ, ປະຕິບັດບັນດາມາດຕະການຢ່າງຄົບຊຸດ, ເອົາໃຈໃສ່ເປັນພິເສດເຖິງການປ່ຽນແປງໃໝ່ເນື້ອໃນວຽກງານຝຶກຊ້ອມ, ຕິດພັນກັບພຶດຕິກຳຕົວຈິງໃນການສູ້ຮົບ; ຖືເປັນສຳຄັນ, ຍົກສູງກຳລັງຄວາມສາມາດ ເປັນເຈົ້າຂອງອາວຸດ, ອຸປະກອນເຕັກນິກທັນສະໄໝ…ທ່ານນາຍົກລັດຖະມົນຕີ ຫງວຽນຊວນຟຸກ ເຫັນດີເປັນເອກະພາບ ຕໍ່ທິດທາງໜ້າທີ່ການທະຫານ, ການປ້ອງກັນຊາດ 6 ເດືອນທ້າຍປີ 2018 ຂອງຄະນະພັກການທະຫານສູນກາງ, ກະຊວງປ້ອງກັນປະເທດວາງອອກ. ນັ້ນແມ່ນ ສືບຕໍ່ກຳແໜ້ນສະພາບການ, ປະຕິບັດການນຳພາຂອງພັກ, ການຄຸ້ມຄອງຂອງລັດ ແລະ ການບໍລິຫານຂອງລັດຖະບານໃຫ້ເຂັ້ມງວດ; ປະຕິບັດວຽກງານເປັນເສນາທິການໃຫ້ພັກ, ລັດ ກ່ຽວກັບໜ້າທີ່ການທະຫານ-ການປ້ອງກັນຊາດເປັນຢ່າງດີ; ຮັກສາການປະຕິບັດຕາມແຜນກຽມພ້ອມສູ້ຮົບໃຫ້ເຂັ້ມງວດ, ເປັນເສນາທິການ, ສົບທົບກັນແກ້ໄຂບັນດາກໍລະນີເກີດຂຶ້ນ ໄດ້ຢ່າງທັນການ, ຊັດເຈນ, ມີປະສິດທິຜົນ; ຍົກສູງຄຸນນະພາບ, ປະສິດທິຜົນຂອງວຽກງານຂົນຂວາຍປະຊາຊົນ, ເອົາໃຈໃສ່ເປັນພິເສດເຖິງບັນດາບໍລິເວນຍຸດທະສາດ, ຈຸດສຸມ, ເຂດຫ່າງໄກສອກຫຼີກ, ເຂດ ຊົນເຜົ່າສ່ວນໜ້ອຍ, ສາສະໜາເວົ້າລວມ; ສ້າງພື້ນຖານປ້ອງກັນຊາດທົ່ວປວງຊົນ ຕິດພັນກັບທ່າຮົບປ້ອງກັນຄວາມສະຫງົບປະຊາຊົນ ແລະ ເຂດປ້ອງກັນໃຫ້ໝັ້ນຄົງ.
(ແຫຼ່ງຄັດຈາກ VOV)


text:
ຂ່າວສານ
ລາຍການ ວັນຊອກຮູ້ກ່ຽວກັບຫວຽດນາມ: ຊ່ວຍນັກການທູດມີຄວາມເຂົ້າໃຈ ກ່ຽວກັບຫວຽດນາມ ກວ່າອີກ
ທ່ານ ຟ້າມແຊງເຈົາ ທູດພິເສດຂອງທ່ານນາຍົກລັດຖະມົນຕີຫວຽດນາມ
ວັນທີ 25 ມັງກອນ, ຢູ່ຮ່າໂນ້ຍ, ກົມການຕ່າງປະເທດ ວັດທະນະທຳ ແລະ UNESCO ( ກະຊວງການຕ່າງປະເທດຫວຽດນາມ ) ໄດ້ຈັດຕັ້ງລາຍການ “ ວັນຊອກຮູ້ກ່ຽວກັບຫວຽດນາມ ” ປີ 2018. ກ່າວຄຳເຫັນທີ່ລາຍການ, ທ່ານ ຟ້າມແຊງເຈົາ ທູດພິເສດຂອງທ່ານນາຍົກລັດຖະມົນຕີຫວຽດນາມ ກ່ຽວກັບບັນດາບັນຫາ UNESCO, ເລຂາທິການໃຫຍ່, ຄະນະກຳມະການແຫ່ງຊາດ UNESCO ຂອງຫວຽດນາມ ໃຫ້ຮູ້ວ່າ: ລາຍການ “ ວັນຊອກຮູ້ກ່ຽວກັບຫວຽດນາມ ” ສືບຕໍ່ແມ່ນຊ່ອງຂໍ້ມູນຂ່າວສານດ້ານການພົວພັນຕ່າງປະເທດຢ່າງມີປະສິດທິຜົນ, ປະກອບສ່ວນຊຸກຍູ້ການພົວພັນຮ່ວມມືມິດຕະພາບ ແລະ ການພັດທະນາລະຫວ່າງບັນດາປະເທດຕ່າງໆ ກັບ ຫວຽດນາມ. ຜ່ານນັ້ນປະກອບສ່ວນຜັນຂະຫຍາຍ, ປະຕິບັດໜ້າທີ່ ການພົວພັນຕ່າງປະເທດ ປີ 2018 ຂອງກະຊວງການຕ່າງປະເທດ ແມ່ນ “ ເປັນເຈົ້າການ, ຕັ້ງໜ້າເສີມຂະຫຍາຍສິ່ງແວດລ້ອມສະດວກໃຫ້ແກ່ການພັດທະນາ ແລະ ການເຊື່ອມໂຍງເຂົ້າກັບສາກົນ ” ໃຫ້ປະສົບຜົນສຳເລັດ.
(ແຫຼ່ງຄັດຈາກ VOV)


text:
ຂ່າວສານ
ຮັກສາສະຖຽນລະພາບຂອງກົງຈັກລັດ, ສ້າງປະຖົມປັດໄຈແກ່ການພັດທະນາ
ສະມາຊິກສະພາແຫ່ງຊາດຈຳນວນ 470 ທ່ານ ໄດ້ເຂົ້າຮ່ວມການລົງຄະແນນສຽງໃນຕອນເຊົ້າວັນທີ 23 ກໍລະກົດ ຕ່າງກໍເຫັນດີຮັບຮອງເອົາມະຕິວ່າດ້ວຍໂຄງປະກອບການຈັດຕັ້ງຂອງລັດຖະບານ ອາຍຸການສະພາແຫ່ງຊາດຊຸດທີ XV (2021 – 2026), ເຊິ່ງບັນລຸ 94,19% ຈຳນວນສະມາຊິກສະພາແຫ່ງຊາດທັງໝົດ. ອັດຕາດັ່ງກ່າວກໍສະແດງໃຫ້ເຫັນຄວາມເຫັນດີເຫັນພ້ອມ ແລະ ຄວາມເປັນເອກະພາບຂອງບັນດາສະມາຊິກສະພາແຫ່ງຊາດ ກັບ ລັດຖະບານ ໃນການສືບຕໍ່ສຸມຈິດສຸມໃຈຢ່າງສູງເຂົ້າໃນວຽກງານປ້ອງກັນ, ຕ້ານໂລກລະບາດໃນໄລຍະປັດຈຸບັນ ພ້ອມທັງເອົາໃຈໃສ່ເຖິງການປະຕິບັດ “ເປົ້າໝາຍຄວບຄູ່” ກ່ຽວກັບການພັດທະນາເສດຖະກິດ - ສັງຄົມ.ບັນດາຜົນງານທີ່ບໍ່ອາດປະຕິເສດໄດ້
ຫວຽດນາມ ພວມຮັບມືກັບການແຜ່ລະບາດຮອບທີ 4 ຂອງ ໂລກລະບາດໂຄວິດ - 19, ອັນໄດ້ສົ່ງຜົນກະທົບບໍ່ໜ້ອຍເຖິງຊີວິດການເປັນຢູ່ຂອງປະຊາຊົນ. ເຖິງຢ່າງໃດກໍຕາມ, ໝາກຜົນທີ່ບັນລຸໄດ້ໃນ 6 ເດືອນຜ່ານມາກໍເປັນໜ້າຊື່ນຊົມທີ່ສຸດ. GDP ເພີ່ມຂຶ້ນ 5,64%, CPI ໄດ້ແກ່ 1,47%, ລາຍຮັບງົບປະມານບັນລຸ 58,3%. ຕາມທ່ານ ຮວ່າງວັນເກື່ອງ ສະມາຊິກສະພາແຫ່ງຊາດນະຄອນ ຮ່າໂນ້ຍ ແລ້ວ, ນີ້ແມ່ນບັນດາຕົວເລກທີ່ໜ້າປະທັບໃຈ. GDP ເພີ່ມຂຶ້ນ 5,64% ບໍ່ແມ່ນຕົວເລກທີ່ສູງເມືອທຽບໃສ່ເປົ້າໝາຍທີ່ໄດ້ວາງອອກ, ແຕ່ກໍສາມາດເຫັນໄດ້ວ່າ ເຖິງວ່າໂລກລະບາດມີການຜັນແປຢ່າງສັບສົນກໍຕາມ, ແຕ່ການເຕີບໂຕເສດຖະກິດຍັງມີທ່າອ່ຽງເພີ່ມຂຶ້ນ. ທ່ານ ຮວ່າງວັນເກື່ອງ ກໍເຫັນດີກັບລັດຖະບານວ່າ ຄວນສຸມຈິດສຸມໃຈເຂົ້າໃນວຽກປ້ອງກັນ, ຕ້ານໂລກລະບາດ.
ທ່ານ ເຈິ່ນກວັກຕ໊ວນ ສະມາຊິກສະພາແຫ່ງຊາດແຂວງ ຈ່າວິງ ໄດ້ຕີລາຄາສູງຕໍ່ວຽກງານຊີ້ນຳບໍລິຫານຂອງລັດຖະບານ ໃນ 6 ເດືອນຕົ້ນປີ 2021 ແລະ ຖືວ່າ ໃນສະພາບການໂລກລະບາດໂຄວິດ - 19 ມີການຜັນແປຢ່າງສັບສົນຄືນໃນປັດຈຸບັນ, ບັນດາໝາກຜົນທີ່ບັນລຸໄດ້ນັ້ນ ແມ່ນໜ້າເຄົາລົບນັບຖື ແລະ ປະທັບໃຈຫຼາຍ. ສິ່ງດິ່ງກ່າວໄດ້ສະແດງໃຫ້ເຫັນວ່າ ໃນສະພາບການທີ່ປະສົບກັບຄວາມຫຍຸ້ງຍາກ ແຕ່ ຫວຽດນາມ ຍັງແມ່ນຈຸດພົ້ນເດັ່ນໃຫ້ແກ່ບັນດານັກລົງທຶນຫັນປ່ຽນກະແສເງິນລົງທຶນຈາກປະເທດອື່ນເຂົ້າ ມາລົງທຶນຢູ່ ຫວຽດນາມ.ກ່ອນໜ້ານັ້ນ, ໃນບົດລາຍງານການກວດກາຂອງ ກຳມາທິການເສດຖະກິດ ກ່ຽວກັບໝາກຜົນແຫ່ງການປະຕິບັດແຜນການພັດທະນາເສດຖະກິດ - ສັງຄົມ ໃນ 6 ເດືອນຕົ້ນປີ, ທ່ານ ຫວູຮົ່ງແທງ, ປະທານກຳມາທິການເສດຖະກິດ ໄດ້ຢັ້ງຢືນວ່າ:
“ກໍາມາທິການເສດຖະກິດ ຕີລາຄາສູງບັນດາຄວາມມານະພະຍາຍາມ ແລະ ປະສິດທິຜົນຂອງບັນດາມາດຕະການ ເຊິ່ງ ລັດຖະບານ ໄດ້ ແລະ ກຳລັງປະຕິບັດ ເພື່ອແກ້ໄຂຄວາມຫຍຸ້ງຍາກ, ໜູນຊ່ວຍບັນດາເປົ້າໝາຍ, ວິສາຫະກິດທີ່ຖືກຜົນກະທົບຈາກໂລກລະບາດ, ຟື້ນຟູ, ພັດທະນາເສດຖະກິດ, ຮັບປະກັນການຊ່ວຍໜູນຊີວິດສັງຄົມ.”
ພື້ນຖານເພື່ອສືບຕໍ່ບໍລິຫານຢ່າງມີປະສິດທິຜົນ
ໃນສະພາບການໂລກລະບາດໂຄວິດ - 19 ພວມມີການຜັນແປຢ່າງສັບສົນ, ພ້ອມທັງອີງໃສ່ໝາກຜົນການປະຕິບັດງານໃນອາຍຸການ 2016 – 2021 ຂອງ ລັດຖະບານ ໄດ້ຮັບການຕີລາຄາສູງຈາກ ສະພາແຫ່ງຊາດ, ເລື່ອງຮັກສາໂຄງປະກອບການຈັດຕັ້ງຂອງລັດຖະບານ ຊຸດທີ XV ອາຍຸການ 2021 – 2026 ໃນສະເພາະໜ້າ ແມ່ນມີຄວາມຈຳເປັນ ແລະ ເໝາະສົມ. ນີ້ກໍແມ່ນເງື່ອນໄຂສະດວກເພື່ອໃຫ້ລັດຖະບານ ສືບຕໍ່ສຸມໃສ່ການບໍລິຫານການພັດທະນາເສດຖະກິດ - ສັງຄົມ ໃນໄລຍະຈະມາເຖິງຢ່າງມີປະສິດທິຜົນ. ທ່ານ ຮວ່າງວັນເກື່ອງ, ສະມາຊິກສະພາແຫ່ງຊາດນະຄອນ ຮ່າໂນ້ຍ ຖືວ່າ: ເນື້ອໃນຈຸດສຸມໃນ 6 ເດືອນທ້າຍປີ, ລັດຖະບານ ຈົ່ງຫ້າວຫັນກວ່າໃນການນຳໃຊ້ບັນດາເຄື່ອງມືດ້ານການເງິນ, ປີການເງິນ. ສ່ວນທ່ານ ດົນຕ໊ວນຟອງ ສະມາຊິກສະພາແຫ່ງຊາດ ແຂວງ ອານຢາງ ກໍສະໜັບສະໜູນຕໍ່ເນື້ອໃນຈິດໃຈຂອງຂໍ້ຕົກລົງກ່ຽວກັບການລົງທຶນພາກລັດທີ່ມີການຄັດເລືອກ, ເປັນຈຸດສຸມຂອງລັດຖະບານ. ທ່ານ ຫງວຽນງອກບ໋າວ, ຮອງປະທານກຳມາທິການເສດຖະກິດ ຊີ້ແຈ້ງວ່າ:
“ລະບົບທະນາຄານຄວນມີນະໂຍບາຍ ກໍຄືຍຸດທະສາດໃນການຄຸ້ມຄອງຢ່າງມີປະສິດທິຜົນ ເຮັດແນວໃດເພື່ອດຶງດູດແຫຼ່ງເງິນລົງທຶນເຂົ້າໃນການຜະລິດດຳເນີນທຸລະກິດ. ຜ່ານນັ້ນ ກໍ່ຊຸກຍູ້ເສດຖະກິດແບບຍືນຍົງ, ພິເສດ ແມ່ນໜູນຊ່ວຍວິສາຫະກິດ ທີ່ຖືກຜົນສະທ້ອນຈາກໂລກລະບາດໂຄວິດ - 19”.
ສະຖຽນລະພາບຂອງກົງຈັກລັດຖະບານ ກໍຊ່ວຍໃຫ້ລັດຖະບານ ສຸມໃສ່ຮັກສາ ແລະ ຟື້ນຟູການເຄື່ອນໄຫວຂອງວິສາຫະກິດຂະໜາດນ້ອຍ ແລະ ຈຸລະວິສາຫະກິດ ປະຕິບັດຕາມທິດນຳທີ່ວ່າ “ກອບກູ້ວິສາຫະກິດຄືກັນກັບການກອບກູ້ຊີວິດຂອງຄົນເຈັບ” ເພື່ອໃຫ້ການໜູນຊ່ວຍວິສາຫະກິດຢ່າງສຸດຂີດ, ກຽມພອ້ມໃຫ້ແກ່ໄລຍະຫຼັງໂລກລະບາດໂຄວິດ - 19. ທ່ານ ເລືອງກວັກແຢວງ ສະມາຊິກສະພາແຫ່ງຊາດແຂວງ ອານຢາງ ຖືວ່າ:
“ການບຳລຸງວິຊາຊີບໃຫ້ແກ່ຊາວກະສິກອນ ແມ່ນວຽກງານທີ່ຈຳເປັນເພື່ອຫັນປ່ຽນແຮງງານຈາກກະສິກຳມາເປັນນອກກະສິກຳ. ທີສອງແມ່ນ ເອົາໃຈໃສ່ເຖິງການບຳລຸງທາງດ້ານເຕັກນິກ, ຄວາມຮູ້ກ່ຽວກັບຂະແໜງກະສິກຳໃຫ້ແກ່ຊາວກະສິກອນ. ທີສາມແມ່ນ ອົບຮົມທັກສະຕ່າງໆໃຫ້ແກ່ເຂົາເຈົ້າ. ຖ້າຫາກວ່າ ຊາວກະສິກອນບໍ່ມີການປ່ຽນແປງ ແນ່ນອນວ່າ ການພັດທະນາກະສິກຳຈະຍາກ, ການສ້າງຊົນນະບົດໃໝ່ກໍຍາກທີ່ຈະມີການປ່ຽນແປງ, ໝາຍຄວາມວ່າ ຊາວກະສິກອນຕ້ອງແມ່ນໃຈກາງ”.
ຫວຽດນາມ ພວມຮັບມືກັບການແຜ່ລະບາດຮອບທີ 4 ຂອງໂລກລະບາດ ເຊິ່ງໃນການແຜ່ລະບາດຄັ້ງນີ້ ສາຍພັນ Delta ໄດ້ສົ່ງຜົນສະທ້ອນຢ່າງແຮງຕໍ່ເຂດເສດຖະກິດຈຸດສຸມທາງພາກໃຕ້, ເຂດທົ່ງພຽງແມ່ນ້ຳຂອງທາງພາກໃຕ້ ຫວຽດນາມ, ພິເສດ ແມ່ນນະຄອນ ໂຮ່ຈີມິນ. ລັດຖະບານ, ນາຍົກລັດຖະມົນຕີ ຫວຽດນາມ ພວມມານະພະຍາຍາມຢ່າງສຸດຂີດເພື່ອປ້ອງກັນ, ຕ້ານໂລກລະບາດ ບົນເນື້ອໃຈຈິດໃຈ “ປົກປ້ອງ ແລະ ຮັກສາສຸຂະພາບ, ຊີວິດອິນຊີຂອງປະຊາຊົນ ແມ່ນໜ້າທີ່ແຖວໜ້າ ແລະ ສຳຄັນກວ່າສິ່ງໃດໝົດ”. ໃນສະພາບການນັ້ນ, ການຮັກສາກົງຈັກລັດຖະບານ ແມ່ນມີຄວາມຈຳເປັນ ເພື່ອສຸມໃສ່ການຕ້ານໂລກລະບາດ, ແກ້ໄຂຄວາມຫຍຸ້ງຍາກ, ຟື້ນຟູການຜະລິດດຳເນີນທຸລະກິດ./.
(ແຫຼ່ງຄັດຈາກ VOV)


text:
ໜ້າຫຼັກ / ລາຍການຂໍ້ມູນ / ອົງການຈັດຕັ້ງມະຫາຊົນ
ຄະນະບໍລິຫານງານຊາວໜຸ່ມກະຊວງ
1. ສະຫາຍ ບົວໄລ ພານຸວົງ ເລຂາທິການ ສຊປລ, ເລຂາຊາວໜຸ່ມກະຊວງ ຖວທ
2. ສະຫາຍ ປອ. ວຽງພອນ ສຸກຂະວົງ ຮອງເລຂາ
3. ສະຫາຍ ລິດທິສັກ ວໍລະລາດ ຮອງເລຂາ, ປະທານກວດກາ
4. ສະຫາຍ ສຸໄລ ຈັນດາວົງ ຮອງເລຂາ
5. ສະຫາຍ ນ ສີວັນໄຊ ສີພັນຄໍາ ຄະນະປະຈໍາ
6. ສະຫາຍ ສາຍລົມ ອຸ່ນມີໄຊ ຄະນະປະຈໍາ
7. ສະຫາຍ ຈີໄໝຢ່າງ ຈື່ທ່າວ ຄະນະປະຈໍາ
8. ສະຫາຍ ສຸກສະໄໝ ວຽງນະຄອນ ຄະນະບໍລິຫານງານ
9. ສະຫາຍ ນ ຄໍາປາງ ສຸລີມາບຸນເລີດ ຄະນະບໍລິຫານງານ
10. ສະຫາຍ ນ ລົດຈະນາ ອານຸລັກ ຄະນະບໍລິຫານງານ
11. ສະຫາຍ ອານຸສັກ ອິນທິລາດ ຄະນະບໍລິຫານງານ
12. ສະຫາຍ ຕຽງດາວັນ ແກ້ວບົວວັນ ຄະນະບໍລິຫານງານ
13. ສະຫາຍ ເດດນະຄອນ ຫຼວງໂມວິຫານ ຄະນະບໍລິຫານງານ
14. ສະຫາຍ ນ. ອາລຸນີ ປັນຍາສິດ ຄະນະບໍລິຫານງານ
15. ສະຫາຍ ບຸນເຕີນ ສີບຸນເຮືອງ ຄະນະບໍລິຫານງານ
16. ສະຫາຍ ໄຕພະເມດຕາ ສຸລິໂຍ ຄະນະບໍລິຫານງານ
17. ສະຫາຍ ຄໍາປານ ເພັດບຸນເຮືອງ ຄະນະບໍລິຫານງານ
ດາວໂຫຼດໄຟລໂຄງຮ່າງການຈັດຕັ້ງຂອງຄະນະບໍລິຫານງານຊາວໜຸ່ມກະຊວງ ຖວທ
ຄະນະບໍລິຫານງານສະຫະພັນກໍາມະບານກະຊວງ
1. ທ່ານ ຄໍາຫຼ້າ ຍອຍສາຍຄໍາ ປະທານ
2. ທ່ານ ຄຸນສະຫວັດ ຊຸ່ມມະນີວົງ ຮອງປະທານ
3. ທ່ານ ວຽງວັດທະນາ ຊະນະພານ ຮອງປະທານ
4. ທ່ານ ໄຊສົມບັດ ບຸນນະຜົນ ຮອງປະທານ
5. ທ່ານ ທອງສົດ ໂຄດຕະວົງສາ ຄະນະ
6. ທ່ານ ກອງຄໍາ ດວງແກ້ວ ຄະນະ
7. ທ່ານ ນ ໄມເຮືອນ ເຊີນຮຸ່ງ ຄະນະ
8. ທ່ານ ຈິດຈໍານົງ ດວງຈັນ ຄະນະ
9. ທ່ານ ຄໍາພູ ເພຍສັກຂາ ຄະນະ
10. ທ່ານ ບ້ຽວ ໄຊຍະວົງ ຄະນະ
11. ທ່ານ ພະຂັນໄຊ ສີຄັນໄຊ ຄະນະ
12. ທ່ານ ນ. ອາໂນລີນ ພະໄກສອນ ຄະນະ
13. ທ່ານ ນ. ລັດດາວັນ ດວງດາລາ ຄະນະ
ຄະນະບໍລິຫານງານສະຫະພັນແມ່ຍິງກະຊວງ
1. ສະຫາຍ ປອ. ນາງ ບົວໄຂ ເພັງພະຈັນ ປະທານ
2. ສະຫາຍ ນາງ ວຽງທອງ ພິມພະຈັນ ຮອງປະທານ, ປະທານກວດກາ
3. ສະຫາຍ ນາງ ດາລານີ ພົມມະວົງສາ ຮອງປະທານ
4. ສະຫາຍ ນາງ ວອນວິໄລ ລັດຖະຟ້າສະຫວ່າງ ກໍາມະການ
5. ສະຫາຍ ນາງ ແສງແກ້ວ ແກ້ວບຸນມາ ກໍາມະການ
6. ສະຫາຍ ນາງ ຈໍາພອນ ວົງສາ ກໍາມະການ
7. ສະຫາຍ ນາງ ວັນທະວີ ທາວົງໄຊ ກໍາມະການ
8. ສະຫາຍ ນາງ ນາລີ ສິງຫາລາດ ກໍາມະການ
9. ສະຫາຍ ນາງ ລັດຕະນະ ດວງດາລາ ກໍາມະການ
10. ສະຫາຍ ນາງ ສຸກສະຫວັນ ແສງອາໄພ ກໍາມະການ
11. ສະຫາຍ ນາງ ທິບພະສອນ ບຸນເຕີມ ກໍາມະການ
12. ສະຫາຍ ນາງ ບົວພັນ ພານິດສະວົງ ກໍາມະການ
13. ສະຫາຍ ນາງ ບົວເກດ ລັດຕະນະວົງ ກໍາມະການ


text:
ສປປ ລາວ ເນັ້ນການປັບປຸງຄຸນນະພາບການສືກສາຂັ້ນພື້ນຖານ.
ລັດຖະບານ ອົສຕຣາລີຊ່ວຍເຫຼືອແຜນງານປັບປຸງ ຄຸນນະພາບການສຶກສາຂັ້ນພື້ນຖານ.
ສປປ ລາວ ຄຸນນະພາບດ້ານການສືກສາຂັ້ນພື້ນຖານຖືວ່າຍັງຕ້ອງໄດ້ເອົາໃຈໃສ່ອີກຫລາຍຫາກຈະສົມທຽບກັບບັນດາຫລາຍໆປະເທດ ແລະ ເພື່ອພັດນາການສືກສາ ແລະ ຄວາມຮູ້ຄວາມສາມາດໃນ ສປປ ລາວ, ລັດຖະບານ ອົສຕຣາລີໄດ້ໃຫ້ທືນໃນການຊ່ວຍເຫຼືອໃນໂຄງການພັດທະນາການສືກສາຂັ້ນພື້ນຖານນີ້.
ກອງປະຊຸມຄະນະຊີ້ນຳ ແລະ ຄຸ້ມຄອງແຜນງານປັບປຸງຄຸນນະພາບຂະຫຍາຍໂອກາດເຂົ້າຮຽນ ສຳລັບການສຶກສາຂັ້ນ ພື້ນຖານ ຢູ່ ສປປ ລາວ ໄດ້ຈັດ ຂຶ້ນເມື່ອບໍ່ດົນມານີ້ ທີ່ນະ ຄອນ ຫຼວງວຽງຈັນ ພາຍໃຕ້ການເປັນ ປະທານຮ່ວມຂອງທ່ານ ນາງ ຂັນທະລີ ສີຣິພົງພັນ ຮອງລັດຖະ ມົນຕີກະຊວງສຶກສາທິການ ແລະ ກິລາ, ທ່ານ ຈີນ ເບີນາດ ຄາຣາສໂຄ ເອກອັກຄະ ລັດຖະທູດ ແຫ່ງ ອົສຕຣາລີປະຈຳລາວ ຊຶ່ງມີພະແນກສຶກສາທິການ ແລະ ກິລາ 18 ແຂວງ, ວິທະຍາ ໄລ 8 ແຫ່ງ ແລະ ຄູ່ຮ່ວມງານທ່ີໃຫ້ທຶນສະໜັບສະໜູນເຂົ້າຮ່ວມ.
ກອງປະຊຸມໄດ້ສະຫຼຸບ ລາຍງານກ່ຽວກັບຜົນໄດ້ຮັບ ແລະ ຜົນສຳເລັດຕ່າງໆ ໃນການ ຈັດຕັ້ງປະຕິບັດໄລຍະ 5 ປີຜ່ານ ມາ ທີ່ແຜນງານສາມາດຈັດຕັ້ງປະຕິບັດໄດ້ ໃນສະພາບລະ ບາດຂອງພະຍາດໂຄວິດ-19 (COVID-19) ຊຶ່ງມີຫຼາຍກິດຈະ ກຳທີ່ສາມາດຈັດຕັ້ງປະຕິບັດສຳເລັດດັ່ງນີ້:
ສຳເລັດການພັດທະນາຫຼັກສູດຊັ້ນປະຖົມສຶກສາແຫ່ງຊາດ ຂັ້ນ ປ1 ແລະ ປ2 ສະບັບປັບປຸງໃໝ່, ການພັດ ທະນາ ແລະ ທົດລອງຫຼັກສູດສ້າງຄູ ສຳລັບຊັ້ນປະຖົມສຶກສາ ລວມທັງຄູ່ມືການສຶກສາຮຽນຮ່ວມ ແລະ ນັກຮຽນຄູຊົນເຜົ່າຈຳນວນ 359 ຄົນ ໄດ້ຈົບການ ສຶກສາ
ແລະ ຈຳນວນໜຶ່ງກໍໄດ້ ຮັບໂກຕ້າເປັນລັດຖະກອນຄູ ສອນໃນຊຸມຊົນຂອງພວກເຂົາເອງ, ໄດ້ສຳເລັດການປັບປຸງພື້ນ ຖານໂຄງລ່າງຂອງໂຮງຮຽນຈຳ ນວນ 582 ແຫ່ງ, ປັບປຸງໂຮງ ຮຽນທີ່ດ້ອຍໂອກາດ 45 ແຫ່ງ ໃນ 9 ແຂວງ,
ຈັດຕັ້ງປະຕິບັດໂຄງ ການພັດທະນາຄວາມຮູ້ໜັງສື, ຈັດຕັ້ງປະຕິບັດໂຄງການນໍ້າສະອາດ ແລະ ຄວາມພິການຈຳ ນວນ 171 ບ້ານ ໂດຍຜ່ານອົງ ການຄອນຊອກຊຽມ ແລະ ໂຄງ ການທົດລອງນຳໃຊ້ທຶນໝູນ ວຽນວຽກສຶກສາຈຳນວນ 15 ໂຄງການ.
ໂຄງການນີ້ເລີ່ມຈັດ ຕັ້ງປະຕິບັດແຕ່ປີ 2015 ເປັນ ຕົ້ນມາ ໂດຍແມ່ນລັດຖະບານ ອົສຕຣາລີໃຫ້ທຶນສະໜັບສະ ໜູນກະຊວງສຶກສາທິການ ແລະ ກິລາ ໂດຍຜ່ານແຜນງານປັບປຸງຄຸນນະພາບ ແລະ ຂະຫຍາຍໂອກາດການເຂົ້າຮຽນ ສຳລັບການສຶກສາຂັ້ນພື້ນຖານໃນ ສປປ ລາວ, ບີຄວາ (BEQUAL).
ງົບປະມານທັງໝົດ ໃນການຈັດຕັ້ງປະຕິບັດແຜນ ງານບີຄວາ ໃນໄລຍະ 5 ປີຜ່ານ ມາແມ່ນ 66,5 ລ້ານໂດລາອົສ ຕຣາລີ ໂດຍການສະໜັບສະ ໜູນທຶນຈາກລັດຖະບານອົສຕຣາລີ ຈຳນວນ 46,6 ລ້ານໂດ ລາອົສຕຣາລີ, 11,5 ລ້ານເອີໂຣ ຈາກສະຫະພາບເອີຣົບ ແລະ 1,8 ລ້ານໂດລາ ຈາກລັດຖະ ບານອາເມຣິກາ. ຜູ້ໄດ້ຮັບຜົນປະໂຫຍດທັງໝົດ 427.000 ຄົນ, ນັກຮຽນ 395.521 ຄົນ, ຄູຝຶກ 29.022 ຄົນ ແລະ ຜູ້ບໍລິ ຫານ 3.152 ຄົນ.
ນອກຈາກນີ້ ກອງປະຊຸມ ໄດ້ປຶກສາຫາລື ເພື່ອຈັດບຸລິມະສິດໃນການຈັດຕັ້ງປະຕິບັດ ໂດຍເນັ້ນໃສ່ການພັດທະນາຫຼັກ ສູດຊັ້ນປະຖົມສຶກສາ, ການພັດທະນາວິຊາຊີບຄູ, ການ ພັດທະນາບົດບາດຍິງ-ຊາຍ ແລະ ການສຶກສາຮຽນຮ່ວມ (inclusive education principles and practices) ໂດຍອີງໃສ່ແຜນການພັດທະນາວຽກງານການສຶກສາ ແລະ ກິລາ, ຄັ້ງທີ 9.
ລັດຖະບານອົສ ຕຣາລີ ສືບຕໍ່ໃຫ້ການສະໜັບສະ ໜູນແກ່ກະຊວງສຶກສາທິການ ແລະ ກິລາ ອີກ 22 ເດືອນ ເປັນຈໍານວນເງິນ 13,8 ລ້ານໂດລາ ອົສຕຣາລີ ໂດຍການເພີ່ມທຶນ ທັງໝົດເຂົ້າໃນແຜນງົບປະມານ ການຈັດຕັ້ງປະຕິບັດແຜນງານ 80 ລ້ານກວ່າໂດລາອົສຕຣາລີ.
ນອກຈາກວຽກງານດັ່ງກ່າວໄລຍະພະຍາດໂຄວິດ-19 (COVID-19) ລະບາດລັດຖະ ບານອົສຕຣາລີໄດ້ສະໜັບສະ ໜູນຊຸດອຸປະກອນຄອມພິວເຕີ ແລະ ອຸປະກອນເຄື່ອງສາຍວີ ດີໂອຈຳນວນໜຶ່ງ, ເພືື່ອຮັບໃຊ້ ເຂົ້າໃນກອງປະຊຸມສຳມະນາທາງອອນລາຍຈຳນວນ 10 ຊຸດ ໃຫ້ແກ່ວິທະຍາໄລສ້າງຄູ 8 ແຫ່ງ, ກົມສ້າງຄູກະຊວງສຶກສາທິ ການ ແລະກິລາ ແລະ ສູນພັດທະນາວິຊາຊີບຄູ.
(ຂ່າວ: ສສກ)
ຕິດຕາມຂ່າວການເຄືອນໄຫວທັນເຫດການ ເລື່ອງທຸລະກິດ ແລະ ເຫດການຕ່າງໆ ທີ່ໜ້າສົນໃຈໃນລາວໄດ້ທີ່ DooDiDo
ຂອບໃຈແຫລ່ງທີ່ມາ: pasaxon.org.la


text:
ສື່ເກົາຫຼີເໜືອລາຍງານ : ເກົາຫຼີເໜືອປະສົບຄວາມສຳເລັດໃນການທົດລອງຂີປະນາວຸດປ້ອງກັນທາງອາກາດ
ມື້ນີ້ 28 ພຶດສະພາ 2017 ສຳນັກຂ່າວ Choson TV 조선 ຂອງໂດຍອາງສື່ທາງການຂອງເກົາຫຼີເໜືອ KCNA ເຜີຍແຜນຄລິບວິດີໂດຍລະບຸວ່າເກົາຫຼີເໜືອໄດ້ມີການທົດລອງລະບົບຍິງຂີປະນາວຸດປ້ອງກັນທາງອາກາດ ເຊິ່ງດຳເນີນການທົດລອງໂດຍມະຫາວິທະຍາໄລວິທະຍາສາດປ້ອງກັນປະເທດ (ANDS) ໂດຍການເຂົ້າຮ່ວມເປັນປະທານຂອງຜູ້ນໍາເກົາຫຼີ ທ່ານ ຄິມ ຈອງອຶນ ພ້ອມກັບບັນຊາການ ການທົດລອງຍິງຂີປະນາວຸດຄັ້ງນີ້ດ້ວຍຕົນເອງ.
ແຕ່ເຖິງຢ່າງໃດກໍຕາມ ການທົດລອງລະບົບຂີປະນາວຸດປ້ອງກັນທາງອາກາດກໍຍັງມີຂໍສົງໄສ ຈາກບັນດານັກວິເຄາະດ້ານການເມືອງ ແລະ ສໍານັກຂ່າວຕ່າງປະເທດຫຼາຍສໍານັກເຖິງວັນ ແລະ ເວລາ ໃນການທົດລອງຄັ້ງນີ້ທີ່ບໍ່ໄດ້ຖືກລະບຸໃນຄລີບທີ່ຖືກເຜີຍແຜ່ອອກມາ.
ທີ່ມາ: Choson TV 조선
© ໂຕະນໍ້າຊາ | tonamcha.com
-----------------


text:
ໃນວັນທີ 25 ຕຸລາ 2021 ຜ່ານມາ ຄະນະໂຄສະນາອົບຮົມແຂວງອຸດົມໄຊ ໄດ້ລົງເຄື່ອນໄຫວ ຊຸກຍູ້ວຽກງານວິຊາສະເພາະ ຢູ່ຄະນະໂຄສະນາອົບຮົມເມືອງປາກແບງ ທີ່ຫ້ອງປະຊຸມຫ້ອງວ່າການເມືອງ ຢ່າງເປັນທາງການ.ໂດຍການເປັນປະທານຂອງ ສະຫາຍ ນາງ ອໍາພອນ ແສງດາລາ ກໍາມະການພັກເມືອງ ຫົວຫນ້າຄະນະໂຄສະນາອົບຮົມເມືອງ, ເປັນກຽດເຂົ້າຮ່ວມຂອງສະຫາຍ ສາຍດໍາ ໃຈຫຼ້າ ຮອງຫົວຫນ້າຄະນະໂຄສະນາອົບຮົມແຂວງ ພ້ອມດ້ວຍທີມງານ, ມີບັນດາຄະນະໂຄສະນາອົບຮົມເມືອງ ແລະ ພະນັກງານຫຼັກແຫຼ່ງພາຍໃນຄະນະໂຄສະນາອົບຮົມເມືອງເຂົ້າຮ່ວມທັງໝົດ 5 ສະຫາຍ, ຍິງ 2 ສະຫາຍ.
ໃນກອງປະຊຸມດັ່ງກ່າວ ສະຫາຍ ນາງ ອໍາພອນ ແສງດາລາ ກໍາມະການພັກເມືອງ ຫົວຫນ້າຄະນະໂຄສະນາອົບຮົມເມືອງ ກໍ່ໄດ້ລາຍງານສະພາບການເຄື່ອນໄຫວໃນການຈັດຕັ້ງປະຕິບັດວຽກງານໂຄສະນາອົບຮົມຂອງເມືອງ ປະຈໍາປີ 2021. ຜ່ານການຈັດຕັ້ງປະຕິບັດວຽກງານວິຊາສະເພາະໃນໄລຍະຜ່ານມາເຊິ່ງສາມາດຕີລາຄາດ້ານດີຜົນງານໄດ້ດັ່ງນີ້: ວຽກງານໂຄສະນາ ແມ່ນການຈັດຕັ້ງປາຖະກະຖາມູນເຊື້ອວັນສຳຄັນຂອງຊາດ-ຂອງພັກ, ເຄື່ອນໄຫວໂຄສະນາແນວທາງຂອງພັກ, ນິຕິກໍາຕ່າງໆຂອງລັດ ລົງສູ່ຮາກຖານບ້ານ; ວຽກງານອົບຮົມ ແມ່ນຈັດຕັ້ງຜັນຂະຫຍາຍມະຕິກອງປະຊຸມໃຫຍ່ ຄັ້ງທີ XI ຂອງພັກ, ມະຕິກອງປະຊຸມໃຫຍ່ ຄັ້ງທີ IX ຂອງອົງຄະນະພັກແຂວງ, ມະຕິກອງປະຊຸມໃຫຍ່ ຄັ້ງທີ XIII ຂອງອົງຄະນະພັກເມືອງ, ອົບຮົມມະຫາຊົນຜູ້ທີ່ຈະຂະຫຍາຍເຂົ້າເປັນສະມາຊິກພັກ; ເຄື່ອນໄຫວຕິດຕາມເກັບສະພາບແນວຄິດ-ຫາງສຽງສັງຄົມ ເພື່ອສະຫຼຸບລາຍງານໃຫ້ຂັ້ນເທິງໃຫ້ທັນການ. ໃນກອງປະຊຸມຍັງໄດ້ມີຄໍາຄິດຄໍາເຫັນແລກປ່ຽນ ແລະຖອດຖອນບົດຮຽນ ແລະລົງເລິກແຕ່ລະໜ້າວຽກ ຕາມການເຈາະຈີ້ມ ບາງບັນຫາທີ່ຍັງຄົງຄ້າງ ,ຂໍ້ສະດວກ,ຂໍ້ຫຍຸ້ງຍາກ,ໃນການຈັດຕັ້ງປະຕິບັດວຽກງານ ໃນໄລຍະຜ່ານມາ ນອກຈາກນັ້ນທິມງານແຂວງ ຍັງໄດ້ແນະນໍາແລະໃຫ້ຄວາມຮູ້ເພີ່ມເຕີມ ກ່ຽວກັບການນໍາໃຊ້ລະບົບ ITC ໃນການຈັດສົ່ງເອກະສານທາງການ(ທີ່ທາງເຕັກໂນໂລຊີ ແລະ ສື່ສານ ອະນຸຍາດໃຫ້) ເພື່ອຄວາມສະດວກ ແລະເປັນເອກະພາບໃນການຈັດຕັ້ງປະຕິບັດວຽກງານໂຄສະນາຂອງແຂວງ-ຂອງເມືອງ ໃນຕໍ່ຫນ້າ ໃຫ້ໄດ້ຮັບໝາກຜົນດີຂື້ນກ່ວາເກົ່າ.
ໂອກາດດັ່ງກ່າວສະຫາຍ ສາຍດໍາ ໃຈຫຼ້າ ຮອງຫົວຫນ້າຄະນະໂຄສະນາອົບຮົມແຂວງ ໄດ້ມີຄໍາເຫັນຕໍ່ຄະນະໂຄສະນາອົບຮົມເມືອງ ເຊິ່ງກ່ອນອື່ນແມ່ນທ່ານໄດ້ຍ້ອງຍໍຊົມເຊີຍບັນດາຜົນງານທີ່ເມືອງຍາດມາໄດ້ໃນໄລຍະຜ່ານມາ ແລະຮຽກຮ້ອງມາຍັງ ສະມາຊິກພັກ-ພະນັກງານ ຄະນະໂຄສະນາອົບຮົມເມືອງ ໃຫ້ສືບຕໍ່ຜັນຂະຫຍາຍ ມະຕິ, ຄໍາສັ່ງ, ແນວທາງແຜນນະໂຍບາຍຂອງພັກ, ລະບຽບກົດຫມາຍຂອງລັດ ແລະວຽກງານວິຊາສະເພາະກໍຄືທິດທາງແຜນການປະຈໍາປີ 2022 ໃຫ້ເລິກເຊິ່ງ ເປັນຕົ້ນແມ່ນການເປັນເສນາທິການໃຫ້ຄະນະປະຈໍາພັກເມືອງ, ເອົາໃຈໃສ່ ສຶກສາອົບຮົມວຽກງານການເມືອງ-ແນວຄິດໃຫ້ພະນັກງານ-ສະມາຊິກພັກ, ຊັ້ນຄົນໃນສັງຄົມ ຕະຫຼອດຮອດພໍ່ແມ່ປະຊາຊົນ ພາຍໃນເມືອງປາກແບງຢ່າງທົ່ວເຖິງ.
ຫນ່ວຍກູ້ໄພ: 1624
ມີ 8 ຂາສັນຈອນ ແລະ ບໍ່ມີສະມາຊິກອອນໄລນ໌ ອອນໄລນ໌


text:
ອົງການສະຫະປະຊາຊາດເພື່ອການພັດທະນາ ໜູນຊ່ວຍ ຫວຽດນາມ ຮັບມືກັບການປ່ຽນແປງຂອງດິນຟ້າອາກາດ
ບັນດາເຂດປ່າຊາຍເລນໄດ້ສ້າງເປັນເຂດແຜ່ນກັນຊົນສຳຄັນລະຫວ່າງທະເລກັບປະຊາຊົນທີ່ດຳລົງຊີວິດຢູ່ເຂດແຄມທະເລ. ໃນຫຼາຍປີມານີ້, ອົງການສະຫະປະຊາຊາດເພື່ອການພັດທະນາ (UNDP) ໄດ້ສົມທົບກັບລັດຖະບານຫວຽດນາມ ແລະ ກອງທຶນອາກາດຂຽວ (GCF) ໜູນຊ່ວຍການປູກທີ່ປ່າຊາຍເລນໃໝ່ປະມານ 4.000 ເຮັກຕາ ຢູ່ບັນດາເຂດແຄມທະເລທີ່ຖືກກະທົບໄດ້ງ່າຍຈາກການປ່ຽນແປງຂອງດິນຟ້າອາກາດ ຢູ່ 5 ແຂວງຄື: ກວາງງ້າຍ, ແທັງຮ໊ວາ, ກວາງນາມ, ກ່າເມົາ ແລະ ນາມດິ້ງ.
ຢູ່ທ້ອງຖິ່ນໃກ້ຄຽງແມ່ນແຂວງ ກວາງງ້າຍ, UNDP ໄດ້ພ້ອມກັບລັດຖະບານຫວຽດນາມ ແລະ ກອງທຶນອາກາດຂຽວ ພວມຜັນຂະຫຍາຍໂຄງການປ່າຊາຍເລນ ໜູນຊ່ວຍການຫາເງິນລ້ຽງຊີບໃຫ້ແກ່ປະຊາຊົນຢູ່ເຂດ ເບົ່າກ໊າກ໊າຍ, ບ້ານ ທ້ວນເຟື໊ອກ, ຕາແສງ ບິ່ງທ້ວນ, ເມືອງ ບິ່ງເຊີນ. ໂຄງການປ່າຊາຍເລນດັ່ງກ່າວໄດ້ຮັບການປະຕິບັດນັບແຕ່ປີ 2014 ຈົນມາຮອດປະຈຸບັນ, ດ້ວຍເນື້ອທີ່ປູກປ່າທັງໝົດແມ່ນ 80 ເຮັກຕາ. ປະຈຸບັນ, ໂຄງການໄດ້ໜູນຊ່ວຍວຽກເຮັດງານທຳ, ຮັບປະກັນການຫາເງິນລ້ຽງຊີບໃຫ້ປະມານ 50 ຄອບຄົວຢູ່ອ້ອມຂ້າງໂຄງການ.
ປ່າຊາຍເລນໂດຍອົງການ UNDP, ລັດຖະບານ ແລະ ກອງທຶນ GCF ປະຕິບັດ ພວມຊີ້ໃຫ້ເຫັນໝາກຜົນໃນເບື້ອງຕົ້ນ, ບໍ່ພຽງແຕ່ໃນຍຸດທະສາດໄລຍະຍາວໃນການຕ້ານການປ່ຽນແປງຂອງດິນຟ້າອາກາດ, ປົກປັກຮັກສາເຂດຊຸມຊົນທີ່ມີຄວາມສ່ຽງສູງຢູ່ເຂດແຄມທະເລຫວຽດນາມ ເທົ່ານັ້ນ, ຫາກຍັງໃນຊີວິດປະຈຳວັນ, ເມື່ອໄດ້ຊ່ວຍປະຊາຊົນປົວແປງຊີວິດການເປັນຢູ່, ຮັບປະກັນຄວາມປອດໄພ ແລະ ພັດທະນາແບບຍືນຍົງອີກດ້ວຍ.
ພາຍຸ Molave, ອຳນາດການປົກຄອງແລະປະຊາຊົນຕາແສງບີ່ງທ້ວນເມືອງບີ່ງເຊີນແຂວງກວ໋າງຫງາຍພວມມານະພະຍາຍາມແກ້ໄຂບັນດາຜົນເສຍຫາຍແລະສ້າງຊີວິດການເປັນຢູ່ໃຫ້ກັບຄືນສູ່ສະພາບເປັນປົກກະຕິ. ຮູບແບບ “ເຮືອນປອດໄພ” ໂດຍໂຄງການ “ເພີ່ມທະວີຄວາມສາມາດຕ້ານແລະຮັບມືກັບການກະທົບຈາກການປ່ຽນແປງຂອງດິນຟ້າອາກາດໃຫ້ແກ່ບັນດາວົງຄະນະຍາດທີ່ມີຄວາມສ່ຽງຢູ່ແຄມທະເລຫວຽດນາມໂດຍ ກອງທຶນດິນຟ້າອາກາດສີຂຽວຂອງສະຫະປະຊາຊາດ (Green Climate Fund ຫຼື GCF), ລັດຖະບານຫວຽດນາມແລະໂຄງການພັດທະນາຂອງສະຫະປະຊາຊາດ(UNDP) ໄດ້ຫນູນຊ່ວຍແລະເສີມຂະຫຍາຍປະສິດທິຜົນ, ຊ່ວຍໃຫ້ປະຊາຊົນຢູ່ເຂດນີ້ມີຄວາມປອດໄພໃນບັ້ນເກີດພາຍຸຮ້າຍແຮງທີ່ສຸດໃນຮອບເວລາ 10 ປີຜ່ານມາ.
ເມື່ອບໍ່ດົນມານີ້, ຜູ້ຕາງໜ້າອົງການພັດທະນາ ສປຊ (UNDP) ໄດ້ມີການເຮັດວຽກກັບ ຄະນະກຳມະການປະຊາຊົນ ແຂວງ ດັກລັກ ກ່ຽວກັບໂຄງການເພີ່ມທະວີຄວາມສາມາດໃນການຮັບມືຂອງການຜະລິດກະສິກຳໃນຂອບຂະໜາດຄອບຄົວຊາວກະສິກອນ ຕໍ່ໜ້າສະພາບການຂາດຄວາມໝັ້ນຄົງແຫຼ່ງນ້ຳ ຍ້ອນການປ່ຽນແປງຂອງດິນຟ້າອາກາດຢູ່ເຂດໄຕງວຽນ ແລະ ເຂດແຄມທະເລທາງທິດໃຕ້ພາກກາງ ຫວຽດນາມ.
ໄຊພອນ


text:
ທ່ານຮອງນາຍົກເນັ້ນໃຫ້ທະນາຄານກາງ (ທຫລ) ເອົາໃຈໃສ່ຄຸ້ມຄອງຮັກສາສະຖຽນລະພາບເງິນຕາແຫ່ງຊາດໃຫ້ຢູ່ໃນຂອດການກຳນົດຂອງສະພາຮັບຮອງ ແລະ ບັນຫາອັດຕາເງິນເຟີ້ ບໍ່ໃຫ້ເກີນການເຕີບໂຕຂອງເສດຖະກິດ.
ທ່ານ ສອນໄຊ ສີພັນດອນ ຮອງນາຍົກລັດຖະມົນຕີ ທັງເປັນ ລັດຖະມົນຕີກະຊວງແຜນການ ແລະ ການລົງທຶນ ໄດ້ກ່າວໃນກອງປະຊຸມສະຫຼຸບຫຍໍ້ກ່ຽວກັບການເຄື່ອນໄຫວວຽກງານຂອງອົງຄະນະພັກທະນາຄານແຫ່ງ ສປປ ລາວ (ທຫລ) ໄລຍະຜ່ານມາ, ເຊິ່ງຈັດຂຶ້ນໃນວັນທີ 14 ກໍລະກົດ ທີ່ສະໂມສອນສະຖາບັນການທະນາຄານແຫ່ງ ສປປ ລາວ, ໂດຍມີທ່ານ ສອນໄຊ ສິດພະໄຊ ຜູ້ວ່າການທະນາຄານແຫ່ງ ສປປ ລາວ, ມີບັນດາຄະນະປະຈຳພັກ, ຄະນະພັກ ແລະ ຜູ້ຕາງໜ້າສະມາຊິກພັກຈາກຮາກຖານ-ໜ່ວຍພັກທີ່ຂຶ້ນກັບອົງຄະນະພັກ ທຫລ ເຂົ້າຮ່ວມ.
ທ່ານ ສອນໄຊ ສີພັນດອນ ໄດ້ກ່າວບາງຕອນວ່າ: ຫທລ ຕ້ອງໄດ້ສືບຕໍ່ເອົາໃຈໃສ່ຈັດຕັ້ງເຜີຍແຜ່ ແລະ ຜັນຂະຫຍາຍມະຕິກອງປະຊຸມໃຫຍ່ຄັ້ງທີ XI ຂອງພັກ, ມະຕິກອງປະຊຸມໃຫຍ່ ຄັ້ງທີ IX ຂອງອົງຄະນະພັກ ຫທລ ໃຫ້ເປັນແຜນການ ແລະ ໂຄງການລະອຽດ ເພື່ອເປັນທິດທາງໃຫ້ແກ່ການຈັດຕັ້ງປະຕິບັດວຽກງານຕົວຈິງໃຫ້ສຳເລັດຜົນ ໂດຍສະເພາະແມ່ນການປະຕິບັດບົດບາດຄຸ້ມຄອງມະຫາພາກກໍຄືການຮັກສາສະຖຽນລະພາບເງິນຕາແຫ່ງຊາດ ໂດຍໃຫ້ຢູ່ຂອດການກຳນົດຂອງສະພາຮັບຮອງ ແລະ ບັນຫາອັດຕາເງິນເຟີ້ ບໍ່ໃຫ້ເກີນການເຕີບໂຕຂອງເສດຖະກິດ ທັງຮຽກຮ້ອງໃຫ້ພະນັກງານ-ລັດຖະກອນທົ່ວຂະແໜງການ ຫທລ ມີຄວາມບຸກບືນພະຍາຍາມ ສ້າງກໍາລັງແຮງຂອງຕົນ ໂດຍມີການວາງແຜນພັດທະນາບຸກຄະລາກອນຂອງຕົນໃຫ້ມີຄວາມຮູ້ຄວາມສາມາດ ແນໃສ່ຮັບໃຊ້ປະຕິບັດວຽກງານ ຫທລ ຢ່າງມີປະສິດທິຜົນ.
ໃນກອງປະຊຸມຍັງໄດ້ມີການລາຍງານກ່ຽວກັບການພັດທະນາເສດຖະກິດ, ເຖິງຈະປະເຊີນກັບຄວາມຫຍຸ້ງຍາກອັນໜັກໜ່ວງດ້ານການເງິນ-ເງິນຕາ ແລະ ບັນຫາໜີ້ສິນທີ່ສະສົມມາຍາວນານບວກກັບຜົນກະທົບໜັກໜ່ວງຈາກການລະບາດຂອງພະຍາດໂຄວິດ-19, ແຕ່ສາມາດຢັບຢັ້ງການເກີດວິກິດການຮ້າຍແຮງດ້ານເສດຖະກິດ, ທັງສາມາດຮັກສາການເຕີບໂຕໂດຍສະເລ່ຍ 5,8%, ລາຍຮັບສະເລ່ຍຕໍ່ຫົວຄົນບັນລຸ 2.664 ໂດລາ ທຽບໃສ່ປີ 2015 ເພີ່ມຂຶ້ນ 694 ໂດລາ.
ຂໍ້ມູນຈາກ: ໜັງສືພິມເສດຖະກິດ-ການຄ້າ


text:
ໃນພິທີມອບຮັບດັ່ງກ່າວ, ສະມາຄົມມິດຕະພາບຫວຽດນາມ - ຝລັ່ງ ນະຄອນໂຮ່ຈິມິນ ໄດ້ມອບຂອງຂວັນໃຫ້ປະຊາຊົນຝຣັ່ງ ຜ່ານສະຖານກົງສຸນຝຣັ່ງປະຈຳນະຄອນໂຮ່ຈີມິນ ເຊິ່ງເປັນ ຜ້າບັງປາກຈຳນວນ 23.000 ແຜ່ນ, ແລະ ນໍ້າຢາຂ້າເຊື້ອ 100 ລິດ, ດ້ວຍການຂົນຂວາຍຂອງ ສະມາຄົມມິດຕະພາບຫວຽດນາມ - ຝລັ່ງ ນະຄອນໂຮ່ຈິມິນ, ໃນນັ້ນມີການປະກອບສ່ວນ ຂອງສາຂາສະມາຄົມມິດຕະພາບຫວຽດນາມ - ຝຣັ່ງ ມະຫາວິທະຍາໄລແພດສາດ ຟ້າມຫງ້ອກແຖ້ກ, ແລະ ສາຂາສະມາຄົມມິດຕະພາບຫວຽດນາມ - ຝຣັ່ງ ໂຮງໝໍເດັກນ້ອຍແຫ່ງທີ 2, ສະມາຄົມການແພດ ນະຄອນໂຮ່ຈິມິນ ແລະ ບັນດາຄົນໃຈສັດທາ.
ທ່ານ Vincent Floreani - ກົງສຸນໃຫຍ່ຝຣັ່ງປະຈຳ ນະຄອນໂຮ່ຈີມິນ ໄດ້ສະແດງຄວາມຂອບອົກຂອບໃຈຢ່າງເລິກເຊິ່ງ ຕໍ່ການຊ່ວຍເຫຼືອຂອງປະຊາຊົນຫວຽດນາມ, ການຊ່ວຍເຫຼືອໃນຄັ້ງນີ້ຈະປະກອບສ່ວນຮັດແໜ້ນສາຍພົວພັນມິດຕະພາບ, ຄວາມສາມັກຄີໃນການຮ່ວມມືລະຫວ່າງຫວຽດນາມ ແລະ ປະຊາຊົນຝລັ່ງ, ແມ່ນກຳລັງໜູນທີ່ຈະຊ່ວຍເຫຼືອປະຊາຊົນຝຣັ່ງ ໃນການຕ້ານໂລກລະບາດ Covid-19.
ກ່າວຄຳເຫັນທີ່ພິທີ, ທ່ານ ເວືອງດຶກຫ່ວາງກ່ວນ, ປະທານສະຫະພັນບັນດາອົງການມິດຕະພາບນະຄອນໂຮ່ຈິມິນ ໃຫ້ຮູ້ວ່າ: ພະຍາດປອດອັກເສບ Covid-19 ໄດ້ສົ່ງຜົນສະທ້ອນຢ່າງແຮງ ເຖິງສະພາບເສດຖະກິດ - ສັງຄົມ, ກໍ່ຄືການດຳລົງຊີວິດຂອງປະຊາຊົນນະຄອນໂຮ່ຈິມິນໂດຍທົ່ວໄປ ແລະ ຊຸມຊົນເພື່ອນມິດສາກົນລວມທັງປະຊາຊົນຝຣັ່ງ ໂດຍສະເພາະ. ສະນັ້ນ, ລັດຖະບານຫວຽດນາມ, ປະຊາຊົນຫວຽດນາມ ສືບຕໍ່ຢືນຢັນບົດບາດຂອງເພື່ອນຮ່ວມເດີນທາງ, ພ້ອມແລ້ວທີ່ຈະຮ່ວມແຮງຮ່ວມໃຈ ແລະ ສະໜັບສະໜູນເພື່ອນມິດສາກົນ ເພື່ອຜ່ານຜ່າຄວາມຫຍຸ້ງຍາກ ແລະ ສິ່ງທ້າທາຍທີ່ເກີດຈາກພະຍາດ Covid-19.
ທ່ານ ເວືອງດຶກຫ່ວາງກ່ວນ ກ່າວວ່າ, ໃນໄລຍະຈະມາເຖິງ, ຈະສືບຕໍ່ມີແຫຼ່ງກຳລັງເປັນເຄື່ອງມື ແລະ ອຸປະກອນການແພດຫລາຍຢ່າງ, ທີ່ຮັບຮອງເອົາໂດຍສະຖານກົງສຸນຝຣັ່ງປະຈຳນະຄອນໂຮ່ຈີມິນ ເພື່ອ ໄດ້ສົ່ງໄປອົງການທີ່ຕົວແທນການທູດ ຢູ່ນະຄອນ ແລະ ຊຸມຊົນປະຊາຊົນສາກົນພວມດຳລົງຊີວິດ, ເຮັດວຽກ, ຮໍ່າຮຽນຢູ່ນະຄອນ ດ້ວຍຄວາມຫວັງທີ່ຈະຮ່ວມແຮງຮ່ວມໃຈກັບປະຊາຊົນສາກົນເພື່ອຕໍ່ສູ້ກັບພະຍາດ Covid-19 ນີ້.
ຄຳຮຸ່ງ


text:
ທ່ານ ວິໄລ ຫຼ້າຄຳຟອງ ລັດຖະມົນຕີ ກະຊວງປ້ອງກັນຄວາມສະຫງົບ ອອກຂໍ້ຕົກລົງ ວາດ້ວຍການປະຕິບັດວິໄນ ຕໍ່ນາຍຕໍາຫຼວດ ປກສ ແຂວງສະຫວັນນະເຂດ.
ຄົນທີ 1: ຮອ ພູໃສ ສີສະຫວັນ (ຕື້) ອາຍຸ34 ປີ ຫນ້າທີຮັບຜິດຊອບ ວິຊາການ ສັງກັດຢູ່ຫ້ອງການຂື້ນກັບ ກອງບັນຊາການ ປກສ ແຂວງສະຫວັນນະເຂດ ປະຈຸບັນຢູ່ບ້ານລາດຊະວົງໄຊ , ນະຄອນໄກສອນພົນວິຫານ , ແຂວງສະຫວັນນະເຂດ.
ຄົນທີ 2 : ຮທ ສອນອາໄລ ໂພທິລາດ ອາຍຸ 33 ປີ ຫນ້າທີ່ຮັບຜິດຊອບ ວິຊາການ ສັງກັນຢູ່ ກອງບັນຊາການ ປກສ ເມືອງສອງຄອນ ຂື້ນກັບ ກອງບັນຊາການ ປກສ ແຂວງສະຫວັນນະເຂດ.
ບ້ານຢູ່ປະຈຸບັນ ບ້ານໂນນສະຫວ່າງ ເມືອງສອນຄອນ ແຂວງສະຫວັນນະເຂດ ທີ່ເປັນຂ່າວດັງທີ່ຜ່ານມາ ເປັນທີສົນໃຈຂອງປະຊາຊົນຈຳນວນຫຼາຍ ເພື່ອເປັນການ ປະຕິບັດລະບຽບວິໃນຂັ້ນສູງ ຕໍ່ຜູ້ກ່ຽວ ແມ່ນທາງ ປກສ ແຂວງສະຫວັນນະເຂດ ໄດ້ໃຫ້ ຮອ ພູໃສ ສີສະຫວັນ (ຕື້) ແລະ ຮທ ສອນອາໄລ ໂພທິລາດ ອາຍຸ 33 ປີໄດ້ພົ້ນອອກຈາກກຳລັງ (ຢຸດການປະຕິບັດໜ້າທີ) ໂດຍຈະບໍ່ໄດ້ຮັບນະໂຍບາຍໃດໆ.
ຄົນນີ້ບໍ່ແມ່ນ ຮທ ສອນອາໄລ ໂພທິລາດ.
ທີ່ມາສືລາວ.
ຫລາຍຄົນເຂົາໃຈຜິດ ຮທ ສອນອາໄລ ໂພທິລາດ ທີ່ຖືກປະຕິບັດວິໄນຢຸດການປະຕິບັດໜ້າທີຕຳຫຼວດແມ່ນຄົນນີ້.


text:
ກອງປະຊຸມສະຫຼຸບຂະບວນການແຂ່ງຂັນຮັກຊາດ ແລະ ພັດທະນາ ໄດ້ປິດລົງຢ່າງເປັນທາງການ ໃນວັນທີ 16 ກັນຍາ ນີ້ ທີ່ຫໍປະຊຸມແຫ່ງຊາດ ນະຄອນຫຼວງວຽງຈັນ ໂດຍການເປັນປະທານ ຂອງ ທ່ານ ທອງລຸນ ສີສຸລິດ ເລຂາທິການໃຫຍ່ ຄະນະບໍລິຫານງານສູນກາງພັກປະຊາຊົນປະຕິວັດລາວ ປະທານປະເທດແຫ່ງ ສປປ ລາວ, ມີທ່ານ ພັນຄຳ ວິພາວັນ ກຳມະການກົມການເມືອງສູນກາງພັກ ນາຍົກລັດຖະມົນຕີ ປະທານຄະນະຊີ້ນຳລະດັບຊາດ ກ່ຽວກັບການແຂ່ງຂັນ-ຍ້ອງຍໍ ຮັກຊາດ ແລະ ພັດທະນາ, ມີບັນດາທ່ານການນຳພັກ-ລັດຂັ້ນສູງ, ບັນດາລັດຖະມົນຕີ, ຫົວໜ້າອົງການອ້ອມຂ້າງສູນກາງ, ເຈົ້າແຂວງ, ເຈົ້າຄອງນະຄອນຫຼວງວຽງຈັນ ແລະ ພາກສ່ວນກ່ຽວຂ້ອງເຂົ້າຮ່ວມ.
ທ່ານ ພັນຄຳ ວິພາວັນ ໄດ້ຂຶ້ນລາຍງານຫຍໍ້ ກ່ຽວກັບຜົນຂອງການດໍາເນີນກອງປະຊຸມ ໃນໄລຍະໜຶ່ງວັນເຄິ່ງຜ່ານມາ ໃຫ້ທ່ານປະທານປະເທດໄດ້ຮັບຊາບ. ຈາກນັ້ນ, ໃນກອງປະຊຸມໄດ້ຈັດພິທີຍ້ອງຍໍບຸກຄົນ ແລະ ກົມກອງທີ່ມີຜົນງານດີເດັ່ນປະກອບສ່ວນເຂົ້າໃນຂະບວນການແຂ່ງຂັນຮັກຊາດ ແລະ ພັດທະນາ. ທ່ານ ທອງລຸນ ສີສຸລິດ ໄດ້ໃຫ້ກຽດປະດັບຫຼຽນນາມມະຍົດວິລະຊົນແຮງງານ ໃຫ້ ທ່ານ ເກຍ ອູ໋ສິດທິເດດ ເຈົ້າຂອງໂຮງງານຜະລິດນ້ຳດື່ມ ແລະ ນ້ຳກ້ອນໂລມາຄຳ, ພ້ອມທັງປະດັບຫຼຽນນາມມະຍົດນັກພັດທະນາດີເດັ່ນແຫ່ງຊາດ ໃຫ້ແກ່ ທ່ານ ສາຍສະໝອນ ກວານເມືອງຈັນ ປະທານທີ່ປຶກສາສະຖາບັນການເງິນຈຸລະພາກ ທີ່ຮັບເງິນຝາກສາຍໄຍສຳພັນ ແລະ ທ່ານ ນາງ ສົງບັນດິດ ຍົດໝັ້ນຄົງ ຜູ້ອຳນວຍການ ບໍລິສັດ ທົ່ງລະຫາສິນ. ໃນຂະນະທີ່ ທ່ານ ພັນຄໍາ ວິພາວັນ ໄດ້ໃຫ້ກຽດປະດັບຫຼຽນໄຊແຮງງານ ຊັ້ນ I ໃຫ້ 14 ກົມກອງ ແລະ ປະດັບຫຼຽນໄຊແຮງງານ ຊັ້ນ I ໃຫ້ບຸກຄົນ 17 ທ່ານ.
ທ່ານ ກິແກ້ວ ໄຂຄໍາພິທູນ ຮອງນາຍົກລັດຖະມົນຕີ ໄດ້ຕາງໜ້າຄະນະຊີ້ນໍາລະດັບຊາດກ່ຽວກັບການແຂ່ງຂັນ-ຍ້ອງຍໍ ຮັກຊາດ ແລະ ພັດທະນາ ຂຶ້ນສະເໜີເນື້ອໃນການແຂ່ງຂັນ ຮັກຊາດ ແລະ ພັດທະນາ ໃນທົ່ວປະເທດ ແຕ່ນີ້ຫາປີ 2025 ວ່າ: ເພື່ອສືບຕໍ່ຈັດຕັ້ງຜັນຂະຫຍາຍ ມະຕິກອງປະຊຸມໃຫຍ່ຄັ້ງທີ XI ຂອງພັກ ແລະ ແຜນພັດທະນາເສດຖະກິດ-ສັງຄົມແຫ່ງ ຊາດ 5 ປີ ຄັ້ງທີ IX ແນໃສ່ນໍາພາປະເທດຊາດຫຼຸດພົ້ນອອກຈາກສະຖານະພາບດ້ອຍພັດທະນາ ໃນປີ 2026 ດ້ວຍການປຸກລະດົມມະຫາຊົນ ຍູ້ແຮງຂະບວນການແຂ່ງຂັນຮັກຊາດ ແລະ ພັດທະນາ ຢູ່ທຸກຂົງເຂດວຽກງານຢ່າງຕັ້ງໜ້າ ປຸກລະດົມພົນລະເມືອງລາວທຸກຄົນ ທຸກການຈັດຕັ້ງຂອງພັກ, ຂອງລັດ, ອົງການຈັດຕັ້ງມະຫາຊົນ ແລະ ທຸກພາກສ່ວນເສດຖະກິດ ທັງພາກລັດ ແລະ ເອກະຊົນ ເຂົ້າຮວມຢ່າງແຂງແຮງ ແລະ ກວ້າງຂວາງ ເພື່ອແຂ່ງຂັນກັນສ້າງຂະບວນການ ກໍ່ສ້າງຮາກຖານການເມືອງ, ການພັດທະນາຊົນນະບົດຮອບດ້ານແກ້ໄຂຄວາມທຸກຍາກ ແລະ ການສ້າງແຂວງເປັນຫົວໜ່ວຍຍຸດທະສາດ, ສ້າງເມືອງເປັນຫົວໜ່ວຍເຂັ້ມແຂງຮອບດ້ານ ແລະ ສ້າງບ້ານເປັນຫົວໜ່ວຍພັດທະນາ ສ້າງເງື່ອນໄຂນໍາພາປະເທດຊາດ ພົ້ນຈາກສະຖານະພາບປະເທດດ້ອຍພັດທະນາ ໃນປີ 2026 ໃຫ້ເປັນຂະບວນການຟົດຟື້ນ ຕໍ່ເນື່ອງ ຮັບປະກັນສູ້ຊົນປະຕິບັດ ສອງໜ້າທີ່ຍຸດທະສາດ: ປົກປັກຮັກສາ ແລະ ພັດທະນາປະເທດຊາດ, ແຜນພັດທະນາເສດຖະກິດ-ສັງຄົມແຫ່ງຊາດ ຕິດພັນກັບ ຄໍາຂວັນທີ່ວ່າ: “ຮັກຊາດ ແລະ ພັດທະນາ ບົນຈິດໃຈສືບຕໍ່ບູລະນະລະບອບປະຊາທິປະໄຕ ປະຊາຊົນ ໃຫ້ສົມບູນຍິ່ງຂຶ້ນ, ສ້າງການຫັນປ່ຽນຢ່າງແຂງແຮງ, ເລິກເຊິ່ງ ແລະ ຮອບດ້ານ ເພື່ອກ້າວສູ່ຈຸດໝາຍສັງຄົມນິຍົມ”


text:
ໃນວັນທີ 17-18 ມິນາ 2022 ຜ່ານມານີ້ທ່ານ ລາວປາວຊົງ ນະວົງໄຊ ກໍາມະການສູນກາງພັກ, ຮອງຫົວໜ້າຄະນະໂຄສະນາອົບຮົມສູນກາງພັກພ້ອມຄະນະໄດ້ເຄື່ອນໄຫວຢ້ຽມຢາມ, ພົບປະໂອ້ລົມ ແລະ ເຮັດວຽກຢູ່ແຂວງຊຽງຂວາງ ໂດຍໃຫ້ກຽດຕ້ອນຮັບຂອງທ່ານ ໜໍບີ ຫາຕົງປາວ ຮອງເລຂາພັກແຂວງ, ຜູ້ຊີ້ນໍາວຽກງານການເມືອງ-ແນວຄິດຂັ້ນແຂວງ ແລະ ທ່ານ ນາງ ພວງພະຈັນ ມູນທະວົງ, ກໍາມະການພັກແຂວງ, ຫົວໜ້າຄະນະໂຄສະນາອົບຮົມແຂວງພ້ອມດ້ວຍຄະນະພັກ, ຄະນະໂຄສະນາອົບຮົມແຂວງ ແລະ ສະມາຊິກພັກ, ພະນັກງານ-ຖະກອນດ້ວຍບັນຍາກາດອັນອົບອຸ່ນ.
ໃນໂອກາດດັ່ງກ່າວ ທ່ານ ນາງ ພວງພະຈັນ ມູນທະວົງກໍ່ໄດ້ລາຍງານສະພາບການຈັດຕັ້ງປະຕິບັດໜ້າທີ່ວຽກງານວິຊາສະເພາະໃນໄລຍະຜ່ານມາ, ຄະນະໂຄສະນາອົບຮົມແຂວງໃນນາມເປັນເສນາທິການໃຫ້ແກ່ຄະນະປະຈໍາພັກແຂວງ ໃນການເຮັດວຽກງານສຶກສາອົບຮົມການເມືອງ-ແນວຄິດທົ່ວແຂວງ, ໄດ້ຊີ້ນໍາ-ນໍາພາຈັດຕັ້ງເຊື່ອມຊຶມ ແລະ ຜັນຂະຫຍາຍມະຕິ, ຄໍາສັ່ງ, ຄໍາແນະນໍາຂອງພັກເຂົ້າສູ້ວຽກງານຕົວຈິງໂດຍຕິດພັນກັບການຜັນຂະຫຍາຍເນື້ອໃນມະຕິກອງປະຊຸມໃຫຍ່ຄັ້ງຂອງອົງຄະນະພັກແຕ່ລະຂັ້ນ, ມະຕິກອງປະຊຸມຄົບຄະນະບໍລິຫານງານສູນກາງພັກທີ່ໄດ້ວາງອອກໃນແຕ່ລະໄລຍະຢ່າງເປັນຂະບວນຟົດຟື້ນ; ເພື່ອຍົກສູງຄຸນນະພາບຂອງວຽກງານການເມືອງ-ແນວຄິດ ແລະ ການເພີ່ມທະວີການນໍາພາຂອງພັກຕໍ່ວຽກງານວັດທະນະທໍາໃນໄລຍະໃໝ່; ນອກຈາກນັ້ນຄະນະພັກແຕ່ລະຂັ້ນໄດ້ພ້ອມກັນເອົາໃຈ ໃສ່ຊີ້ນໍາ - ນໍາພາຈັດຕັ້ງຜັນຂະຫຍາຍເຂົ້າສູ້ວຽກງານຕົວຈິງໂດຍຫັນເອົາມະຕິ, ຄໍາສັ່ງ, ຄໍາແນະນໍາ ຂອງຄະນະພັກແຕ່ລະຂັ້ນມາເປັນແຜນການ, ໂຄງການເຄື່ອນໄຫວລະອຽດຕິດພັນກັບພາລະບົດບາດ, ສິດ ແລະ ໜ້າທີ່ວຽກງານຂອງຕົນ; ພະນັກງານທີ່ເຮັດວຽກງານໂຄສະນາອົບຮົມນັບທັງແຂວງ ແລະ ເມືອງແມ່ນມີແນວຄິດອຸ່ນອ່ຽນທຸ່ນທ່ຽງ, ເຊື້ອໝັ້ນຕໍ່ການນໍາພາຂອງພັກ, ຂອງລັດ.
ໃນໂອກາດນີ້ທ່ານ ຮອງຫົວໜ້າຄະນະໂຄສະນາອົບຮົມສູນກາງພັກກໍໄດ້ຍ້ອງຍໍຊົມເຊີຍຕໍ່ຜົນງານທີ່ຄະນະໂຄສະນາອົບຮົມແຂວງທີ່ໄດ້ຈັດຕັ້ງປະຕິບັດໜ້າທີ່ວຽກງານໃນໄລຍະຜ່ານມາ ແລະ ທ່ານຍັງໄດ້ເນັ້ນໜັກໃຫ້ການນໍາແຂວງ, ຄະນະໂຄສະນາອົບຮົມແຂວງເອົາໃຈໃສ່ສືບຕໍ່ເຮັດວຽກງານສຶກສາອົບຮົມການເມືອງ-ແນວຄິດໃຫ້ສະມາ ຊິກພັກ, ພະນັກງານ-ລັດຖະກອນ ແລະ ປະຊາຊົນບັນດາເຜົ່າເຂົ້າໃຈຢ່າງເລິກເຊິ່ງຕໍ່ແນວທາງ, ນະໂຍບາຍຂອງພັກ, ສ້າງຄວາມສາມັກຄີເປັນປຶກແຜ່ນ, ແໜ້ນໜາໃນທົ່ວປວງຊົນ, ຍົກສູງການຊີ້ນໍາ - ນໍາພາ, ແກ້ໄຂປະກົດການຫຍໍ້ທໍ້ ແລະ ເປັນແບບຢ່າງທີ່ດີໃຫ້ແກ່ມະຫາຊົນ, ຕ້ອງມີຄວາມເປັນເອກະພາບພາຍໃນພັກ, ຮັກສາຄວາມສາມັກຄີມີການຕິຊົມກໍ່ສ້າງເຊິ່ງກັນ ແລະ ກັນ, ເຮັດວຽກໃຫ້ມີແຜນງານ ແລະ ມອບໝາຍໃຫ້ບຸກຄົນຢ່າງລະອຍດຈະແຈ້ງ; ສ້າງອຳນວຍຄວາມສະດວກອັນທີ່ຈຳເປັນໃຫ້ແກ່ວຽກງານການເມືອ-ແນວຄິດ ໃຫ້ສາມາດດຳເນີນໄປຢ່າງຄ່ອງຕົວເປັນຕົ້ນແມ່ນດ້ານງົບປະມານ, ພາຫະນະ ແລະ ວັດຖຸເຕັກນິກທີ່ທັນສະໃໝໃນນາມເປັນເສນາທິການໃຫ້ແກ່ຄະນະພັກຂັ້ນເທິງຂອງຕົນໃຫ້ສາມາດຕອບສະໜອງໄດ້ກັບຄວາມຮຽກຮ້ອງຕ້ອງການຂອງໜ້າທີ່ການເມືອງໃນໄລຍະໃໝ່ ແລະ ສາມາດໂຄສະນາສຶກສາອົບຮົມຢ່າງສະໝໍ່າສະເໝີຕາມເງື່ອນໄຂ, ສະພາບຄວາມເປັນຈິງ ແລະ ທ່າແຮງເທື່ອລະກ້າວຢ່າງມີປະສິດທິຜົນ, ເຮັດໃຫ້ວຽກງານດັ່ງກ່າວມີບົດບາດສູງເດັ່ນໃນເວລທີຕ່າງໆ ແລະ ເປັນວຽກແຖວໜ້າຂອງອົງການຈັດຂອງພັກ, ຂອງລັດ ແລະ ອົງການຈັດຕັ້ງສັງຄົມ, ໃນນີ້ ທ່ານ ຮອງຫົວໜ້າຄະນະໂຄສະນອົບຮົມສູນກາງພັກຍັງມອບເອກະສານການເຊື່ອມຊຶມ ແລະ ຜັນຂະຫຍາຍກອງປະຊຸມໃຫຍ່ຄັ້ງທີ XI ຂອງພັກ, ອຸປະກອນຮັບໃຊ້ຕ້ານພະຍາດໂຄວິດ-19 ເພື່ອນໍາໃຊ້ເຂົ້າໃນການຈັດຕັ້ງປະຕິບັດໜ້າທີ່ວຽກງານຂອງຕົນ.
ໂດຍ: ກອງສີ ພາສະຫວັດ


text:
ໃນຕອນເຊົ້າວັນທີ 1 ເມສາ 2021 ທີ່ສະໂມສອນໃຫຍ່ຂອງເມືອງລະຄອນເພັງ ຈັດພິທີປະກາດການແຕ່ງຕັ້ງ ຫົວໜ້າໜ່ວຍງານ ແລະ ຮອງໜ່ວຍງານຂອງບັນດາກົມກອງຫ້ອງການອ້ອມຂ້າງເມືອງ ໂດຍການເປັນປະທານຂອງ ທ່ານ ທອງດີ ຈັນທະວົງ ກໍາມະການພັກແຂວງ ເຂລາພັກເມືອງ-ເຈົ້າເມືອງຯລະຄອນເພັງ ມີຄະນະປະຈໍາພັກເມືອງ, ກໍາມະການພັກເມືອງ, ຫົວໜ້າຫ້ອງການ-ຮອງຫົວໜ້າຫ້ອງການ ພ້ອມດ້ວຍພະນັກງານຫຼັກແຫຼ່ງ ແລະ ວິຊາການທີ່ກ່ຽວຂ້ອງ ເຂົ້າຮ່ວມ.
ໃນພິທີ ທ່ານ ສີສຸພັນ ມະຫາວົງ ຄະນະປະຈໍາພັກເມືອງ ຫົວໜ້າຄະນະຈັດຕັ້ງເມືອງໄດ້ຜ່ານຂໍ້ຕົກລົງຂອງເຈົ້າເມືອງລະຄອນເພັງ ສະບັບເລກທີ 61-67/ ຈມ.ລພ ລົງວັນທີ 26 ມີນາ 2021 ວ່າດ້ວຍການແຕ່ງຕັ້ງ ພະນັກງານ-ລັດຖະກອນເຂົ້າໃສ່ຕໍາແໜ່ງງານບໍລິຫານ ປະເພດ 6 ແລະ ປະເພດ 7ມີລາຍລະອຽດດັ່ງນີ້: 1.ທ່ານ ໂສພາ ອິນທະປານີ ຫົວໜ້າຈຸງານແມ່ ແລະ ເດັກ ມາເປັນຫົວໜ້າ ໂຮງໝໍນ້ອຍ ບ້ານປາກຕາພານ. 2.ທ່ານ ນາງ ຄໍາໄຜ່ ລາດທະວົງ ວິຊາການໂຮງໝໍນ້ອຍ ບ້ານທ່າ ມາເປັນຫົວໜ້າ ໂຮງໝໍນ້ອຍ ບ້ານທ່າ. 3.ທ່ານ ບຸນປອນ ກົມມະນີວົງ ຫົວໜ້າໜ່ວຍງານບໍລິຫານ ແລະ ແຜນການ ມາເປັນຫົວໜ້າໜ່ວຍງານ ບໍລິຫານ. 4.ທ່ານ ພຸດສະກັນ ຫຼ້າຫຼ່ຽມທະວີໄຊ ຫົວໜ້າໜ່ວຍງານ ຕິດຕາມກວດກາຊັບພະຍາກອນທໍາມະຊາດ ແລະ ສິ່ງແວດລ້ອມ ມາເປັນຫົວໜ້າໜ່ວຍງານ ບໍລິຫານ. 5.ທ່ານ ນາງ ດາລາວັນ ສີວົງທອງ ຮອງຫົວໜ້າໜ່ວຍງານ ທີ່ດິນ ມາເປັນຮອງຫົວໜ້າໜ່ວຍງານ ວິຊາການ. 6.ທ່ານ ບຸນຍະເດດ ສີລາດວງໃຈ ຮອງຫົວໜ້າໜ່ວຍງານ ຕິດຕາມກວດກາຊັບພະຍາກອນທໍາມະຊາດ ແລະ ສິ່ງແວດລ້ອມ ມາເປັນຮອງຫົວໜ້າໜ່ວຍງານ ບໍລິຫານ. 7.ທ່ານ ນາງ ພູລໍາພອນ ພົມມາລາ ວິຊາການຈາກຫ້ອງການສຶກສາທິການ ແລະ ກິລາເມືອງ ມາເປັນຮອງຫົວໜ້າໜ່ວຍງານ ປ້ອງກັນພັກ-ພະນັກງານ. 8.ທ່ານ ໜູກັນ ຖິ່ນນາເມືອງ ອໍານວຍການ ມຕ ນາງລາວ ມາເປັນອໍານວຍການ ມສ ດ່ານນາເລົາ. 9.ທ່ານ ນາງ ສີອໍາພອນ ແກ້ວດາວເຮືອງ ຮອງຫົວໜ້າໜ່ວຍງານ ຈັດຕັ້ງ-ກວດກາ ມາເປັນຫົວໜ້າໜ່ວຍງານ ຈັດຕັ້ງ-ກວດກາ. 10.ທ່ານ ນາງ ທິບເກສອນ ກຸນລະວົງ ຮອງຫົວໜ້າໜ່ວຍງານ ບໍລິຫານ ມາເປັນຫົວໜ້າໜ່ວຍງານ ບໍລິຫານ. 11.ທ່ານ ນາງມະລີນາ ຈຳປາຄໍາ ຮອຫົວໜ້າໜ່ວຍງານ ຄົ້ນຄວ້າ-ສັງລວມ ມາເປັນຫົວໜ້າໜ່ວຍງານ ບໍລິຫານ ພິທີການ-ການເງິນ. 12.ທ່ານ ທິດອໍາພອນ ສີຫາປັນຍາ ຮອງຫົວໜ້າໜ່ວຍງານ ບໍລິຫານ ພິທີການ-ການເງິນ ມາເປັນຫົວໜ້າໜ່ວຍງານ ຈັດຕັ້ງ-ກວດກາ. 13.ທ່ານ ສຸວັນນະລາສີ ທົງອາສາ ວິຊາການ ມາເປັນຮອງໜ່ວຍງານ ຄົ້ນຄວ້າ-ສັງລວມ (ທັງແມ່ນຜູ້ຮັກສາການ). ຕອນທ້າຍກອງປະຊຸມປະທານກໍໄດ້ມີຄໍາເຫັນໂອ້ລົມ, ສະແດງຄວາມຍ້ອງຍໍຊົມເຊີຍຕໍ່ຜູ້ທີ່ໄດ້ຮັບຜົນງານ ແລະ ໃຫ້ກໍາແໜ້ນທີ່ຕັ້ງ, ພາລະບົດບາດ, ໜ້າທີ່, ຂອບເຂດສິດ,ແບບແຜນວິທີເຮັດວຽກ ແລະ ກໍາແໜ້ນແນວທາງນະໂຍບາຍຂອງພັກ, ກົດໝາຍຂອງລັດ ໂດຍສະເພາະກ່ຽວກັບກົດໝາຍຂົງເຂດໜ່ວຍງານຕົນຮັບຜິດຊອບ ເພື່ອຈັດຕັ້ງປະຕິບັດວຽກງານໃຫ້ໄດ້ຮັບໝາກຜົນອັນສຳເລັດຈົບງາມ.
ພາບ- ຂ່າວ : ຈັນດາວອນ ສີນາມົນຕີ ຫ້ອງການ ຖວທ ເມືອງ ລະຄອນເພັງ


text:
ສູນກາງແນວລາວສ້າງຊາດ
Lao Front For National Development
ປະທານ ສນຊ ພົບປະໂອ້ລົມ ອົງການພຸດທະສາສະໜາ
ໃນວັນທີ 24 ສິງຫາ 2022 ນີ້, ທ່ານ ສິນລະວົງ ຄຸດໄພທູນ ກໍາມະການກົມການເມືອງສູນກາງພັກ, ປະທານສູນກາງແນວລາວສ້າງຊາດ ໄດ້ພົບປະກັບຄະນະກໍາມະການບໍລິຫານງານ ສູນກາງອົງການພຸດທະສາສະໜາ ສໍາພັນ ແຫ່ງ ສປປ ລາວ ເຂົ້າຮ່ວມຂອງພຣະອາຈານໃຫຍ່ມະຫາ ບຸນມາ ສິມມາພົມ ປະທານສູນກາງ ອພສ, ພຣະອາຈານໃຫຍ່ ມະຫາ ເຫວດ ມະເສໄນ, ຮອງປະທານສູນກາງ ອພສ , ມີບັນດາທ່ານຮອງປະທານ ສນຊ, ກໍາມະການ ສນຊ, ມີຜູ້ຕາງໜ້າຈາກກະຊວງພາຍໃນ, ກະຊວງປ້ອງກັນຄວາມສະຫງົບ, ພຣະສົງ-ສາມະເນນ ເຂົ້າຮ່ວມທີ່ ຫໍທໍາມະສະພາ.
ໃນໂອກາດນີ້, ໄດ້ຮັບຟັງການລາຍງານຫຍໍ້ກ່ຽວກັບການເຄື່ອນໄຫວວຽກງານຂອງອົງການພຸດທະສາສະໜາສໍາພັນ ແຫ່ງ ສປປ ລາວ ສະໄໝທີ VII ແມ່ນອົງການບໍລິຫານສູງສຸດໃນລະບົບການຈັດຕັ້ງພຣະພຸດທະສາສະໜາຢູ່ ສປປ ລາວ ມີພາລະບົດບາດໃນການຄຸ້ມຄອງບໍລິຫານ, ການປົກຄອງສົງ, ການສຶກສາສົງ, ການເຜີຍແຜ່ສິນລະທໍາ ແລະ ປະຕິບັດກໍາມະຖານ, ສາທາຣະນຸປະການ, ການຕ່າງປະເທດ, ການຈັດຕັ້ງປະຕິບັດພຣະທໍາມະວິໄນ ລວມທັງການເຕົ້າໂຮມຄວາມສາມັກຄີພຸດທະສາສະນິກະຊົນ ແລະ ປະຊາຊົນລາວບັນດາເຜົ່າ, ການພົວພັນສາກົນກ່ຽວກັບສາສະໜາ ພ້ອມກັນປະກອບສ່ວນຈັດຕັ້ງຜັນຂະຫຍາຍ 2 ວາລະແຫ່ງຊາດໃນການແກ້ໄຂບັນຫາຄວາມຫຍຸ້ງຍາກທາງດ້ານເສດຖະກິດ ການເງິນ ແລະ ການແກ້ໄຂບັນຫາຢາເສບຕິດ.
ທ່ານ ປະທານ ສນຊ ໄດ້ໃຫ້ຮູ້ວ່າ ເພື່ອເປັນການເສີມຂະຫຍາຍມູນເຊື້ອອັນດີງາມຂອງແນວລາວສ້າງຊາດ, ເພີ່ມທະວີຄວາມສາມັກຄີເປັນປຶກແຜ່ນຂອງປວງຊົນລາວທັງຊາດ, ເຕົ້າໂຮມກໍາລັງແຮງຂອງປະຊາຊົນທຸກຊັ້ນຄົນ ປະກອບສ່ວນຢ່າງແຂງແຮງເຂົ້າໃນພາລະກິດປົກປັກຮັກສາ-ສ້າງສາປະເທດຊາດ ແລະ ຈັດຕັ້ງປະຕິບັດມະຕິກອງປະຊຸມໃຫຍ່ ຄັ້ງທີ XI ຂອງພັກ ໃຫ້ບັນລຸຜົນເປັນຈິງ; ພວກເຮົາຄວນເປັນຫຼັກແຫຼ່ງການເຕົ້າໂຮມຄວາມສາມັກຄີປອງດອງທົ່ວປວງຊົນລາວທັງຊາດ, ຊຶ່ງເປັນປັດໄຈພື້ນຖານ ແລະ ຮັກສາສະຖຽນລະພາບທາງການເມືອງ, ຄວາມສະຫງົບທາງສັງຄົມ, ກໍຄືການສ້າງສາພັດທະນາປະເທດຊາດ, ຄວາມເປັນຈິດໜຶ່ງໃຈດຽວ ຂອງປະຊາຊົນລາວ ແລະ ທຸກຊັ້ນຄົນ ພາຍໃຕ້ການນໍາພາຂອງພັກ. ທ່ານຍັງໄດ້ເນັ້ນບາງເນື້ອໃນກ່ຽວກັບການເຜີຍແຜ່ສິນລະທໍາ, ນັກເທດສາສະໜາໃຫ້ຖືກຕ້ອງຕາມກົດໝາຍ ແລະ ຫຼັກທໍາ ຄໍາສອນ ຂອງ ສາສະໜາ ໃຫ້ສອດຄ່ອງກັບດໍາລັດ 315/ນຍ ນອກຈາກນີ້, ທ່ານຍັງໄດ້ໃຫ້ຮູ້ວ່າ: ໃນເວລາທີ່ປະເທດເຮົາພົບຄວາມຫຍຸ້ງຍາກດ້ານເສດຖະກິດ-ການເງິນ: ເງິນເຟີ້, ນໍ້າມັນແພງ, ຄ່າຄອງຊີບສູງທີ່ໄດ້ສ້າງຜົນກະທົບໂດຍກົງຕໍ່ຊີວິດການເປັນຢູ່ຂອງປະຊາຊົນລາວບັນດາເຜົ່າ. ສະນັ້ນ ພວກເຮົາຕ້ອງເພີ່ມທະວີຄວາມສາມັກຄີເປັນປຶກແຜ່ນໃນວົງຄະນາຍາດແຫ່ງຊາດລາວ ເປັນຈິດໜຶ່ງໃຈດຽວທົ່ວພັກ, ທົ່ວປວງຊົນບັນດາເຜົ່າ, ບົນຈິດໃຈເພີ່ມທະວີນໍ້າໃຈຮັກຊາດ, ຮັກບ້ານເກີດເມືອງນອນຂອງຕົນຢ່າງດູດດື່ມ ດ້ວຍການປະພຶດ, ດ້ວຍການກະທໍາ ແລະ ດ້ວຍຄວາມຕື່ນຕົວ ເສຍສະຫຼະແຮງກາຍແຮງໃຈ, ສະຕິປັນຍາຂອງຕົນເພື່ອປະກອບສ່ວນຊອກທາງອອກ, ຊອກທາງແກ້ໄຂ, ພ້ອມກັນອົດກັ້ນ, ອົດທົນ ຜ່ານຜ່າຄວາມຫຍຸ້ງຍາກດັ່ງກ່າວໃຫ້ໄດ້ຮັບຜົນສໍາເລັດ.
ບກ: ກົງແກ້ວ ທໍາມະໂຄດ
ຂ່າວ+ພາບ: ສຸວັນລີ
info@lfnd.org.la | 021 213754 | (856-21) 453191


text:
ກອງປະຊຸມດຳເນີນຊີວິດການເມືອງ ປັບປຸງ ປົວແປງທົ່ວພັກ ປີ 2017
ກອງປະຊຸມດຳເນີນຊີວິດການເມືອງ ປັບປຸງ ປົວແປງທົ່ວພັກ ປີ 2017 ຂອງອົງຄະນະພັກກະຊວງກະສິກຳ ແລະ ປ່າໄມ້ ຊຸດທີ 1 ໄດ້ໄຂຂຶ້ນໃນລະຫວ່າງວັນທີ 6-7 ມີຖຸນາ 2017 ທີ່ສະຖາບັນຄົ້ນຄວ້າກະສິກຳ ແລະ ປ່າໄມ້ແຫ່ງຊາດ. ພາຍໃຕ້ການເປັນປະທານຮ່ວມຂອງ ສະຫາຍ ບຸນທອງ ຈິດມະນີ ກຳມະການກົມການເມືອງສູນກາງພັກ, ເລຂາທິການສູນກາງພັກ, ປະທານຄະນະກວດກາສູນກາງພັກ, ຮອງຄະນະຮັບຜິດຊອບດຳເນີນຊີວິດການເມືອງ ປັບປຸງປົວແປງທົ່ວພັກ ປີ 2017; ສະຫາຍ ລຽນ ທີແກ້ວ ກຳມະການສູນກາງພັກ, ເລຂາຄະນະພັກກະຊວງ. ໂດຍມີຄະນະບໍລິຫານງານພັກກະຊວງ, ຄະນະພັກຂັ້ນຕ່າງໆ, ສະມາຊິກພັກຂັ້ນອາວຸໂສ, ສະມາຊິກພັກ-ພະນັກງານຫຼັກແຫຼ່ງ ເຂົ້າຮ່ວມທັງໝົດ 357 ສະຫາຍ, ຍິງ 65 ສະຫາຍ.
ໃນທີ່ປະຊຸມ ສະຫາຍ ລຽນ ທີແກ້ວ ກຳມະການສູນກາງພັກ, ເລຂາຄະນະພັກກະຊວງ ໄດ້ຂຶ້ນເຜີຍແຜ່ຄຳສັ່ງເລກທີ 01/ກມສພ, ລົງວັນທີ 01 ກຸມພາ 2017. ວ່າດ້ວຍການດຳເນີນຊີວິດການເມືອງປັບປຸງ ປົວແປງທົ່ວພັກ ປີ 2017; ເອກະສານ ເດັດດ່ຽວປັບປຸງປົວແປງທົ່ວພັກໃຫ້ປອດໃສ, ເຂັ້ມແຂງ ແລະ ໜັກແໜ້ນ ແລະ ຄຳແນະນຳການສ້າງຂະບວນການແຂ່ງຂັນຍ້ອງຍໍ 3 ເນື້ອໃນ 4 ຮັບປະ ກັນ. ໃນວັນຕໍ່ມາ, ສະຫາຍ ທອງພັດ ວົງມະນີ ຮອງເລຂາຄະນະພັກກະຊວງ ໄດ້ຂຶ້ນຜ່ານບົດສະຫຼຸບ ຕີລາຄາການຊີ້ນຳ-ນຳພາ ການຈັດຕັ້ງປະຕິບັດມະຕິກອງປະຊຸມໃຫຍ່ຄັ້ງທີ 10 ຂອງພັກ ແລະ ມະຕິກອງປະຊຸມໃຫຍ່ ຄັ້ງທີ 5 ຂອງອົງຄະນະພັກກະຊວງກະສິກຳ ແລະ ປ່າໄມ້. ຈາກນັ້ນ ຄະນະຮັບຜິດຊອບກອງປະຊຸມ ກໍ່ໄດ້ຢາຍບັດໃຫ້ບັນດາສະມະຊິກພັກທີ່ເຂົ້າຮ່ວມກອງປະຊຸມ ປ່ອນບັດປະກອບຄຳຄິດເຫັນຕໍ່ຄະນະພັກກະຊວງ.
ໃນຕອນທ້າຍກອງປະຊຸມ ສະຫາຍ ບຸນທອງ ຈິດມະນີ ກຳມະການກົມການເມືອງສູນກາງພັກ, ເລຂາທິການສູນກາງພັກ, ປະທານຄະນະກວດກາສູນກາງພັກ, ຮອງຄະນະຮັບຜິດຊອບດຳເນີນຊີວິດການເມືອງ ປັບປຸງປົວແປງທົ່ວພັກ ປີ 2017 ໄດ້ໃຫ້ກຽດໂອ້ລົມຕໍ່ກອງປະຊຸມ ໂດຍເນັ້ນໜັກໃຫ້ຄະນະພັກກະຊວງ, ຄະນະພັກຂັ້ນຕ່າງໆເປັນແບບຢ່າງຈິງໃຈ ຍົກ ແລະ ໄຈ້ແຍກຈຸດອ່ອນ, ຂໍ້ຄົງຄ້າງຂອງຕົນທີ່ຜ່ານມາ, ຈິງໃຈຮັບຟັງ ແລະ ພິຈາລະນາທຸກຄຳຄິດເຫັນ,ຕຳນິສົ່ງຂ່າວຂອງໝູ່ຄະນະ ແລະ ຂັ້ນລຸ່ມ ພາຍຫຼັງສຳເລັດຂັ້ນກະຊວງແລ້ວ ໃຫ້ສືບຕໍ່ດຳເນີນຊີວິດຢູ່ຂັ້ນຮາກຖານ ແລະ ໜ່ວຍຕ່າງໆອ້ອມຂ້າງກະຊວງໃຫ້ເລິກເຊິ່ງເຖິງຖອງເຊັ່ນກັນ.
– ປັບປຸງແບບແຜນນຳພາ ແລະ ວິທີເຮັດວຽກຂອງຄະນະພັກກະຊວງ, ຄະນະພັກຂັ້ນຕ່າງໆ ແລະ ສະມາຊິກພັກ ແກ້ໄຂພະຍາດອາດຍາສິດ, ເອກະຊົນ, ການສວຍໃຊ້ໜ້າທີ່ສໍ້ລາດບັງຫຼວງ ແລະ ອື່ນໆໃຫ້ເຂົ້າສູ່ລະບຽບຫຼັກການຢ່າງເຂັ້ມງວດ.
– ຕິດຕາມກວດກາພັກ, ກວດກາການຄຸ້ມຄອງບໍລິຫານລັດ, ສະກັດກັ້ນ ແລະ ຕ້ານການສໍ້ລາດບັງຫຼວງຂັ້ນກະຊວງ, ບັນດາກົມ, ສະຖາບັນ ແລະ ໜ່ວຍຮາກຖານຕ່າງໆ ຄະນະກວດກາພັກຕ້ອງມີການວາງແຜນລວມ, ມີແຜນງານ ແລະ ໂຄງການລະອຽດ, ກຳ ນົດເປົ້າໝາຍການຕິດຕາມກວດກາປົກກະຕິ ເພື່ອສະເໜີໃຫ້ຄະນະພັກ ແລະ ການນຳກະຊວງຮັບຮອງ ແລະ ຈັດຕັ້ງປະຕິບັດໃຫ້ເກີດຜົນ.
ກອງປະຊຸມໄດ້ດຳເນີນເປັນເວລາ 2 ວັນເຕັມ ແລະ ໄດ້ປິດລົງດ້ວຍຜົນສຳເລັດຕາມຄາດໝາຍ. ຫຼັງຈາກນັ້ນ, ຄະນະພັກກະຊວງ ແລະ ຄະນະພັກຂັ້ນຕ່າງໆ ກໍ່ໄດ້ໃຫ້ກຽດຮ່ວມກັນປູກຕົ້ນໄມ້ ຢູ່ເດີ່ນກິລາຂອງກົມຄຸ້ມຄອງ ແລະ ພັດທະນາທີ່ດິນກະສິກຳໃນຄັ້ງນີ້ດ້ວຍ.
ນະຄອນຫຼວງວຽງຈັນ, ວັນທີ 12 ມີຖຸນາ 2017.
ຂຽນໂດຍ: ເຂັມມະໄລ ສົນດາວັນ.
ກວດແກ້: ທ່ານ ນ. ປ້ອມ ພັນທະວົງ


text:
ຫຼັງຈາກການທົບທວນຄືນປະຫວັດສາດຂອງພວກເຮົາໃນຂະ ແໜງ ສິລະປະທີ່ໃຫ້ສັດຕະຍາບັນວິວັດທະນາການຂອງໂຄງການແລະລວມເອົາການມີສ່ວນຮ່ວມຢ່າງຕໍ່ເນື່ອງກັບຄູ່ຮ່ວມງານແລະສະມາຊິກຊຸມຊົນ, ຄະນະກໍາມະການມູນນິທິ McKnight ໄດ້ອະນຸມັດແຜນການໃnew່ ເປົ້າprogramາຍຂອງແຜນງານແລະບົດແນະ ນຳ ການສະ ໜອງ ທຶນແລະໄດ້ປ່ຽນຊື່ຢ່າງເປັນທາງການເປັນໂຄງການສິລະປະແລະວັດທະນະທໍາ.
ເປົ້າnewາຍໃis່ແມ່ນເພື່ອ ກະຕຸ້ນຄວາມຄິດສ້າງສັນ, ພະລັງ, ແລະຄວາມເປັນຜູ້ນໍາຂອງສິລະປິນທີ່ເຮັດວຽກຢູ່ໃນມິນນີໂຊຕາແລະຜູ້ດໍາເນີນວັດທະນະທໍາ.
ການປັບປຸງໂຄງການນີ້ແມ່ນໂອກາດສໍາລັບການສະ ໜອງ ສິລະປະຂອງພວກເຮົາໃຫ້ສອດຄ່ອງກັບມູນນິທິ ຍຸດທະສາດຍຸດທະສາດ. ການປັບປຸງໃcomes່ນີ້ເກີດຂື້ນໃນເວລາທີ່ McKnight ໄດ້ໃຫ້ ຄຳ commitັ້ນສັນຍາທີ່ ສຳ ຄັນເພື່ອກ້າວໄປສູ່ການແກ້ໄຂບັນຫາສະພາບອາກາດແລະຄວາມທ່ຽງ ທຳ ດ້ານເຊື້ອຊາດ. ມັນເປັນວິທີທາງສໍາລັບ McKnight ເພື່ອຕອບສະ ໜອງ ຕໍ່ສິ່ງທີ່ເກີດຂຶ້ນໃນໂລກ. ດ້ວຍການລວມຕົວຂອງ Covid-19, ການຄິດໄລ່ເຊື້ອຊາດ, ແລະຄວາມແຕກແຍກທາງດ້ານການເມືອງແລະໄພຂົ່ມຂູ່ຕໍ່ປະຊາທິປະໄຕ, ພວກເຮົາຕ້ອງມີຄວາມວ່ອງໄວແລະຕອບສະ ໜອງ. ພວກເຮົາສືບຕໍ່ຈັດລຽງຜົນປະໂຫຍດຮ່ວມກັນໃນທົ່ວໂຄງການຂອງພວກເຮົາໂດຍມອງຫາຜົນກະທົບຫຼາຍກວ່າເກົ່າ.
"ຜູ້ປະຕິບັດສິລະປະແລະວັດທະນະ ທຳ ຢູ່ໃນຊຸມຊົນຂອງພວກເຮົາແມ່ນຜູ້ມີວິໄສທັດ, ເປັນຜູ້ເຫັນແສງ, ຜູ້ສ້າງມະນຸດ ... ນັກເຄື່ອນໄຫວ, ຜູ້ຈັດງານ, ແລະຜູ້ປ່ຽນແປງ."EDEANNA ການສະສົມ, ສິນລະປະແລະຜູ້ ກຳ ກັບໂຄງການວັດທະນະ ທຳ
ເຈົ້າອາດຈະສົງໄສ, ອັນນີ້meanາຍຄວາມວ່າແນວໃດ? ມີການປ່ຽນແປງຫຍັງກັບການໂຫຼດໂປຣແກມນີ້ຄືນໃ່?
McKnight ຈະສືບຕໍ່ລົງທຶນໃສ່ການປະຕິບັດດ້ານສິລະປະພິເສດແລະຫຼາກຫຼາຍຊະນິດ. ພວກເຮົາຍັງຈະສືບຕໍ່ຊີ້ ນຳ ການສະ ໜັບ ສະ ໜູນ ຂອງພວກເຮົາອ້ອມຮອບໂຄງສ້າງ ສຳ ລັບສິລະປິນທີ່ເຮັດວຽກເພື່ອເຮັດໃຫ້ຊີວິດການເປັນຢູ່ແລະຊີວິດການເປັນຢູ່ແລະຊຸມຊົນຂອງພວກເຮົາຈະເລີນຮຸ່ງເຮືອງຜ່ານການປະກອບສ່ວນຂອງສິລະປິນ.
ໃນເວລາດຽວກັນ, ພວກເຮົາເຫັນໂອກາດອັນ ສຳ ຄັນເພື່ອ ຂະຫຍາຍຄວາມມຸ່ງັ້ນຂອງພວກເຮົາຕໍ່ກັບສິລະປິນໃນຮູບແບບໃ່. ສິນລະປິນ ກຳ ລັງບອກພວກເຮົາວ່າໂຄງສ້າງການສະ ໜັບ ສະ ໜູນ ທີ່ເຂົາເຈົ້າຕ້ອງການເພື່ອສ້າງແມ່ນມີວິວັດທະນາການ. ໃນການຕອບສະ ໜອງ, ພວກເຮົາໄດ້ຂະຫຍາຍຄໍານິຍາມຂອງພວກເຮົາ, ຮັບຮູ້ວ່າສິລະປິນເຮັດວຽກໃນຮູບແບບທີ່ແຕກຕ່າງກັນແລະຕ້ອງການການສະ ໜັບ ສະ ໜູນ ປະເພດຕ່າງ different ເພື່ອໃຫ້ປະສົບຜົນສໍາເລັດ. ພວກເຮົາໄດ້ລວມເອົາໂດຍສະເພາະ ຜູ້ຖືວັດທະນະ ທຳ ໃນຄໍາອະທິບາຍໂຄງການໃour່ຂອງພວກເຮົາ, ຮັບຮູ້ການສະ ໜັບ ສະ ໜູນ ຂອງພວກເຮົາຕໍ່ກັບຜູ້ນໍາທີ່ສ້າງສັນທີ່ອາໃສຢູ່ໃນລັດມິນນີໂຊຕາແລະວັດທະນະທໍາຂອງເຂົາເຈົ້າອາດຈະບໍ່ໃຊ້ຄໍາສັບ ສິນລະປິນ (ຄົນພື້ນເມືອງອາເມຣິກາແລະມົ້ງເປັນສອງຕົວຢ່າງ).
ນອກຈາກນັ້ນ, ພວກເຮົາຈະໃຫ້ການສະ ໜັບ ສະ ໜູນ ຂອງພວກເຮົາຕໍ່ກັບຄົນຜິວດໍາ, ຄົນພື້ນເມືອງ, ຄົນອາຊີ, ຄົນລາຕິນ, ແລະສິລະປິນແລະສະຖາບັນວັດທະນະທໍາທີ່ບໍ່ມີຕົວແທນອື່ນ,, ລວມທັງສິລະປິນແລະຜູ້ດໍາເນີນວັດທະນະທໍາຢູ່ໃນເຂດຊົນນະບົດ, ຊົນເຜົ່າສໍາລັບຊົນເຜົ່າ, ແລະທົ່ວ Greater Minnesota. ພວກເຮົາຍັງຈະສະ ໜັບ ສະ ໜູນ ນັກສິລະປິນທີ່ເຮັດວຽກແລະຜູ້ດໍາເນີນວັດທະນະທໍາທີ່ກ້າວ ໜ້າ ທາງດ້ານຄວາມຍຸດຕິທໍາ.
ການໃຫ້ກຽດແກ່ບົດບາດຂອງນັກສິລະປິນແລະຜູ້ຖືວັດທະນະ ທຳ ຢູ່ໃນຊຸມຊົນ
ໃນຖານະເປັນຄົນທີ່ເລີ່ມເຮັດວຽກຢູ່ທີ່ມູນນິທິ McKnight ໃນທ່າມກາງການແຜ່ລະບາດຂອງພະຍາດແລະ ໜຶ່ງ ອາທິດຫຼັງຈາກ George Floyd ຖືກຄາດຕະກໍາ, ຂ້ອຍສາມາດເວົ້າໄດ້ວ່າວຽກອັນເລິກເຊິ່ງຂອງໂຄງການນີ້ໄດ້ເຮັດໃຫ້ຂ້ອຍແລະເພື່ອນຮ່ວມງານຂອງຂ້ອຍຜ່ານຜ່າຄວາມ ໜັກ ໜ່ວງ ແລະຄວາມບໍ່ແນ່ນອນຂອງປີທີ່ຜ່ານມານີ້. ໃນອາທິດທີ່ຕິດຕາມການຕາຍຂອງລາວໃນວັນທີ 25 ພຶດສະພາ 2020, ທີມງານຂອງພວກເຮົາຢູ່ໃນຄວາມຕັ້ງໃຈໃກ້ຄຽງກັບຄູ່ຮ່ວມງານຜູ້ໃຫ້ທຶນແລະຊຸມຊົນ. ພວກເຮົາໄດ້ສັງເກດເບິ່ງສິລະປິນຫຼາຍຄົນເປີດໃຊ້ເພື່ອຊ່ວຍຄວາມໂສກເສົ້າແລະຄວາມເຈັບປວດຂອງກຸ່ມຄົນ. ສິລະປິນເຫຼົ່ານີ້, ຜູ້ທີ່ໄດ້ຕິດຕໍ່ພົວພັນຢ່າງໃກ້ຊິດກັບຜູ້ຊົມຂອງເຂົາເຈົ້າ, ໄດ້ເຮັດວຽກເພື່ອຈັດລະບຽບ, ເຊື່ອມຕໍ່, ແລະສ້າງພື້ນທີ່ສໍາລັບປິ່ນປົວ.
ສິ່ງນີ້ສະແດງໃຫ້ພວກເຮົາຮູ້ອີກເທື່ອ ໜຶ່ງ ວ່າພວກເຮົາຮູ້ແລ້ວວ່ານັກສິລະປິນແລະຜູ້ປະຕິບັດດ້ານວັດທະນະ ທຳ ຢູ່ໃນຊຸມຊົນຂອງພວກເຮົາແມ່ນຜູ້ມີວິໄສທັດ, ຜູ້ເຫັນແສງ, ຜູ້ສ້າງມະນຸດ ... ນັກເຄື່ອນໄຫວ, ຜູ້ຈັດງານ, ແລະຜູ້ປ່ຽນແປງ. ພວກເຂົາສ້າງຜົນງານຂອງຄວາມງາມທີ່ສາມາດຂົນສົ່ງພວກເຮົາອອກໄປຈາກມື້ຕໍ່ມື້, ແມ່ນແລ້ວ. ແຕ່ເຂົາເຈົ້າຍັງປົດລັອກ, ສ້າງ, ແລະຈິນຕະນາການວິທີຄິດແລະການເປັນຢູ່ໃ່. ເປັນ ດຣ Maria Rosario Jackson ໄດ້ຂຽນ, ສິລະປິນຊ່ວຍພວກເຮົາປັບປຸງບັນຫາທີ່ຊັບຊ້ອນແລະເປີດກວ້າງຄວາມເປັນໄປໄດ້ໃ່. ເຂົາເຈົ້າຊ່ວຍພວກເຮົາປັບຄືນແລະກໍ່ສ້າງຄືນໃ່. ແລະເຂົາເຈົ້າຊ່ວຍພວກເຮົາໃຫ້ມີຄວາມເປັນມະນຸດຮ່ວມກັນຄືນເພື່ອປິ່ນປົວແລະສ້ອມແປງອັນຕະລາຍທີ່ຜ່ານມາແລະຕໍ່ເນື່ອງ - ເພື່ອຈິນຕະນາການແລະສ້າງໂລກທີ່ດີກວ່າສໍາລັບພວກເຮົາທັງົດ.
ການສ້າງສິລະປະການສະ ໜັບ ສະ ໜູນ 40 ປີຢູ່ໃນມິນນີໂຊຕາ, ພວກເຮົາເບິ່ງໄປສູ່ອະນາຄົດ
ເປັນເວລາ 40 ປີ, ການໃຫ້ທຶນສິລະປະຂອງ McKnight ໄດ້ລົງທຶນໃສ່ສິລະປິນທີ່ເຮັດວຽກແລະລະບົບນິເວດການສ້າງສັນໄລຍະຍາວຢູ່ໃນລັດ Minnesota. ມື້ນີ້, ໂຄງການສິລະປະແລະວັດທະນະທໍາຂອງພວກເຮົາແມ່ນຢູ່ໃນຕໍາ ແໜ່ງ ທີ່ດີເພື່ອສືບຕໍ່ປະຫວັດການກໍານົດແລະການລົງທຶນໃສ່ສິລະປິນທີ່ມີອໍານາດ, ຄວາມເລິກ, ແລະຄວາມກວ້າງຂອງການປະຕິບັດໄດ້ປະກອບສ່ວນເຂົ້າໃນລັດມິນນິໂຊຕາທີ່ທ່ຽງທໍາ, ສ້າງສັນແລະອຸດົມສົມບູນ.
"ພວກເຮົາເຫັນອະນາຄົດທີ່ອົງການຈັດຕັ້ງທາງວັດທະນະ ທຳ ກາຍເປັນຊັບສິນທີ່ພາກພື້ນນີ້ສາມາດເຂົ້າເຖິງແລະໄດ້ຮັບຜົນປະໂຫຍດຈາກຄົນລຸ້ນຕໍ່ come ໄປ"EDEANNA ການສະສົມ, ສິນລະປະແລະຜູ້ ກຳ ກັບໂຄງການວັດທະນະ ທຳ
ເພື່ອເຂົ້າຮ່ວມໃນການປັບປຸງຍຸດທະສາດນີ້, ພວກເຮົາຖາມຕົວເອງວ່າ: ນອກ ເໜືອ ໄປຈາກສິ່ງທີ່ພວກເຮົາໄດ້ປູກໃນ 40 ປີຂອງໂຄງການສິລະປະຂອງ McKnight, ພວກເຮົາສາມາດປູກເມັດໃດ, ລ້ຽງດູ, ແລະເຕີບໃຫຍ່ໃນຫ້າປີຂ້າງ ໜ້າ ແລະຕໍ່ໄປໄດ້ບໍ?
ໃນປີທີ່ຂ້ອຍໄດ້ໄປຢູ່ທີ່ McKnight, ຂ້ອຍໄດ້ພິຈາລະນາຢ່າງ ໜັກ ແໜ້ນ ໃນການມອບສິລະປະຂອງພວກເຮົາແລະສັງເກດເຫັນຊ່ອງຫວ່າງທີ່ຊັດເຈນ. ຕົວຢ່າງ, ຂອງ 1,300+ ອົງການຈັດຕັ້ງສິລະປະຢູ່ໃນມິນນີໂຊຕາ, ມີພຽງສາມອົງການທີ່ມີງົບປະມານຫຼາຍກວ່າ $1 ລ້ານຖືກນໍາໂດຍຄົນຜິວດໍາ, ແລະໃນສາມອົງການດັ່ງກ່າວ, ມີພຽງຄົນດຽວເປັນເຈົ້າຂອງອາຄານ. ເປັນຫຍັງເລື່ອງນີ້ຈຶ່ງ ສຳ ຄັນ? ເນື່ອງຈາກວ່າມັນສະແດງໃຫ້ເຫັນວ່າຊຸມຊົນທີ່ມີສີສັນຢູ່ໃນມິນນີໂຊຕາ, ຂອງທຸກ generation ລຸ້ນ, ຕ້ອງໄດ້ສ້າງອົງການວັດທະນະທໍາຂອງເຂົາເຈົ້າຄືນໃfrom່ຕັ້ງແຕ່ພື້ນຖານ. ອົງການ ດຳ, ຊົນເຜົ່າພື້ນເມືອງ, ອາຊີ, ແລະລາຕິນທີ່ພວກເຮົາໄດ້ສະ ໜັບ ສະ ໜູນ ຕະຫຼອດເວລາບໍ່ໄດ້ກາຍເປັນຜູ້ ນຳ ລຸ້ນດຽວ. ພວກເຮົາຕ້ອງການປ່ຽນແປງສິ່ງນັ້ນ.
ພວກເຮົາຍັງໄດ້ເບິ່ງວ່າພວກເຮົາສາມາດຈັດເປົ້າprogramາຍໂຄງການແລະຍຸດທະສາດຂອງພວກເຮົາແນວໃດກັບຖະແຫຼງການພາລະກິດໃFoundation່ຂອງມູນນິທິ, ຖາມຕົວເອງວ່າ: ການມອບສິລະປະຂອງພວກເຮົາປະກອບສ່ວນແນວໃດຕໍ່ກັບຄວາມຍຸດຕິທໍາແລະການແກ້ໄຂບັນຫາສະພາບອາກາດ?
ກຸ່ມເຮັດວຽກຂອງພະນັກງານແລະຄະນະຂອງພວກເຮົາໄດ້ເຂົ້າຫາຄໍາຖາມເຫຼົ່ານີ້ຢ່າງເປັນລະບົບ, ດໍາເນີນການທົບທວນວັນນະຄະດີແລະສະແກນພາກສະ ໜາມ, ມີສ່ວນຮ່ວມກັບເພື່ອນຮ່ວມງານຂອງພວກເຮົາ, ແລະດໍາເນີນການສົນທະນາກັບຄູ່ຮ່ວມງານຜູ້ໃຫ້ທຶນແລະສິລະປິນທີ່ເຮັດວຽກຂອງພວກເຮົາ. ພວກເຮົາໄດ້ລົມກັບເຂົາເຈົ້າກ່ຽວກັບນິຍາມຄວາມຍຸດຕິ ທຳ ຂອງເຂົາເຈົ້າ - ວິທີທີ່ເຂົາເຈົ້າສ້າງຄວາມຍຸຕິ ທຳ, ວິທີການທີ່ເຂົາເຈົ້າຊອກຫາຄວາມຍຸດຕິ ທຳ ໃນວຽກງານຂອງເຂົາເຈົ້າ, ແລະວິທີການທີ່ເຂົາເຈົ້າເຫັນນັກສິລະປິນຢູ່ ເໜືອ ພື້ນຖານຂອງຕົນເອງໃນໂຄງຮ່າງການຍຸຕິ ທຳ. ເຂົາເຈົ້າໄດ້ແລກປ່ຽນແນວຄວາມຄິດແລະຄໍາຕິຊົມທີ່ເຮັດໃຫ້ພວກເຮົາສາມາດສ້າງຄວາມຈິງໃນຜົນກະທົບແລະການສົມມຸດຖານຂອງໂຄງການໃນປະຈຸບັນຂອງພວກເຮົາ, ຢືນຢັນຫຼັກການນໍາພາຂອງພວກເຮົາ, ແລະຊອກຫາບ່ອນທີ່ໂຄງການນີ້ສາມາດພັດທະນາໄດ້.
ສ່ວນ ໜຶ່ງ ຂອງການປະກາດຂອງພວກເຮົາ, ພວກເຮົາສະ ເໜີ ສິ່ງນີ້ video ບົດສະຫຼຸບຂອງ ຄຳ ຖະແຫຼງເປົ້າnewາຍໃour່ຂອງພວກເຮົາ.
ໃນຂະນະທີ່ພວກເຮົາດໍາລົງຊີວິດຢູ່ໃນວິທີທີ່ພວກເຮົາດໍາເນີນເປົ້າາຍແລະຍຸດທະສາດໃoperational່ນີ້ໃນໄລຍະສາມປີຂ້າງ ໜ້າ, ພວກເຮົາຈະມີສ່ວນຮ່ວມກັບສະມາຊິກຊຸມຊົນແລະຜູ້ໄດ້ຮັບທຶນ. ອັນນີ້ເປັນຂະບວນການທີ່ວ່ອງໄວແລະຊໍ້າຄືນ, ແລະພວກເຮົາຈະສືບຕໍ່ຮຽນຮູ້ແລະປັບປຸງຄືນໃas່ຕາມທີ່ພວກເຮົາໄປ.
ຄວາມຫວັງຂອງຂ້ອຍແມ່ນວ່າຂະ ແໜງ ສິລະປະຂອງພວກເຮົາໃນປະຈຸບັນແລະລະບົບນິເວດວິທະຍາທີ່ສ້າງສັນ McKnight ໄດ້ຊ່ວຍໃຫ້ເກີດປະກາຍ ຈະ ເຕີບໂຕ. ເມື່ອຂ້ອຍປິດຕາແລະສົງໄສວ່າພາກສ່ວນນີ້ຈະເປັນແນວໃດໃນອີກ 40 ປີຕໍ່ຈາກນີ້, ຂ້ອຍຈິນຕະນາການຄວາມກ້າວ ໜ້າ, ສິລະປະການຜະລິດແລະກິດຈະກໍາທາງວັດທະນະທໍາທີ່ເກີດຂຶ້ນຢູ່ໃນທົ່ວລັດ-ເກີດຈາກສະຖາບັນສິລະປະລະດັບໂລກທີ່ຍືນຍົງເຊິ່ງສະທ້ອນໃຫ້ເຫັນເຖິງຄວາມອຸດົມສົມບູນແລະຄວາມຫຼາກຫຼາຍຂອງລັດຂອງພວກເຮົາ. .
ຢູ່ McKnight, ພວກເຮົາເຊື່ອວ່າການສະ ໜັບ ສະ ໜູນ ສິລະປິນແລະຜູ້ຖືວັດທະນະ ທຳ meansາຍເຖິງການລົງທຶນໃນໂລກອະນາຄົດທີ່ພວກເຮົາຕ້ອງການຢູ່. ການປັບປຸງໃwill່ນີ້ຈະມີຜົນກະທົບທີ່ແທ້ຈິງຕໍ່ກັບພາກສ່ວນຂອງພວກເຮົາ, ໃນຊີວິດຂອງສິລະປິນທີ່ເຮັດວຽກ, ແລະໃນອົງກອນທີ່ສະ ໜັບ ສະ ໜູນ ພວກມັນ. ພວກເຮົາແມ່ນ ຖືແຂນຂອງພວກເຮົາເປີດໃຫ້ອົງການຈັດຕັ້ງທັງinົດເຕັມໄປດ້ວຍຄວາມຫວັງທີ່ຈະສ້າງຂະ ແໜງ ສິລະປະແລະວັດທະນະທໍາທີ່ເປັນເອກະພາບແລະstableັ້ນຄົງກວ່າ. ແລະພວກເຮົາເຫັນອະນາຄົດທີ່ອົງການຈັດຕັ້ງທາງວັດທະນະ ທຳ ກາຍເປັນຊັບສິນທີ່ພາກພື້ນນີ້ສາມາດເຂົ້າເຖິງແລະໄດ້ຮັບຜົນປະໂຫຍດຈາກຄົນລຸ້ນຕໍ່ come ໄປ. ຂ້ອຍພູມໃຈກັບສິ່ງທີ່ທີມສິລະປະແລະວັດທະນະທໍາແລະຄູ່ຮ່ວມງານໃຫ້ການຊ່ວຍເຫຼືອຂອງພວກເຮົາໄດ້ບັນລຸຜົນສໍາເລັດ, ແລະຂ້ອຍມີຄວາມມຸ່ງັ້ນທີ່ຈະເຮັດວຽກຮ່ວມກັນຂອງພວກເຮົາເພື່ອຊຸກຍູ້ຄວາມຄິດສ້າງສັນ, ອໍານາດ, ແລະຄວາມເປັນຜູ້ນໍາຂອງສິລະປິນທີ່ເຮັດວຽກຢູ່ໃນມິນນີໂຊຕາແລະຜູ້ດໍາເນີນວັດທະນະທໍາ.


text:
ພິທີພົບປະຄະນະນຳຄະນະໂຄສະນາອົບຮົມສູນກາງພັກ ກັບ ນັກສຶກສາປະລິນຍາຕີ ສາຂາວິຊາໂຄສະນາອົບຮົມ
ໃນຕອນເຊົ້າວັນທີ 11 ທັນວາ 2019 ຜ່ານມາ ທີ່ຫ້ອງປະຊຸມຊັ້ນ5 ຄະນະໂຄສະນາອົບຮົມສູນກາງພັກໄດ້ຈັດພິທີພົບປະລະຫວ່າງຄະນະນຳຄະນະໂຄສະນາ
ອົບຮົມສູນກາງພັກ ກັບ ນັກສຶກສາປະລິນຍາຕີ ສາຂາວິຊາໂຄສະນາອົບຮົມ ໃຫ້ກຽດເປັນປະທານໂດຍ ທ່ານ ຄຳເຈນ ວົງໂພສີ ກຳມະການສູນກາງພັກ, ຮອງເລຂາຄະນະພັກ, ຮອງຫົວໜ້າຄະນະໂຄສະນາອົບຮົມສູນກາງພັກ ເຂົ້າຮ່ວມີ: ບັນດາຫົວໜ້າກົມ, ຮອງກົມ, ຕາງໜ້າອົງການຈັດຕັ້ງມະຫາຊົນ, ຄູອາຈານ ແລະ ນັກສຶກສາເຂົ້າຮ່ວມຢ່າງພ້ອມພຽງ.
ໃນພິທີຕາງໜ້າຄະນະຮັບຜິດຊອບໄດ້ຂື້ນລາຍງານສະພາບລວມຂອງນັກສຶກສາ ສາຂາວິຊາໂຄສະນາອົບຮົມປີທີ 4 ຮູ່ນທີ XXII ມີຈໍານວນທັງໝົດ 16 ສະຫາຍ, ຍິງ 4 ສະຫາຍ ທີ່ມາຈາກ 7 ແຂວງ (ຫຼວງນໍ້າທາ, ບໍ່ແກ້ວ, ຫຼວງພະບາງ, ບໍລິຄໍາໄຊ, ສະຫວັນນະເຂດ, ເຊກອງ ແລະ ອັດຕະປື). ໃນນັ້ນມາຈາກຄະນະໂຄສະນາອົບຮົມແຂວງ ແລະ ເມືອງ ຈຳນວນ 6 ສະຫາຍ, ຍິງ 2 ສະຫາຍ; ມາຈາກຖະແຫຼ່ງຂ່າວ 6 ສະຫາຍ; ສະຫະພັນນັກຮົບເກົ່າ 2 ສະຫາຍ; ສະຫະພັນແມ່ຍິງ 1 ສະຫາຍ ແລະ ຫ້ອງການ ປກຊ-ປກສ 1 ສະຫາຍ. ກ່ຽວກັບການຮຽນ-ການສອນມີທັງໝົດ 10 ວິຊາຮຽນ; ໃນນັ້ນ ຄະນະໂຄສະນາອົບຮົມສູນກາງພັກ ຮັບຜິດຊອບ 6 ວິຊາຄື: ວິຊາຄວາມຮູ້ພື້ນຖານກ່ຽວກັບວຽກງານແນວຄິດ, ວິຊາໂຄສະນາ, ອົບຮົມ, ຫາງສຽງສັງຄົມ, ເຕັກນິກການຂຽນບົດປະເພດຕ່າງໆ ແລະ ວິຊາຂໍ້ມູນ-ຂ່າວສານຊຶ່ງລວມທັງໝົດ 265 ຊົ່ວໂມງ; ຫຼັງຈາກນັ້ນຕາງໜ້າ ນັກສຶກສາກໍໄດ້ຂຶ້ນມີຄໍາເຫັນສະເໜິດ້ານດີ-ຂໍ້ຄົງຄ້າງ, ຂໍທິດຊີ້ນຳບາງບັນຫາ ແລະ ໃຫ້ຄຳໝັ້ນສັນຍາວ່າຈະຕັ້ງໜ້າຄົ້ນຄວ້າຮ່ຳຮຽນ, ຝຶກຝົນຫຼໍ່ຫຼອມຕົນເອງ, ນໍາເອົາບົດຮຽນ ທີ່ໄດ້ສຶກສາໄປໝູນໃຊ້ປະຕິບັດໃນໜ້າທີ່ຂອງຕົນໃຫ້ປະກົດຜົນເປັນຈິງ.
ໃນໂອກາດດັ່ງກ່າວ ທ່ານ ຄຳເຈນ ວົງໂພສີ ກຳມະການສູນກາງພັກ, ຮອງເລຂາຄະນະພັກ, ຮອງຫົວໜ້າຄະນະໂຄສະນາອົບຮົມສູນກາງພັກ ໄດ້ມີຄຳເຫັນໂອ້ລົມຕໍ່ກັບບັນດານັກສຶກສາ ຈົ່ງຕັ້ງໃຈຄົ້ນຄວ້າຮ່ຳຮຽນທິດສະດີມາກເລນິນ, ແນວຄິດປະທານໄກສອນ ພົມວິຫານ, ທັດສະນະຫຼັກໝັ້ນອັນໝັກແໜ້ນ, ສືບຕໍ່ຜັນຂະຫຍາຍສີ່ງທີ່ໄດ້ຮຽນຮູ້ ໄປນຳໃຊ້ໃນຂົງເຂດວຽກງານຂອງຕົນຢູຸ່ທ້ອງຖິ່ນ ແລະ ເນັ້ນໃຫ້ພະນັກງານທີ່ເຮັດວຽກການເມືອງແນວຄິດເພີ່ມທະວີການຮ່ວມມືພາຍໃນ 6 ອົງການຈັດຕັ້ງພັກໃຫ້ແໜ້ນແຟ້ນ ແລະ ສືບຕໍ່ນໍາພາປະຊາຊົນ ປະຕິບັດ 2 ໜ້າທີ່ຍຸດທະ ສາດຄື: ປົກປັກຮັກສາ ແລະ ສ້າງສາພັດທະນາປະເທດຊາດຕາມແນວທາງປ່ຽນແປງໃໝ່ຂອງພັກ.


text:
ກອງບັນຊາການທະຫານເມືອງວັງວຽງ ເປີດຊຸດອົບຮົມ-ຫັດແອບປະຈຳປີ 2022
ໃນຕອນເຊົ້າຂອງທີ 3 ມີນາ 2022, ນີ້, ກອງບັນຊາການທະຫານເມືອງວັງວຽງ,ໄດ້ ເປີດຊຸດອົບຮົມ-ຫັດແອບປັບປຸງລະບຽບແບບແຜນເຝິກຝົນກໍາລັງແຮງກາຍ ປະຈໍາປີ 2022, ໂດຍການເຂົ້າເປັນປະທານຂອງສະຫາຍ ພັນໂທ ບຸນເພງ ກອງສົງຄາມ ຮອງຫົວໜ້າຫ້ອງເສນາທິການທະຫານແຂວງວຽງຈັນ,
ມີສະຫາຍ ບຸນສີ ລັດດາວົງ ຄະນະປະຈຳພັກເມືອງ ຫົວໜ້າຫ້ອງການຈັດຕັ້ງເມືອງວັງວຽງ, ມີສະຫາຍ ພັນໂທ ວັນຄຳ ຫຼວງພັນນາ ເລຂາຄະນະພັກຮາກຖານ ຫົວໜ້າການທະຫານ ກອງບັນຊາການທະຫານເມືອງວັງວຽງ, ມີພະແນກອົບຮົມ, ມີຄະນະພັກ-ຄະນະບັນຊາ,ພະນັກງານ-ນັກຮົບໃນກົມກອງເຂົ້າຮ່ວມ.
ສະຫາຍ ພັຕ ສຸດໃຈ ຂັນທະລາ ຮອງພະແນກເສນາທິການກອງບັນຊາການທະຫານເມືອງວັງວຽງ, ໄດ້ຂື້ນຜ່ານແຜນການອົບຮົມຫັດແອບ, ວ່າດ້ວຍການອົບຮົມ-ຫັດແອບປັບປຸງລະ ບຽບແບບແຜນ, ເຝິກຝົນກຳລັງແຮງກາຍ ປະຈຳປີ 2022
ທັງນີ້, ກໍເພື່ອເຮັດໃຫ້ນາຍ ແລະ ພົນທະຫານມີແນວຄິດການເມືອງໜັກແໜ້ນ, ມີຄວາມຮູ້ຄວາມສາມາດດ້ານການທະຫານ, ການເມືອງ, ພະລາທິການ ແລະ ເຕັກນິກ ໃນລະດັບແນ່ນອນ, ແນໃສ່ປັບປຸງລະບຽບແບບແຜນເຝິກ
ຝົນກຳລັງແຮງກາຍຂອງພະນັກງານ-ນັກຮົບ ໃຫ້ມີສຸຂະພາບແຂງແຮງສາ ມາດເຄື່ອນໄຫວເຮັດສຳເລັດໜ້າ ທີ່ການເມືອງຂອງກົມກອງຕາມທີ່ໄດ້ຮັບມອບໝາຍເປັນຢ່າງດີ ທັງເປັນການກະຕຸກຊຸກຍູ້ໃຫ້ນາຍ ແລະ ພົນທະຫານ ປະຕິບັດຂໍ້ກຳ ນົດກົດລະບຽບຂອງກອງທັບ ແລະ ກົດໝາຍຂອງລັດຢ່າງເຂັ້ມງວດ ແລະ ຕໍ່ເນື່ອງ ເພື່ອສ້າງກົມກອງໃຫ້ກາຍເປັນກົມກອງທີ່ມີລະບຽບແບບ ແຜນ ແລະ ທັນສະໄໝ,
ເນື້ອໃນທີ່ນຳມາອົບຮົມ-ຫັດແອບໃນຄັ້ງນີ້ປະກອບມີ: ອົບຮົມການເມືອງ, ການທະຫານ, ພະລາທິການ, ການອົບຮົມ-ຫັດແອບຈະແບ່ງອອກເປັນ 2 ໄລຍະ ຄື: ໄລຍະທີ 1 ເລີ່ມແຕ່ເດືອນກໍລະກົດ-ຕຸລາ ແລະ ໄລຍະທີ 2 ເລີ່ມແຕ່ເດືອນກໍລະກົດ-ພະຈິກ 2022 ຈຶ່ງຈະສໍາເລັດ.
ທັງນີ້ ກໍ່ເພື່ອແນ່ໃສ່ຍົກລະດັບຄວາມຮູ້, ຄວາມສາມາດທາງດ້ານສິລະປະຍຸດ-ຍຸດທະວິທີໃຫ້ພະນັກງານ-ນັກຮົບ ຢູ່ໃນກົມກອງມີຄວາມຊໍານິຊໍາ ນານຄ່ອງແຄ້ວໃນການນໍາໃຊ້ອາວຸດຊະນິດຕ່າງໆທີ່ຂັ້ນເທິງປະກອບໃຫ້, ມີສະຕິຕໍ່ການຈັດຕັ້ງ, ປະຕິບັດຂໍ້ກໍານົດ, ກົດລະບຽບ ຂອງກອງທັບຢ່າງເຂັ້ມງວດ, ມີສຸຂະພາບແຂງແຮງ ພ້ອມກັນ ເຮັດສໍາເລັດໜ້າທີ່ ທີ່ການຈັດຕັ້ງຂັ້ນເທິງມອບໝາຍໃຫ້.
ຂ່າວຍັງໄດ້ໃຫ້ຮູ້ອີກວ່າ: ໃນວັນທີ 2 ມີນາ ນີ້, ໂຮງຮຽນທະຫານທ້ອງຖິ່ນແຂວງວຽງຈັນ ກໍ່ໄດ້ເປີດອົບຮົມຫັດແອບປັບປຸງລະບຽບແບບແຜນຝຶກຝົນຫຼໍ່ຫຼອມກຳລັງແຮງການປະຈຳ ປີ 2022, ໂດຍການເປັນປະທານຂອງສະຫາຍ ພັນໂທ ຄຳຜາຍ ອ້ວນວິໄລ ຄະນະພັກກອງບັນຊາການ ຮອງຫົວໜ້າຫ້ອງເສນາທິການ ທະຫານແຂວງວຽງຈັນ, ມີຄະນະພັກ-ຄະນະອຳຍວຍການໂຮງຮຽນ, ພະນັກງານ-ນັກຮົບພາຍໃນກົມກອງເຂົ້າຮ່ວມ.
ໂດຍ: ຈັນທະຈອນ ສີສະເກດ


text:
ເປີດຊຸດຝຶກອົບຮົມວຽກງານຄົ້ນຄວ້າ-ສັງລວມ ແລະ ເກັບກຳຫາງສຽງສັງຄົມທົ່ວແຂວງ ຊຸດທີ II.
ໃນວັນທີ 29-31 ກໍລະກົດ 2019, ຄະນະໂຄສະນາອົບຮົມແຂວງຄຳມ່ວນ ຮ່ວມກັບຄະນະໂຄສະນາອົບຮົມສູນກາງພັກ, ເປີດຊຸດຝຶກອົບຮົມວຽກງານສັງລວມ-ຫາງສຽງສັງຄົມທົ່ວແຂວງຄຳມ່ວນ ຊຸດທີ II, ໂດຍການເປັນປະທານຂອງທ່ານ ສຸກສະຫວາດ ລັດຖະຈັກ ຫົວຫນ້າຄະນະໂຄສະນາອົບຮົມແຂວງຄຳມ່ວນ,
ເຂົ້າຮ່ວມຂອງທ່ານ ບຸນມີ ພອນລາສີ ຮອງຫົວໜ້າກົມສັງລວມ, ມີເລຂາ, ຮອງເລຂາຄະນະພັກຮາກຖານ, ເລຂາ, ຮອງເລຂາໜ່ວຍພັກ, ພັກນັກງານຫຼັກແຫຼ່ງມາຈາກອ້ອມຂ້າງແຂວງ ແລະ ຄະນະປະຈຳພັກເມືອງ, ກຳມະການພັກເມືອງ, ຮອງຫົວໜ້າຄະນະໂຄສະນາອົບຮົມເມືອງ ເຂົ້າຮ່ວມທັງໝົດ 84 ທ່ານ, ຍິງ 20 ທ່ານ.
ຈຸດປະສົງການຝຶກອົບຮົມໃນຄັ້ງນີ້ເພື່ອເຮັດໃຫ້ຜູ້ເຂົ້າຮ່ວມມີຄວາມຮັບຮູ້ ແລະ ເຂົ້າໃຈຈະແຈ້ງກ່ຽວກັບຂອດການຈັດຕັ້ງປະຕິບັດ ແລະ ບັນດານິຕິກຳທີ່ກ່ຽວພັນເຖິງບົດບາດ, ໜ້າທີ່ຄວາມຮັບຜິດຊອບຂອງຜູ້ເຮັດວຽກງານສັງລວມ ແລະ ເກັບກຳຫາງສຽງສັງຄົມ, ເຫັນໄດ້ຄວາມສຳຄັນຂອງວຽກງານຫາງສຽງສັງຄົມຕໍ່ກັບໜ້າທີ່ການເມືອງໃນໄລຍະໃໝ່, ຮູ້ໄດ້ເຖິງວິທີການນຳພາແນວຄິດ-ຫາງສຽງສັງຄົມ, ການເກັບກຳຫາງສຽງສັງຄົມຂອງຜູ້ເຮັດວຽກງານສັງລວມຂອງຕົນ, ໂດຍສະເພາະໄດ້ສ້າງບາດກ້າວບຸກທະລຸທາງດ້ານຈິນຕະນາການຕໍ່ວຽກງານສັງລວມ-ເກັບກຳຫາງສຽງສັງຄົມໃຫ້ພະນັກງານການນຳ ແລະ ຫຼັກແຫຼ່ງພາຍໃນແຂວງຄຳມ່ວນເຂົ້າສູ່ວຽກງານຕົວຈິງ.
ເນື້ອໃນເອກະສານທີ່ນຳໃຊ້ເຂົ້າໃນການຝຶກອົບຮົມປະກອບມີ 4 ບົດຄື:
ບົດທີ 1 : ບັນຫາພື້ນຖານກ່ຽວກັບວຽກງານຫາງສຽງສັງຄົມ.
ບົດທີ 2: ວິທີການເກັບກຳ ແລະ ການນຳໃຊ້ຫາງສຽງສັງຄົມເຂົ້າໃນວຽກງານການເມືອງ-ແນວຄິດ.
ບົດທີ 3 : ຕາໜ່າງເພື່ອນຮ່ວມງານ.
ບົດທີ 4: ວຽກງານຄົ້ນຄວ້າ-ສັງລວມ.
ໃນຕອນທ້າຍທ່ານ ບຸນມີ ພອນລາສີ ຍັງໄດ້ມອບໃບຢັ້ງຢືນໃຫ້ແກ່ນັກສຳມະນາກອນທີ່ເຂົ້າຮ່ວມ ແລະ ກ່າວປິດຊຸດຝຶກອົບຮົມຄັ້ງນີ້ຢ່າງເປັນທາງການ.


text:
ປກສ ນະຄອນຫຼວງວຽງຈັນ ຈັດກອງປະຊຸມສ່ອງແສງປະຈຳໄຕມາດສອງ, ຂອງວຽກງານພັກ-ວຽກງານການເມືອງ
ພົນຈັດຕະວາ ບຸບຜາ ສີພົມມາ ຫົວໜ້າກອງບັນຊາການ ປກສ ນະຄອນຫຼວງວຽງຈັນ ໄດ້ສະຫຼຸບລາຍງານຕໍ່ກອງປະຊຸມສ່ອງແສງປະຈຳໄຕມາດສອງ, ຂອງວຽກງານພັກ-ວຽກງານການເມືຶຶອງ ຂອງກຳລັງປ້ອງກັນຄວາມ ສະຫງົບ ໃນລະຫວ່າງບໍ່ດົນມານີ້ວ່າ
ສະພາບປະກົດການຫຍໍ້ທໍ້ໃນສັງຄົມ ບັນດາເປົ້າໝາຍອາຍາຍັງສືບຕໍ່ເຄື່ອນໄຫວກໍ່ຄວາມບໍ່ສະຫງົບ, ຄວາມບໍ່ເປັນລະບຽບຮຽບຮ້ອຍໃນສັງຄົມຢູ່ນະຄອນຫຼວງວຽງຈັນ, ມີຫຼາຍກໍລະນີ, ຫຼາຍຮູບການທີ່ສົ່ງຜົນກະທົບ ຕໍ່ການພັດທະນາເສດຖະກິດ-ສັງຄົມ ແລະ ສ້າງຜົນເສຍຫາຍທາງດ້ານວັດຖຸ, ຊັບສິນ, ຊີວິດ ແລະ ອື່ນໆໃຫ້ແກ່ປະຊາຊົນພົນລະເມືອງທັງຄົນລາວ ແລະ ຊາວຕ່າງປະເທດ ທີ່ດຳລົງຊີວິດຢູ່ໃນນະຄອນຫຼວງວຽງຈັນ, ອັນພົ້ນເດັ່ນແມ່ນ ບັນຫາການມົ້ວສຸມ ແລະ ຄ້າຂາຍຢາເສບຕິດ, ລັກຊັບ, ຊິງຊັບ, ສໍ້ໂກງຊັບ, ບັນຫາອຸປະຕິເຫດ, ອັກຄີໄພ ແລະ ອື່ນໆ ເຊິ່ງໃນໄຕມາດສອງຜ່ານມານີ້ ມີສະພາບປະກົດການຫຍໍ້ທໍ້ເກີດຂື້ນ 516 ເລື່ອງ, ສາມາດແກ້ໄຂໄດ້ 241 ເລື່ອງ, ກັກຕົວຜູ້ກະທຳຜິດມາດຳເນີນຄະດີໄດ້ 698 ຄົນ, ຍິງ 78 ຄົນ ແລະ ອື່ນໆ.
ສຳລັບແຜນການວຽກງານຈຸດສຸມໃນໄຕມາດສາມ ທ່ານໄດ້ກ່າວວ່າ: ຄະນະພັກ, ຄະນະບັນຊາ ແລະ ພະນັກງານຫຼັກແຫຼ່ງ ກອງບັນຊາການ ປກສ ນະຄອນຫຼວງວຽງຈັນ, ຈະສຸມໃສ່ເພີ່ມທະວີເຄື່ອນໄຫວວຽກງານສຶກສາ ອົບຮົມການເມືອງນຳພາແນວຄິດໃຫ້ກຳລັງ ໂດຍຕິດພັນກັບການດຳລົງຊີວິດການເມືອງ ກະກຽມກອງປະຊຸມໃຫ່ຍ 3 ຂັ້ນຂອງພັກ, ຕິດພັນກັບການເຄື່ອນໄຫວວຽກງານວິຊາສະເພາະ ໂດຍນຳເອົາມະຕິຄຳສັ່ງ ຂອງ ກະຊວງປ້ອງກັນຄວາມສະຫງົບ ແລະ ຄະນະພັກ-ອົງການປົກຄອງນະຄອນຫຼວງວຽງຈັນ ຈັດຕັ້ງເຊື່ອມຊຶມໃຫ້ທົ່ວເຖິງ ແລະ ເພີ່ມທະວີການຊີ້ນຳ-ບັນຊາ ບັນດາເລົ່າລົບວິຊາສະເພາະອ້ອມຂ້າງກອງບັນຊາການ ປກສ ນະຄອນຫຼວງວຽງຈັນ, ສຸມໃສ່ການເຄື່ອນໄຫວຮັກສາສະຖຽນລະພາບທາງດ້ານການເມືອງ, ຄວາມເປັນລະບຽບຮຽບຮ້ອຍຂອງສັງຄົມໃຫ້ມີຄວາມໜັກແໜ້ນ, ເດັດດຽວແກ້ໄຂປະກົດການຫຍໍ້ທໍ້ ທີ່ເກີດຂື້ນຢູ່ໃນສັງຄົມ ໃຫ້ຫຼຸດລົງເທື່ອລະກ້າວ.


text:
ສ່ອງແສງສະພາບການຮັກສາຄວາມສະຫງົບ ໂຄງການກໍ່ສ້າງທາງລົດໄຟລາວ-ຈີນ
ໃນວັນທີ 25 ມີຖຸນາ 2019 ນີ້ ປກສ ແຂວງ ອຸດົມໄຊ ໄດ້ຈັດກອງປະຊຸມ ສ່ອງແສງລາຍງານ ສະພາບການຮັກສາຄວາມສະຫງົບ, ຄວາມເປັນລະບຽບຮຽບຮ້ອຍ ໂຄງການກໍ່ສ້າງທາງລົດໄຟ ລາວ-ຈີນ ໂດຍການເປັນກຽດເຂົ້າຮ່ວມ ຂອງ ພົຕ ກົງທອງ ວົງວິຈິດ ຮອງລົດຖະມົນຕີ ກະຊວງປ້ອງກັນຄວາມສະຫງົບ ທັງເປັນອານຸກຳມະການຮັກສາຄວາມສະຫງົບ ໂຄງການກໍ່ສ້າງເສ້ນທາງລົດໄຟ ລາວ-ຈີນ ມີ ພົຈວ ນິລະວົງ ເຈຶອງຕະວະລາດ ຫົວໜ້າກອງບັນຊາການ ປກສ ແຂວງ ພ້ອມດ້ວຍຄະນະຮັບຜິດຊອບ ໂຄງການກໍ່ສ້າງທາງລົດໄຟ ລາວ-ຈີນ, ຄະນະພັກຄະນະບັນຊາ ກອງບັນຊາການ, ຫ້ອງ, ກອງວິຊາສະເພາະເຂົ້າຮ່ວມ.


text: graphite ທີ່ມີຄວາມຍືດຫຍຸ່ນ, ເຊິ່ງເອີ້ນກັນວ່າ graphite ຂະຫຍາຍ, ເອົາ graphite scaly ເປັນວັດຖຸດິບແລະປະກອບເປັນສານປະສົມ interlayer ຫຼັງຈາກການປິ່ນປົວດ້ວຍທາງເຄມີ. ມັນເປັນຜະລິດຕະພັນ graphite ໃຫມ່. ນອກເຫນືອໄປຈາກຄຸນສົມບັດຂອງ graphite ທໍາມະຊາດ, ມັນຍັງມີຄວາມຍືດຫຍຸ່ນພິເສດແລະຄວາມຍືດຫຍຸ່ນ. Gasket graphite ທີ່ມີຄວາມຍືດຫຍຸ່ນແມ່ນປະເພດຂອງ gasket ສີ່ຫລ່ຽມຫຼື geometrically ສະລັບສັບຊ້ອນທີ່ເຮັດດ້ວຍແຜ່ນ graphite composite ທີ່ມີຄວາມເຂັ້ມແຂງສູງຊຶ່ງປະກອບດ້ວຍດີໃຈຫລາຍ. ແຂ້ວຫຼືແຜ່ນຫຼັກໂລຫະ punched ແລະອະນຸພາກ graphite ຂະຫຍາຍ. ມັນມີຄວາມຕ້ານທານ corrosion ທີ່ດີເລີດ, ຄວາມຕ້ານທານສູງແລະຕ່ໍາແລະອັດຕາການຟື້ນຕົວການບີບອັດທີ່ດີ. ມັນຖືກນໍາໃຊ້ສໍາລັບທໍ່, ວາວ, ປັ໊ມແລະເຮືອຄວາມກົດດັນ. ອົງປະກອບຜະນຶກສໍາລັບເຄື່ອງແລກປ່ຽນຄວາມຮ້ອນ, ຄອນເດນເຊີ, ເຄື່ອງວັດແທກລະດັບນ້ໍາ, ເຄື່ອງຈັກ, ເຄື່ອງຈັກກາຊວນ, ເຄື່ອງອັດອາກາດ, ທໍ່ລະບາຍອາກາດ, ຕູ້ເຢັນ, ແລະອື່ນໆ, ມັນເປັນອຸປະກອນການຜະນຶກທີ່ເຫມາະສົມ. ໃຊ້ໃນການກໍ່ສ້າງເຮືອ, ແປນ, ທໍ່ລະບາຍອາກາດ, ອຸດສາຫະກໍາເຄມີ, ນໍ້າມັນ, ໂລຫະ, ພະລັງງານນິວເຄລຍແລະພະແນກອຸດສາຫະກໍາອື່ນໆ.


text:
(ສພຊ) ເພື່ອເປັນການຜັນຂະຫຍາຍເນື້ອນໃນມະຕິກອງປະຊຸມຄົບຄະນະບໍລິຫານງານສູນກາງພັກຄັ້ງທີ 7 ສະໄໝທີ X ໃຫ້ມີຄວາມໝາຍຄວາມສຳຄັນ ແລະ ມີເນື້ອໃນເລິກເຊິ່ງ ໄດ້ຮັບການເຜີຍແຜ່ຢ່າງກວ້າງຂວາງທົ່ວເຖິງທຸກເປົ້າໝາຍ; ໃນວັນທີ 7 ມັງກອນຜ່ານມາ ທີ່ຫ້ອງປະຊຸມຄະນະເລຂາທິການສະພາແຫ່ງຊາດ (ຫລັກ 6) ນະຄອນຫລວງວຽງຈັນ ໄດ້ມີກອງປະຊຸມເຊື່ອມຊຶມມະຕິກອງປະຊຸມຄົບຄະນະບໍລິຫານງານສູນກາງພັກ ຄັ້ງທີ 7 ສະໄໝທີ X. ໂດຍການເປັນປະທານຂອງສະຫາຍ ພທ. ແສງນວນ ໄຊຍະລາດ ເລຂາທິການສູນກາງພັກ, ເລຂາຄະນະບໍລິຫານງານພັກສະພາ ແຫ່ງຊາດ, ຮອງ ປະທານສະພາແຫ່ງຊາດ; ເຂົ້າຮ່ວມມີສະຫາຍຮອງປະທານສະພາແຫ່ງຊາດ, ປະທານກໍາມາທິການ, ບັນດາຄະນະກົມ, ຄະນະສູນ, ສະມາຊິກພັກສົມບູນ ແລະ ສຳຮອງ ຕະຫລອດຮອດພະ ນັກງານ-ລັດຖະກອນທັງຫມົດພາຍໃນສະພາແຫ່ງຊາດ.
ໃນກອງປະຊຸມຄັ້ງນີ້, ສະຫາຍ ພົທ. ແສງນວນ ໄຊຍະລາດ ໄດ້ກ່າວວ່າ: ຈຸດປະສົງຂອງການເຜີຍແຜ່ກອງປະຊຸມຄັ້ງນີ້ ກໍເພື່ອເຮັດໃຫ້ສະມາຊິກພັກ-ພະນັກງານ, ລັດຖະກອນຂອງສະພາແຫ່ງຊາດ ໄດ້ຮັບຮູ້ ແລະ ເຂົ້າໃຈແຈ້ງກ່ຽວກັບສະພາບຄວາມຫຍຸ້ງຍາກທາງດ້ານເສດຖະກິດ-ການເງິນ ຂອງປະ ເທດເຮົາທີ່ຜ່ານມາ ແລະ ຜົນສະທ້ອນໃນສະເພາະໜ້າ ແລະ ຍາວນານ, ກໍາແໜ້ນ, ເຊື່ອມຊຶມ ແລະ ເປັນເອກະພາບຢ່າງສູງກັບທັດສະນະທິດທາງ, ວິທີການ ແລະ ມາດຕະການທີ່ສູນກາງພັກວາງອອກ, ສ້າງຄວາມຕັດສິນໃຈເດັດດ່ຽວແກ້ໄຂຄວາມຫຍຸ້ງຍາກທາງດ້ານເສດຖະກິດ-ການເງິນໃນຕໍ່ໜ້າ; ທັງ ເປັນການຄົ້ນຄວ້າບັນດາມາດຕະການແທດເໝາະກັບຕົວຈິງ ແລະ ມີປະສິດທິຜົນສູງ ໃນການແກ້ໄຂ ສະພາບດັ່ງກ່າວ, ສ້າງຂະບວນການຈັດຕັ້ງປະຕິບັດຢ່າງແຂງແຮງ, ທົ່ວເຖິງກໍໃຫ້ເກີດມີການຫັນປ່ຽນ ຕົວຈິງທີ່ມີລັກສະນະບຸກທະລຸໃນທຸກຂົງເຂດວຽກງານ ເພື່ອຍູ້ແຮງການພັດທະນາໃນດ້ານຕ່າງໆ ໃຫ້ ບັນລຸຄາດໝາຍທີ່ກອງປະຊຸມໃຫຍ່ ຄັ້ງທີ່ X ຂອງພັກວາງອອກ; ຍັງເປັນການແກ້ໄຂບັນຫາຄວາມ ຫຍຸ້ງຍາກທາງດ້ານເສດຖະກິດທີ່ຕິດພັນກັບການປັບປຸງຮາກຖານພັກ ໃຫ້ປອດໃສ, ເຂັ້ມແຂງ ແລະ ໜັກແໜ້ນ ກະກຽມເງື່ອນໄຂດ້ານຕ່າງໆ ເພື່ອດໍາເນີນກອງປະຊຸມໃຫຍ່ 3 ຂັ້ນຂອງພັກ.
ໃນກອງປະຊຸມ, ຜູ້ເຂົ້າຮ່ວມໄດ້ຮັບຟັງ 2 ມະຕິກອງປະຊຸມຄົບຄະນະບໍລິຫານງານສູນກາງພັກຄັ້ງທີ 7 ສະໄໝທີ X ຄື: ມະຕິວ່າດ້ວຍການເພີ່ມທະວີການນຳພາແກ້ໄຂຄວາມທຸກຍາກດ້ານເສດຖະກິດ-ການເງິນ ແລະ ສ້າງຄວາມເຂັ້ມແຂງຂອງການຄຸ້ມຄອງມະຫາພາກ ສະເໜີໂດຍ ສະຫາຍ ວິໄລວົງ ບຸດດາຄໍາ ກໍາມະການສູນກາງພັກ, ປະທານກໍາມາທິການ ເສດຖະກິດ ແຜນການ ແລະ ການລົງທຶນ ສະພາແຫ່ງຊາດ ແລະ ມະຕິວ່າດ້ວຍການປັບປຸງຮາກຖານການເມືອງຂອງປະບອບປະຊາທິປະໄຕປະຊາຊົນໃຫ້ເຂັ້ມແຂງ ແລະ ໜັກແໜ້ນ ສະເໜີໂດຍ ສະຫາຍ ນາງ ສີໃສ ລືເດດມູນສອນ ກໍາມະການສູນກາງພັກ, ຮອງເລຂາຄະນະບໍລິຫານງານພັກ ສະພາແຫ່ງຊາດ ຮອງປະທານສະພາແຫ່ງຊາດ; ຫລັງຈາກນັ້ນ, ບັນດາຜູ້ເຂົ້າຮ່ວມກອງປະຊຸມ ໄດ້ພ້ອມກັນປະກອບຄຳຄິດຄຳເຫັນຢ່າງກົງໄປກົງມາ, ພາວະວິໄສ ແລະ ຕົວຈິງຕໍ່ບັນດາມະຕິດັ່ງກ່າວ ຕາມການເຈາະຈີ້ ແລະ ທິດຊີ້ນໍາຂອງປະທານກອງປະຊຸມ.
(ທຸງໄຊ ວິໄລພອນ)


text:
ລັດຖະມົນຕີກະຊວງກະຊວງກະສິກຳ ແລະ ປ່າໄມ້ ສປປ ລາວ ຕ້ອນຮັບຄະນະຜູ້ແທນຈາກ ກະຊວງຊັບພະຍາກອນທຳມະຊາດ ແລະ ສິ່ງແວດລ້ອມ ຣາຊະອານາຈັກ ໄທ.
ໃນຕອນບ່າຍຂອງວັນທີ່ 19 ກໍລະກົດ ທີ່ຜ່ານມາ ທີ່ຫ້ອງປະຊຸມ ຫ້ອງການກະຊວງກະສິກຳ ແລະ ປ່າໄມ້ ຄະນະ ຜູ້ແທນ ຈາກກະຊວງຊັບພະຍາກອນທຳມະຊາດ ແລະ ສິ່ງແວດລ້ອມ ຣາຊະອານາຈັກໄທ ນຳໂດຍ ທ່ານ ພົນເອກ ສຸລະສັກ ການຈະນລັດ ລັດຖະມົນຕີກະຊວງ ຊັບພະຍາກອນທຳມະຊາດ ແລະ ສິ່ງແວດລ້ອມ ພ້ອມດ້ວຍຄະນະ ໄດ້ເຂົ້າຢ້ຽມຢາມພົບປະ ທ່ານ ປະລິນຍາເອກ ລຽນ ທີແກ້ວ ລັດຖະມົນຕີກະຊວງກະສິກຳ ແລະ ປ່າໄມ້ ສປປ ລາວ.
ເນື່ອງໃນວັນທີ່ 13 ກໍລະກົດ ທີ່ຜ່ານມາເປັນວັນ ປ່ອຍປາ ແລະ ອະນຸລັກສັດນ້ຳ-ສັດປ່າແຫ່ງຊາດ ຄະນະຜູ້ແທນ ຣາຊະອານາຈັກໄທ ຈຶ່ງຖືວາລະດັ່ງກ່າວ ເພື່ອປຶກສາຫາລື ພ້ອມທັງເປັນການແລກປ່ຽນ ຂໍ້ມູນທາງດ້ານ ວຽກງານຄຸ້ມຄອງຊັບພະຍາກອນທຳມະຊາດ ເປັນຕົ້ນແມ່ນຊັບພະຍາກອນປ່າໄມ້, ສັດນ້ຳ-ສັດປ່າ. ໃນຕອນທ້າຍ ທັງສອງຝ່າຍເຫັນດີ ຈະມີແຜນຮ່ວມກັນໃນການແລກປ່ຽນຄວາມຮູ້, ທັດສະນະສຶກສາ ແລະ ຈັດຊຸດຝຶກອົບທາງດ້ານວິຊາການ ລະຫວ່າງ ສອງກະຊວງ ເພື່ອພັດທະນາວຽກງານໃນຂະແໜງການຂອງຕົນໃນຂັ້ນຕໍ່ໄປ.
ຂຽນຂ່າວໂດຍ: ລຳເງິນ ສາຍປະດິດ
ກວດແກ້ ໂດຍ: ທ່ານ ເຂັມພອນ ທິພົມມະຈັນ


text:
Xinxiang Hongda Vibration Equipment Co., Ltd ເປັນຜູ້ຜະລິດມືອາຊີບໃນເຄື່ອງຫນ້າຈໍ vibrating. ພວກເຮົາມີຄວາມຊ່ຽວຊານໃນອຸດສາຫະກໍາ vibrating ນັບຕັ້ງແຕ່ 1986. ພວກເຮົາຢາກຈະແບ່ງປັນ "ວິທີການ FONFIRM ຮູບແບບໃນຫນ້າຈໍສັ່ນສະເທືອນ" ກັບທ່ານ. ພວກເຮົາພົບຫຼາຍຄັ້ງທີ່ການຈັດຊື້. ພະນັກງານແລະນັກວິຊາການບໍ່ຮູ້ວິທີຢືນຢັນຕົວແບບໃນຫນ້າຈໍ vibrating.ຫຼັກການພື້ນຖານທີ່ສຸດແມ່ນການຢືນຢັນຈຸດປະສົງຂອງລູກຄ້າທີ່ໃຊ້ຫນ້າຈໍສັ່ນສະເທືອນ. ຕົວຢ່າງ, ສໍາລັບການກໍາຈັດຄວາມບໍ່ສະອາດ, ຫຼືສໍາລັບການຈັດລໍາດັບຫຼືການກັ່ນຕອງ? ອີງຕາມຈຸດປະສົງທີ່ແຕກຕ່າງກັນຂອງການນໍາໃຊ້, ພວກເຮົາສາມາດຊ່ວຍເລືອກຫນ້າຈໍສັ່ນທີ່ເຫມາະສົມສໍາລັບທ່ານ. ນອກຈາກນັ້ນ, ສ່ວນໃຫຍ່ຂອງຫນ້າຈໍ vibrating ສາມາດປັບແຕ່ງຕາມຄວາມຕ້ອງການຂອງລູກຄ້າ: ຂັ້ນຕອນຂອງຫນ້າຈໍ vibrating. ຂະຫນາດຂອງຂຸມຕາຫນ່າງແລະອຸປະກອນການຕາຫນ່າງແລະອື່ນໆ, ກະລຸນາເບິ່ງຈຸດດັ່ງຕໍ່ໄປນີ້:
1. ຊື່ວັດສະດຸແລະຄຸນລັກສະນະ
ໂດຍທົ່ວໄປແລ້ວ, ໃນຂະບວນການຜະລິດແລະການຂາຍໃນໄລຍະຍາວ, ຜູ້ຜະລິດຫນ້າຈໍສັ່ນສະເທືອນຈະສະຫຼຸບບາງຕົວແບບທີ່ເຫມາະສົມສໍາລັບວັດສະດຸໂດຍອີງໃສ່ປະສົບການ, ດັ່ງນັ້ນມັນເປັນສິ່ງຈໍາເປັນຫຼາຍສໍາລັບຜູ້ໃຊ້ທີ່ຈະໃຫ້ຊື່ວັດສະດຸ, ເຊິ່ງສາມາດຫຼຸດຜ່ອນຄວາມຫຍຸ້ງຍາກໃນການເລືອກຮູບແບບຢ່າງຫຼວງຫຼາຍ. .ກໍານົດຄຸນສົມບັດທາງກາຍະພາບຂອງວັດສະດຸ.ສໍາລັບຕົວຢ່າງ, ຂະຫນາດຂອງອະນຸພາກວັດສະດຸ, ແຮງໂນ້ມຖ່ວງສະເພາະຂອງວັດສະດຸ, ບໍ່ວ່າຈະເປັນຫນຽວ, ແລະບໍ່ວ່າຈະເປັນຄວາມຊຸ່ມ.ຄຸນສົມບັດທາງກາຍະພາບຂອງວັດສະດຸຈະສົ່ງຜົນກະທົບຕໍ່ການກວດກາໂດຍກົງ.
2. ຈຸດປະສົງຂອງການນໍາໃຊ້
ຈຸດປະສົງຂອງການນໍາໃຊ້ອຸປະກອນຍັງມີຜົນກະທົບທີ່ສໍາຄັນຕໍ່ການຄັດເລືອກເຊັ່ນ: ຈຸດປະສົງຂອງການຄັດເລືອກຫຼືການກັ່ນຕອງ?ລະດັບຂອງ sieve ແມ່ນຫຍັງ?
3. ຄວາມຕ້ອງການປະລິມານການປຸງແຕ່ງ
ຜູ້ໃຊ້ທີ່ແຕກຕ່າງກັນມີຄວາມຕ້ອງການທີ່ແຕກຕ່າງກັນກ່ຽວກັບຄວາມສາມາດໃນການຈັດການຂອງວັດສະດຸໃນຫຼາຍໆກໍລະນີ, ແລະຄວາມຕ້ອງການຄວາມສາມາດໃນການຈັດການຂອງຜູ້ໃຊ້ຍັງເປັນເອກະສານອ້າງອີງທີ່ສໍາຄັນສໍາລັບການຄັດເລືອກ.
4. ຕາຫນ່າງ aperture
ຄວາມຕ້ອງການຂອງຜູ້ໃຊ້ສໍາລັບ aperture ຂອງຫນ້າຈໍຍັງເປັນຫນຶ່ງໃນເອກະສານອ້າງອີງທີ່ສໍາຄັນສໍາລັບປະເພດຫນ້າຈໍ vibration linear.ຫນ້າຈໍທີ່ມີຈໍານວນຕາຫນ່າງຂະຫນາດໃຫຍ່ແມ່ນບໍ່ງ່າຍທີ່ຈະຜ່ານຫນ້າຈໍເມື່ອທຽບກັບຈໍານວນຕາຫນ່າງຂະຫນາດນ້ອຍ.
5. ອັດຕາສ່ວນຂອງວັດສະດຸ
ຢ່າງຖືກຕ້ອງຮູ້ວ່າອັດຕາສ່ວນຂອງຄວາມຫນາຂອງວັດສະດຸແລະວັດສະດຸທີ່ດີ, ທ່ານສາມາດຕັດສິນອັດຕາການເຈາະຂອງວັດສະດຸ.
ເວລາປະກາດ: 12-05-2022


text:
(ສພຊ) ກອງປະຊຸມຄະນະປະຈຳສະພາແຫ່ງຊາດ ປະຈຳເດືອນພຶດສະພາ 2022 ດຳເນີນລະຫວ່າງວັນທີ 1-2 ມິຖຸນາ 2022, ທີ່ຫ້ອງປະຊຸມຄະນະປະຈຳສະພາແຫ່ງຊາດ ນະຄອນຫຼວງວຽງຈັນ ໂດຍການເປັນປະທານຂອງທ່ານ ປອ. ໄຊສົມພອນ ພົມວິຫານ ກໍາມະການກົມການເມືອງສູນກາງພັກ, ປະທານຄະນະປະຈໍາສະພາແຫ່ງຊາດ, ມີບັນດາທ່ານ ຮອງປະທານຄະນະປະຈຳສະພາແຫ່ງຊາດ, ກໍາມະການຄະນະປະຈໍາສະພາແຫ່ງຊາດ, ບັນດາກະຊວງ, ອົງການກ່ຽວຂ້ອງເຂົ້າຮ່ວມ.
ຈຸດປະສົງຂອງກອງປະຊຸມຄັ້ງນີ້ ເພື່ອພິຈາລະນາ ແລະ ຕົກລົງບັນຫາສຳຄັນພື້ນຖານຂອງປະເທດຊາດ ຕາມພາລະບົດບາດ, ສິດ ແລະ ໜ້າທີ່ຂອງຄະນະປະຈຳສະພາແຫ່ງຊາດ ຕາມທີ່ໄດ້ກຳນົດໄວ້ໃນລັດຖະທຳມະນູນ ແລະ ກົດໝາຍ ໂດຍສູມໃສ່ການກວດກາບັນດາເນື້ອໃນທີ່ຈະນເຂົ້າພິຂາລະນາຕົກລົງຢູ່ກອງປະຊຸມສະໄໝສາມັນເທື່ອທີ 3 ຂອງສະພາແຫ່ງຊາດ ຊຸດທີ IX, ການພິຈາລະນາຕົກລົງວຽກງານຈຳນວນໜຶ່ງຕາມການສະເໜີຊອງລັດຖະບານ ແລະ ພາກສ່ວນທີ່ກ່ຽວຂ້ອງ.
ທ່ານ ປອ. ໄຊສົມພອນ ພົມວິຫານ ໄດ້ກ່າວໄຂກອງປະຊຸມວ່າ: ປະຕິບັດຕາມກົດໝາຍວ່າດ້ວຍສະພາແຫ່ງຊາດ ແລະ ມະຕິິວ່າດ້ວຍການເຄື່ອນໄຫວຂອງຄະນະປະຈໍາສະພາແຫ່ງຊາດ, ກອງປະຊຸມຄະນະປະຈໍາສະພາແຫ່ງຊາດ ປະຈໍາເດືອນພຶດສະພາ 2022 ໄດ້ໄຂຂຶ້ນໃນທ່າມກາງບັນຍາກາດ ທີ່ຄະນະປະຈໍາສະພາແຫ່ງຊາດ, ບັນດາກໍາມາທິການ, ຄະນະເລຂາທິການສະພາແຫ່ງຊາດ, ສະຖາບັນຄົ້ນຄວ້ານິຕິກໍາສະພາແຫ່ງຊາດ ກໍາລັງສຸມໃສ່ກະກຽມໃຫ້ແກ່ການດໍາເນີນກອງປະຊຸມສະໄໝສາມັນເທື່ອທີ 3 ຂອງສະພາແຫ່ງຊາດ ຊຸດທີ IX ດ້ວຍຄວາມຫ້າວຫັນ ແລະ ເປັນຂະບວນຟົດຟື້ນ; ບັນດາກົງຈັກເສນາທິການຂອງສະພາແຫ່ງຊາດ ໄດ້ປະສານສົມທົບກັບບັນດາກະຊວງ, ອົງການ ຄົ້ນຄວ້າ, ຮຽບຮຽງເນື້ອໃນຂອງບັນດາຮ່າງບົດລາຍງານ, ຮ່າງກົດໝາຍ ແລະ ເອກະສານຕ່າງໆ ໃຫ້ມີຄຸນນະພາບ. ພ້ອມກັນນັ້ນ, ກົງຈັກເສນາທິການຈໍານວນໜຶ່ງ ກໍໄດ້ລົງເຄື່ອນໄຫວເກັບກໍາຂໍ້ມູນ, ລະດົມຄວາມຄິດເຫັນຈາກບັນດາອົງການຈັດຕັ້ງ ທັງພາກລັດ, ພາກເອກະຊົນ ກໍຄືປະຊາຊົນບັນດາເຜົ່າ ເພື່ອເປັນຂໍ້ມູນໃນການກະກຽມດ້ານເນື້ອໃນກອງປະຊຸມໃຫ້ສອດຄ່ອງກັບສະພາບຄວາມເປັນຈິງຂອງສັງຄົມ.
ໃນກາງເດືອນມິຖຸນາ 2022 ນີ້ ສະພາແຫ່ງຊາດ ກໍຈະດໍາເນີນກອງປະຊຸມສະໄໝສາມັນເທື່ອທີ 3 ຂອງສະພາແຫ່ງຊາດ ຊຸດທີ IX ເພື່ອພິຈາລະນາຮັບຮອງເອົາບັນຫາສໍາຄັນພື້ນຖານຂອງປະເທດຊາດ ຕາມທີ່ໄດ້ກໍານົດໄວ້ໃນລັດຖະທໍາມະນູນ ແລະ ກົດໝາຍ. ສະນັ້ນ, ການດໍາເນີນກອງປະຊຸມຄະນະປະຈໍາສະພາແຫ່ງຊາດ ໃນເດືອນພຶດສະພາ 2022 ນີ້ ຄະນະປະຈໍາສະພາແຫ່ງຊາດ ກໍຈະໄດ້ສຸມໃສ່ຮັບຟັງລາຍງານ ການກະກຽມບັນດາເອກະສານຂອງກອງປະຊຸມສະໄໝສາມັນເທື່ອທີ 3 ຂອງສະພາແຫ່ງຊາດ ຊຸດທີ IX ເປັນຕົ້ນ ບົດລາຍງານກ່ຽວກັບແຜນພັດທະນາເສດຖະກິດ-ສັມຄົມ, ແຜນງົບປະມານແຫ່ງລັດ, ແຜນເງິນຕາ; ການກະກຽມບັນດາຮ່າງກົດໝາຍ ແລະ ບົດລາຍງານຕ່າງໆຂອງລັດຖະບານ ແລະ ພາກສ່ວນກ່ຽວຂ້ອງຕ່າງໆ. ນອກຈາກເນື້ອໃນດັ່ງກ່າວ ກອງປະຊຸມຄະນະປະຈໍາສະພາແຫ່ງຊາດ ກໍຈະໄດ້ພິຈາລະນາໜັງສືສະເໜີຂອງລັດຖະບານ ກ່ຽວກັບການພັດທະນາໂຄງການລົງທຶນຈໍານວນໜຶ່ງ, ການພິຈາລະນາບົດລາຍງານຂົງເຂດວຽກງານຂອງກໍາມາທິການການຕ່າງປະເທດ, ກໍາມາທິການປ້ອງກັນຊາດ-ປ້ອງກັນຄວາມສະຫງົບ, ກໍາມາທິການວັດທະນະທໍາ-ສັງຄົມ ແລະ ເອກະສານອື່ນຈໍານວນໜຶ່ງ.
ບັນດາເນື້ອໃນທີ່ນໍາມາພິຈາລະນາຕົກລົງ ຢູ່ກອງປະຊຸມຄະນະປະຈໍາສະພາແຫ່ງຊາດເທື່ອນີ້ ມີຄວາມສໍາຄັນຫຼາຍ ຕໍ່ການດໍາເນີນກອງປະຊຸມສະໄໝສາມັນເທື່ອທີ 3 ຂອງສະພາແຫ່ງຊາດ ຊຸດທີ IX ເຊິ່ງເປັນໜ້າທີ່ການເມືອງຂອງສະພາແຫ່ງຊາດ. ສະນັ້ນ, ຈຶ່ງສະເໜີມາຍັງບັນດາທ່ານ ຄະນະປະຈໍາສະພາແຫ່ງຊາດ, ບັນດາກໍາມາທິການ, ຄະນະເລຂາທິການສະພາແຫ່ງຊາດ ຈົ່ງໄດ້ສຸມເຫື່ອແຮງ, ສະຕິປັນຍາ ເຂົ້າໃນການປຶກສາຫາລື, ຄົ້ນຄວ້າປະກອບຄໍາເຫັນ ໃສ່ວຽກງານສໍາຄັນຂອງຊາດ ທີ່ນໍາມາພິຈາລະນາຢູ່ກອງປະຊຸມຄັ້ງນີ້ ເພື່ອເຮັດໃຫ້ການຕົກລົງຂອງກອງປະຊຸມ ມີຄວາມເປັນເອກະພາບ, ສາມາດຈັດຕັ້ງປະຕິບັດ ແລະ ນໍາຜົນປະໂຫຍດມາສູ່ປະເທດຊາດ ແລະ ປະຊາຊົນບັນດາເຜົ່າ.